
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 263 


6 Μαρτίου 2002 


ΑΠΟΦΑΣΕΙ Σ 

Αριθ. 228737 

Έγκριση Κανονισμού Κατάστασης Προσωπικού του Ορ¬ 
γανισμού Πιστοποίησης και Επίβλεψης Γεωργικών 
Προϊόντων (Ο.Π.Ε.ΓΕ.Π.)- Ν.Π.Ι.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ137Α785) όπως 
συμπληρώθηκαν με το άρθρο 27 Ν. 2081/92 και όπως αυ¬ 
τές αντικαταστάθηκαν με το άρθρο 1 παρ. 2α Ν. 2469/97 
(ΦΕΚ 137Α797). 

2. Τις διατάξεις των άρθρων 30 μέχρι και 44 του Κεφ. Γ 
του Ν. 2637/98 «Σύσταση Οργανισμού Πιστοποίησης και 
Επίβλεψης Γεωργικών Προϊόντων». 

3. Τις διατάξεις του Προεδρικού Διατάγματος 50/2001 
«Καθορισμός των προσόντων διορισμού σε θέσεις φορέ¬ 
ων του δημόσιου τομέα». 

4. Την αριθμ. ΔΙΔΚ/Φ. 1/2/22875/2001 Απόφαση του 
Πρωθυπουργού και του Υπουργού Εσωτερικών Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (ΦΕΚ/Β'/1480). 

5. Την αριθμ. 1100383/1330/Α0006/2001 Απόφαση του 
Πρωθυπουργού καιτου Υπουργού Οικονομικών «Καθορι¬ 
σμός αρμοδιοτήτων του Υφυπουργού Οικονομικών» 
(ΦΕΚ/Β71485). 

6. Την υπ’ αριθμ. 4/34η/15.5.2001 απόφαση του Δ.Σ. του 
Ο.Π.Ε.ΓΕ.Π. 

7. Το ότι από τις διατάξεις αυτής της απόφασης προκα- 
λείται δαπάνη σε βάρος του προϋπολογισμού του Οργανι¬ 
σμού Πιστοποίησης και Επίβλεψης Γεωργικών Προϊόντων 
(Ο.Π.Ε.ΓΕ.Π.) Ν.Π.Ι.Δ. το ύψος της οποίας δεν μπορεί να 
προβλεφθεί και η οποία θα καλυφθεί από τις σχετικές πι¬ 
στώσεις που έχουν εγγράφει στον προϋπολογισμό του 
Ο.Π.Ε.ΓΕ.Π. οικονομικού έτους 2001, αποφασίζουμε: 

Εγκρίνουμε τον Κανονισμό Κατάστασης Προσωπικού 
του Οργανισμού Πιστοποίησης και Επίβλεψης Γ εωργικών 
Προϊόντων (Ο.Π.Ε.ΓΕ.Π.) - Ν.Π.Ι.Δ. ο οποίος έχει ως ακο¬ 
λούθως: 


ΚΑΝΟΝΙΣΜΟΣ ΚΑΤΑΣΤΑΣΗΣ ΠΡΟΣΩΠΙΚΟΥ 
ΤΟΥ Ο.Π.Ε.ΓΕ.Π. 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Έκταση εφαρμογής 

Στις διατάξεις του παρόντος Κανονισμού υπάγεται το 
τακτικό προσωπικό με σχέση εργασίας ιδιωτικού δικαίου 
αορίστου χρόνου του Ο.Π.Ε.ΓΕ.Π. και εφόσον συμβιβάζε¬ 
ται με τα καθήκοντα που ασκεί το προσωπικό που προ¬ 
σλαμβάνεται με σχέση εργασίας ορισμένου χρόνου καιτο 
προσωπικό του άρθρου 22του Ν. 2190/1994. 

ΚΕΦΑΛΑΙΟ Α' 

ΠΡΟΣΟΝΤΑ ΚΑΙ ΚΩΛΥΜΑΤΑ ΠΡΟΣΛΗΨΗΣ 
Άρθρο 2 
Ιθαγένεια 

1. Σε θέσεις τακτικού προσωπικού προσλαμβάνονται 
μόνο Έλληνες και Ελληνίδες πολίτες. 

2. Οι πολίτες των κρατών- μελών της Ευρωπαϊκής Ένω¬ 
σης επιτρέπεται να προσλαμβάνονται σε θέσεις οι οποίες 
δεν εμπίπτουν στην εξαίρεση της παρ. 4 του άρθρου 48 
Συνθ. Ε.Κ., σύμφωνα με τα προβλεπόμενα γι’ αυτούς σε 
ειδικό νόμο. 

3. Όσοι αποκτούν την ελληνική ιθαγένεια με πολιτογρά¬ 
φηση, δεν μπορούν να προσληφθούν ως υπάλληλοι πριν 
από τη συμπλήρωση ενός (1) έτους απάτην απόκτησή της. 

Άρθρο 3 

Μη εκπλήρωση στρατιωτικών υποχρεώσεων 

Δεν προσλαμβάνονται σε θέσεις τακτικού προσωπικού: 

α. όσοι δεν έχουν εκπληρώσει τις στρατιωτικές τους 
υποχρεώσεις ή δεν έχουν απαλλαγεί νόμιμα από αυτές, 

β. όσοι έχουν αναγνωρισθεί ως αντιρρησίες συνείδησης 
και δεν έχουν εκπληρώσει, σύμφωνα με τις ειδικές διατά¬ 
ξεις της στρατολογικής νομοθεσίας, άοπλη θητεία ή 
εναλλακτική πολιτική κοινωνική υπηρεσία. 

Άρθρο 4 

Ηλικία πρόσληψης 

1. Τα κατώτατα και ανώτατα όρια ηλικίας πρόσληψης, 
κατά κατηγορία, ορίζονται ως ακολούθως: 

Για την κατηγορία Π.Ε. και Τ.Ε. κατώτατο όριο ορίζεται 
το 21 ο έτος της ηλικίας και ανώτατο το 40ο. Για την κατη¬ 
γορία Δ.Ε. κατώτατο όριο ορίζεται το 21ο και ανώτατο το 
35ο. Για την κατηγορία Υ.Ε. κατώτατο όριο ορίζεται το 
20ο και ανώτατο το 30ο. 

2. Για τους άγαμους ή χήρους ή διαζευγμένους γονείς 
που έχουν την επιμέλεια τέκνου, το ανώτατο όριο ηλικίας 
πρόσληψης αυξάνεται κατά ένα έτος για κάθε τέκνο και 
μέχρι δύο τέκνα. 

3. Για τη συμπλήρωση των προβλεπόμενων από την 
παρ. 1 κατώτατων και ανώτατων ορίων ηλικίας για πρό¬ 
σληψη, ως ημέρα γέννησης θεωρείται η 1η Ιανουάριου 
του έτους γέννησης για το κατώτατο όριο και η 31η Δε¬ 
κεμβρίου του αντίστοιχου έτους για το ανώτατο. 

4. Η ηλικία αποδεικνύεται από το δελτίο αστυνομικής 
ταυτότητας και, σε περίπτωση αμφισβήτησης, από τη λη¬ 
ξιαρχική πράξη γέννησης που έχει συνταχθεί εντός ενε¬ 
νήντα (90) ημερών απάτη γέννηση. Αν δεν υπάρχει τέτοια 
πράξη, η ηλικία αποδεικνύεται από τα μητρώα αρρένων 
για τους άνδρες και από το γενικό μητρώο δημοτών (δη¬ 
μοτολόγιο) για τις γυναίκες. 

5. Εάν υπάρχουν περισσότερες εγγραφές στο οικείο 
μητρώο, επικρατεί η πρώτη εγγραφή. 

6. Βεβαίωση της ηλικίας ή διόρθωση της εγγραφής με 
οποιονδήποτε άλλο τρόπο ουδέποτε λαμβάνεται υπόψη. 

Άρθρο 5 
Υγεία 

1. Σε θέσεις τακτικού προσωπικού προσλαμβάνονται 
όσοι έχουν την υγεία και την αρτιμέλεια που τους επιτρέ¬ 
πουν την εκτέλεση των καθηκόντων της αντίστοιχης θέ¬ 
σης, με την επιφύλαξη των διατάξεων για τα άτομα με ει¬ 
δικές ανάγκες. 

2. Η υγεία και η αρτιμέλεια των υποψήφιων υπαλλήλων 
πιστοποιούνται από τις αρμόδιες υγειονομικές επιτρο¬ 
πές, με βάση παραπεμπτικό έγγραφο στο οποίο περιγρά- 
φονται, από την υπηρεσία, σε γενικές γραμμές τα καθή¬ 
κοντα της θέσης που πρόκειται να καταληφθεί. 

Άρθρο 6 

Ποινική καταδίκη, στερητική ή επικουρική 
δικαστική συμπαράσταση 

1. Δεν προσλαμβάνονται ως τακτικό προσωπικό: 

α. Όσοι καταδικάσθηκαν για κακούργημα και σε οποια¬ 
δήποτε ποινή για κλοπή, υπεξαίρεση (κοινή και στην υπη¬ 
ρεσία), απάτη, εκβίαση, πλαστογραφία, απιστία δικηγό¬ 
ρου, δωροδοκία, καταπίεση, απιστία περί την υπηρεσία, 
παράβαση καθήκοντος, καθ’ υποτροπή συκοφαντική δυ- 
σφήμηση, καθώς και για οποιοδήποτε έγκλημα κατά της 
γενετήσιας ελευθερίας ή οικονομικής εκμετάλλευσης 
της γενετήσιας ζωής. 

β. Οι υπόδικοι που έχουν παραπεμφθεί με τελεσίδικο 
βούλευμα για κακούργημα ή για πλημμέλημα της περί¬ 
πτωσης α., έστω και αν το αδίκημα έχει παραγραφεί. 

γ. Όσοι, λόγω καταδίκης, έχουν στερηθεί τα πολιτικά 
τους δικαιώματα και για όσο χρόνο διαρκείη στέρηση αυ¬ 
τή. 

δ. Όσοι τελούν είτε υπό στερητική δικαστική συμπαρά¬ 
σταση (πλήρη ή μερική) είτε υπό επικουρική δικαστική συ¬ 
μπαράσταση (πλήρη ή μερική) είτε υπό συνδυασμό των 
δύο προηγουμένων. 

2. Η απονομή χάριτος δεν αίρει την ανικανότητα για 


πρόσληψη, εφόσον δεν εκδοθείτο κατά το άρθρο 47 παρ. 
1 του Συντάγματος διάταγμα που αίρει το σχετικό κώλυ¬ 
μα. 

Άρθρο 7 

Απόλυση από άλλη θέση για πειθαρχικούς λόγους 

Δεν προσλαμβάνονται ως τακτικό προσωπικό όσοι απο¬ 
λύθηκαν από θέση δημόσιας υπηρεσίας ή Ο.Τ.Α. ή άλλου 
νομικού προσώπου του δημόσιου τομέα, λόγω επιβολής 
της πειθαρχικής ποινής της οριστικής παύσης ή λόγω κα¬ 
ταγγελίας της σύμβασης εργασίας για σπουδαίο λόγο, 
οφειλόμενο σε υπαιτιότητα του εργαζομένου, αν δεν πα- 
ρέλθει πενταετία από την απόλυση. 

Άρθρο 8 

Χρόνος συνδρομής προϋποθέσεων πρόσληψης 

1. Οι υποψήφιοι πρέπει να έχουν τα προσόντα της πρό¬ 
σληψης τόσο κατά το χρόνο λήξης της προθεσμίας υπο¬ 
βολής αιτήσεων όσο και κατά το χρόνο της πρόσληψης. Το 
ανώτατο όριο της ηλικίας πρόσληψης πρέπει να συντρέχει 
κατά το πρώτο, σύμφωνα μετά ανωτέρω, χρονικό σημείο. 

2. Οι διατάξεις του πρώτου εδαφίου της παρ. 1 του πα¬ 
ρόντος άρθρου ισχύουν και για τα κωλύματα πρόσληψης. 

ΚΕΦΑΛΑΙΟ Β' 

ΠΛΗΡΩΣΗ ΘΕΣΕΩΝ - ΠΡΟΣΛΗΨΗ 

Άρθρο 9 

Τρόπος πλήρωσης θέσεων 

Οι οργανικές θέσεις του τακτικού προσωπικού πληρώ¬ 
νονται κατά τη διαδικασία των διατάξεων του Ν. 
2190/1994, όπως κάθε φορά ισχύουν. 

Άρθρο 10 

Υποχρέωση πρόσληψης - Απόφαση πρόσληψης 

1. Οι επιτυχόντες που περιλαμβάνονται στον πίνακα 
προσληπτέων προσλαμβάνονται μέσα σε τριάντα (30) 
ημέρες από τη λήξη της προθεσμίας υποβολής των δικαι- 
ολογητικών και το αργότερο εντός τεσσάρων (4) μηνών 
από την έκδοση των πινάκων προσληπτέων. 

2. Το τακτικό προσωπικό προσλαμβάνεται με απόφαση 
του Διευθύνοντος Συμβούλου του Ο.Π.Ε.ΓΕ.Π.. 

Άρθρο 11 

Κοινοποίηση πρόσληψης 

1. Η κοινοποίηση της πρόσληψης στο προσλαμβανόμε¬ 
νο γίνεται με έγγραφο της αρμόδιας Διεύθυνσης, στο 
οποίο αναγράφεται ο αριθμός της απόφασης και επιδίδε¬ 
ται επί αποδείξει στην κατοικία του είτε στον ίδιο είτε σε 
πρόσωπο που συνοικεί με αυτόν. Με το έγγραφο αυτό 
τάσσεται και εύλογη προθεσμία τριάντα (30), το πολύ, 
ημερών για ανάληψη υπηρεσίαςτου προσλαμβανόμενου. 
Αν δεν καθορίζεται τέτοια προθεσμία, θεωρείται ότι έχει 
ταχθεί προθεσμία τριάντα (30) ημερών. Η προθεσμία αυ¬ 
τή μπορεί να παραταθεί έως έξι (6) μήνες, μόνο μία φορά, 
για εξαιρετικούς λόγους. 

2. Αν παρέλθει άπρακτη η προθεσμία της παρ. 1, η από¬ 
φαση πρόσληψης θεωρείται ότι έχει κοινοποιηθεί την 
τριακοστή ημέρα από την έκδοση και από την ημέρα αυ¬ 
τή αρχίζει η προθεσμία για ανάληψη υπηρεσίας του προ¬ 
σλαμβανόμενου. 

Άρθρο 12 

Κατάρτιση σύμβασης εργασίας - Ανάληψη υπηρεσίας 

1. Η σύμβαση εργασίας καταρτίζεται με την πρόσληψη 
και την ανάληψη υπηρεσίας. 

1. Η ανάληψη υπηρεσίας πιστοποιείται με έκθεση, που 
υπογράφεται από τον προϊστάμενο της υπηρεσίας και τον 
υπάλληλο. Η έκθεση φέρει αριθμό πρωτοκόλλου της χρο¬ 
νολογίας ανάληψης καθηκόντων. 

Άρθρο 13 

Ανάκληση πρόσληψης 

1. Η απόφαση πρόσληψης ανακαλείται, εάν ο προσλη- 
φθείς δεν αποδέχθηκε την πρόσληψη ρητά ή σιωπηρά πα¬ 
ραμελώντας τις προθεσμίες του άρθρου 11 του παρό¬ 
ντος Κανονισμού. 

2. Η απόφαση πρόσληψης, που έγινε κατά παράβαση 
νόμου, ανακαλείται εντός διετίας απάτην έκδοσή της. Με¬ 
τά την παρέλευση της προθεσμίας αυτής η απόφαση 
πρόσληψης ανακαλείται, εάν αυτός που προσλήφθηκε 
προκάλεσε δολίως ή υποβοήθησε την παρανομία ή εάν η 
πρόσληψή του έγινε κατά παράβαση των άρθρων 2 και 6 
του παρόντος Κανονισμού. 

3. Ο υπάλληλος, του οποίου η απόφαση πρόσληψης 
ανακλήθηκε κατά την προηγούμενη παράγραφο, υπέχει 
τις ευθύνες των υπαλλήλων για το χρόνο κατά τον οποίο 
άσκησετα καθήκοντάτου και οι πράξεις του είναι έγκυρες. 

4. Οι διατάξεις της παρ. 2 για απαγόρευση ανάκλησης 
της απόφασης πρόσληψης μετά την πάροδο διετίας δεν 
εφαρμόζονται, όταν η απόφαση πρόσληψης ακυρώνεται 
δικαστικώς. 

Άρθρο 14 

Προσωπικό μητρώο του υπαλλήλου 

1. Το προσωπικό μητρώο συγκροτείται μετά την πρό¬ 
σληψη του υπαλλήλου και περιλαμβάνει όλα τα στοιχεία 
τα οποία προσδιορίζουν την ατομική, οικογενειακή, περι¬ 
ουσιακή και υπηρεσιακή του κατάσταση σύμφωνα με την 
επόμενη παράγραφο. 

2. Ειδικότερα το προσωπικό μητρώο περιλαμβάνει: 

α. Τα στοιχεία της ταυτότητας του υπαλλήλου, τα στοι¬ 
χεία συζύγου και των παιδιών του, καθώς και τα περιου¬ 
σιακά στοιχείατου ίδιου, συζύγου καιπαιδιώντου, εφόσον 
συνοικούν με αυτόν. Τα στοιχεία αυτά υποβάλλονται από 
τον υπάλληλο κατά το διορισμό του με υπεύθυνη δήλωση 
στην υπηρεσία του. Με τον ίδιο τρόπο δηλώνεται υποχρε¬ 
ωτικά κάθε ουσιώδης μεταβολή των στοιχείων αυτών. 

β. Τους τίτλους σπουδών ή άλλα τυπικά προσόντα. 

γ. Αποφάσεις, έγγραφα ή άλλα στοιχεία που αναφέρο- 
νται στην υπηρεσιακή γενικά κατάσταση και δραστηριό¬ 
τητα του υπαλλήλου, στα οποία συμπεριλαμβάνονται και 
οι εκθέσεις αξιολόγησης των ουσιαστικών προσόντων. 

δ. Κάθε άλλο στοιχείο που ο υπάλληλος καταθέτει ο 
ίδιος στην υπηρεσία του ζητώντας να περιληφθεί στο 
προσωπικό μητρώοτου, εφόσον σχετίζεται με την υπηρε¬ 
σιακή του κατάσταση ή είναι πρόσφορο για την αξιολό¬ 
γησή του. Κάθε υπάλληλος δικαιούται να λάβει γνώση του 
προσωπικού μητρώου του. 

3. Η αρμόδια υπηρεσία προσωπικού υποχρεούται να τη¬ 
ρεί, να φυλάσσει και να ενημερώνει το προσωπικό μη¬ 
τρώο του υπαλλήλου, σύμφωνα με τις διατάξεις των 
προηγούμενων παραγράφων. Η παράλειψη των υπόχρε¬ 


ων για εφαρμογή του προηγούμενου εδαφίου συνιστάτο 
παράπτωμα του εδαφίου στ’τηςπαρ. 1 του άρθρου 73. 

4. Η αρμόδια υπηρεσία, σε περίπτωση μετάθεσης του 
υπαλλήλου, συγκροτεί βοηθητικό προσωπικό μητρώο με 
τα απαραίτητα στοιχεία, το οποίο τον συνοδεύει. 

5. Τα αναγκαία στοιχείατου προσωπικού μητρώου τίθε¬ 
νται υπόψη του Διοικητικού Συμβουλίου, καθώς και κάθε 
άλλου αρμόδιου οργάνου για τη διενέργεια των μεταβο- 
λώντης υπηρεσιακής κατάστασης του υπαλλήλου. 

ΚΕΦΑΛΑΙΟ Γ 

ΥΠΟΧΡΕΩΣΕΙΣ ΤΩΝ ΥΠΑΛΛΗΛΩΝ 
Άρθρο 15 

Νομιμότητα υπηρεσιακών ενεργειών 

1. Ο υπάλληλος είναι υπεύθυνος για την εκτέλεση των 
καθηκόντων του και τη νομιμότητα των υπηρεσιακών του 
ενεργειών. 

2. Ο υπάλληλος οφείλει να υπακούει στις διαταγές των 
προϊσταμένωντου. Όταν όμως εκτελεί διαταγή, την οποία 
θεωρεί παράνομη, οφείλει, πριν την εκτελέσει, να αναφέ¬ 
ρει εγγράφως την αντίθετη γνώμη του και να εκτελέσει τη 
διαταγή χωρίς υπαίτια καθυστέρηση. Η διαταγή δεν προ- 
σκτάται νομιμότητα εκ του ότι ο υπάλληλος οφείλει να 
υπακούσει σε αυτήν. 

3. Ανη διαταγή είναιπροδήλωςπαράνομη, ο υπάλληλος 
οφείλει να μην την εκτελέσει και να το αναφέρει χωρίς 
αναβολή. Όταν σε διαταγή, η οποία προδήλως αντίκειται 
σε διατάξεις νόμων ή κανονισμών, διατυπώνονται επείγο¬ 
ντες και εξαιρετικοί λόγοι γενικότερου συμφέροντος ή 
όταν, ύστερα από άρνηση υπακοής σε πρώτη διαταγή 
που προδήλως αντίκειται σε τέτοιες διατάξεις, ακολου¬ 
θήσει δεύτερη διαταγή που εκθέτει επείγοντες και εξαι¬ 
ρετικούς λόγους γενικότερου συμφέροντος, ο υπάλλη¬ 
λος οφείλει να εκτελέσει τη διαταγή και να αναφέρει συγ¬ 
χρόνως στην προϊσταμένη αρχή εκείνου που τον διέταξε. 
Εφόσον εκείνος που διέταξε είναι το Διοικητικό Συμβού¬ 
λιο ή ο Διευθύνων Σύμβουλος, η αναφορά υποβάλλεται 
στον Υπουργό Γεωργίας. 

4. Αν ο υπάλληλος έχει αντίθετη γνώμη για εντελλόμενη 
ενέργεια, για την οποία είναι αναγκαία η προσυπογραφή 
ή η θεώρησή του, οφείλει να τη διατυπώσει εγγράφως για 
να απαλλαγεί από την ευθύνη. Εάν παραλείπει την προ- 
συπογραφή ή θεώρηση, θεωρείται ότι προσυπέγραψε ή 
θεώρησε. 

5. Οι προϊστάμενοι όλων των βαθμιδών οφείλουν να προ¬ 
συπογράφουν τα έγγραφα που ανήκουν στην αρμοδιότη- 
τάτους και εκδίδονται με την υπογραφή του προϊσταμένου 
τους. Αν διαφωνούν, οφείλουν να διατυπώσουν εγγράφως 
τις τυχόν αντιρρήσεις τους. Αν παραλείψουν να προσυπο¬ 
γράψουν το έγγραφο, θεωρείται ότι το προσυπέγραψαν. 

6. Ο υπάλληλος δεν έχει το δικαίωμα να αρνηθεί τη σύ¬ 
νταξη, με κάθε μέσο, εγγράφου για θέμα της αρμοδιότη- 
τάς του, εφόσον διαταχθεί γι’ αυτό από οποιονδήποτε 
από τους προϊσταμένους του. Αν διαφωνεί με το περιεχό¬ 
μενο του εγγράφου, εφαρμόζεται η παρ. 4 του παρόντος. 

Άρθρο 16 
Εχεμύθεια 

1. Ο υπάλληλος οφείλει να τηρεί εχεμύθεια για θέματα 
που χαρακτηρίζονται ως απόρρητα από τις κείμενες διατά¬ 
ξεις. Οφείλει επίσης να τηρεί εχεμύθεια σε κάθε περίπτωση 

που αυτό επιβάλλεται απάτην κοινή πείρα και λογική, για γε¬ 
γονότα ή πληροφορίες των οποίων λαμβάνει γνώση κατά 
την εκτέλεση των καθηκόντων του ή επ’ ευκαιρία αυτών. 

2. Η υποχρέωση εχεμύθειας δεν αντιτάσσεται στις πε¬ 
ριπτώσεις που προβλέπεται δικαίωμα των πολιτών να 
λαμβάνουν γνώση των διοικητικών εγγράφων. 

3. Μαρτυρία ή πραγματογνωμοσύνη για θέματα απόρ¬ 
ρητα επιτρέπεται μόνο με άδεια του Διευθύνοντος Συμ¬ 
βούλου του Ο.Π.Ε.ΓΕ.Π.. 

Άρθρο 17 

Συμπεριφορά υπαλλήλου 

1. Ο υπάλληλος οφείλει να συμπεριφέρεται εντός και 
εκτός της υπηρεσίας κατά τρόπο ώστε να καθίσταται 
άξιος της κοινής εμπιστοσύνης. 

2. Ο υπάλληλος οφείλει κατά την άσκηση των καθηκό¬ 
ντων του να συμπεριφέρεται με ευπρέπεια στους διοι- 
κούμενους και να τους εξυπηρετεί κατά τη διεκπεραίωση 
των υποθέσεών τους. 

3. Κατά την άσκηση των καθηκόντων του, ο υπάλληλος 
δεν επιτρέπεται να κάνει διακρίσεις σε όφελος ή σε βάρος 
των πολιτών, εξαιτίας των πολιτικών, των φιλοσοφικών ή 
των θρησκευτικών τους πεποιθήσεων. 

Άρθρο 18 

Περιουσιακή κατάσταση 

1. Ο υπάλληλος υποχρεούται να δηλώσει εγγράφως, 
κατά το διορισμό του, την περιουσιακή κατάσταση του ίδι¬ 
ου, συζύγου καιπαιδιώντου, εφόσον συνοικούν με αυτόν, 
καθώς και κάθε μεταγενέστερη ουσιώδη μεταβολή της. 
Οι υπάλληλοι, εντός τριών (3) μηνών από την τέλεση γά¬ 
μου, υποχρεούνται να δηλώσουν την περιουσιακή κατά¬ 
σταση των συζύγων τους. Οποιαδήποτε αγορά κινητών 
σημαντικής αξίας ή ακινήτων, από τον υπάλληλο ή τα πρό- 
σωπατου πρώτου εδαφίου, αιτιολογείται υποχρεωτικά με 
την υποβαλλόμενη δήλωση. Αν για την αγορά αυτή ο 
υπάλληλος επικαλείται οικονομική ενίσχυση προσώπων 
άλλων από τα οριζόμενα στο πρώτο εδάφιο, οφείλει να 
δηλώσει και την περιουσιακή κατάσταση αυτών. 

2. Κάθε πέντε (5) χρόνια η αρμόδια υπηρεσία προσωπι¬ 
κού υποχρεούται να ζητεί από τους υπαλλήλους να υπο¬ 
βάλουν υπεύθυνη δήλωση για την ουσιώδη μεταβολή ή 
μη της περιουσιακής τους κατάστασης. Τα στοιχεία που 
περιλαμβάνονται στις ανωτέρω δηλώσεις αποτελούν 
υποχρεωτικά αντικείμενο επεξεργασίας. 

3. Αν η μεταβολή της περιουσιακής κατάστασης του 
υπαλλήλου είναι δυσανάλογη προς τις αποδοχές και την 
εν γένει οικονομική του κατάσταση, η αρμόδια υπηρεσία 
υποχρεούται να ενεργήσει έρευνα για την προέλευση των 
πόρων του υπαλλήλου. Αν μετά την έρευνα αυτή προκύ- 
ψουν σοβαρές ενδείξεις ότι ο υπάλληλος απέκτησε τους 
πόρους αυτούς κατά τρόπο που συνιστά ποινικό αδίκημα 
ή πειθαρχικό παράπτωμα, ο Διευθύνων Σύμβουλος του 
Ο.Π.Ε.ΓΕ.Π. προβαίνει στις απαραίτητες ενέργειες για 
την ποινική ή πειθαρχική δίωξη αυτού. 

Άρθρο 19 

Χρόνος παροχής εργασίας 

1.0 υπάλληλος παρέχει την εργασία του μέσα στον ορι¬ 
ζόμενο από τις κείμενες διατάξεις της εργατικής νομοθε¬ 
σίας χρόνο. 


2. Εφόσον έκτακτες και εξαιρετικές υπηρεσιακές ανά¬ 
γκες το επιβάλλουν, ο υπάλληλος οφείλει να εργαστεί και 
πέρα από το χρόνο εργασίας ή σε μη εργάσιμες ημέρες. 
Στην περίπτωση αυτή καταβάλλεται στον υπάλληλο απο¬ 
ζημίωση σύμφωνα με τις ισχύουσες διατάξεις της εργατι¬ 
κής νομοθεσίας. 

3. Με απόφαση του Διευθύνοντος Συμβούλου του 
Ο.Π.Ε.ΓΕ.Π., καθορίζονται η έναρξη και η λήξη του ωρα¬ 
ρίου εργασίας, το οποίο είναι συνεχές και οι εργαζόμενοι 
οφείλουν να τηρούν με ακρίβεια. 

4. Ημέρες αργίας και ημιαργίας είναι εκείνες που ορίζο¬ 
νται για τις δημόσιες υπηρεσίες. Ημέρες τοπικής αργίας 
είναι εκείνες που ορίζονται για τις δημόσιες υπηρεσίες 
της έδρας των υπηρεσιών του Ο.Π.Ε.ΓΕ.Π.. 

Άρθρο 20 

Καθήκοντα υπαλλήλου 

1. Ο υπάλληλος εκτελεί τα καθήκοντα του κλάδου ή της 
ειδικότητάς του. 

2. Σε περιπτώσεις επιτακτικής υπηρεσιακής ανάγκης 
που δεν μπορεί να καλυφθεί με άλλο τρόπο, επιτρέπεται 
να ανατίθενται στον υπάλληλο καθήκοντα άλλου κλάδου 
ή ειδικότητας. Σε όμοιες περιπτώσεις επιτρέπεται να ανα¬ 
τίθενται στον υπάλληλο εργασίες συναφείς με την ειδικό¬ 
τητα ή τα καθήκοντά του ή για τις οποίες έχει την απαι- 
τούμενη εμπειρία ή ειδίκευση. 

ΚΕΦΑΛΑΙΟ Δ' 

ΠΕΡΙΟΡΙΣΜΟΙ - ΚΩΛΥΜΑΤΑ - ΑΣΤΙΚΗ ΕΥΘΥΝΗ 

Άρθρο 21 

Ασκηση ιδιωτικού έργου με αμοιβή 

1. Μετά από άδεια ο υπάλληλος μπορεί να ασκεί ιδιωτι¬ 
κό έργο ή εργασία με αμοιβή, εφόσον συμβιβάζεται με τα 
καθήκοντα της θέσης του και δεν παρεμποδίζει την ομα¬ 
λή εκτέλεση της υπηρεσίας του. 

2. Η άδεια χορηγείται για συγκεκριμένο έργο ή εργασία 
μετά από σύμφωνη αιτιολογημένη γνώμη του Διοικητικού 
Συμβουλίου και μπορεί να ανακαλείται με τον ίδιο τρόπο. 
Η άδεια στους υπαλλήλους του Ο.Π.Ε.ΓΕ.Π. χορηγείται 
από τον Διευθύνοντα Σύμβουλο. 

3. Δεν επιτρέπεται στον υπάλληλο η κατ’ επάγγελμα 
άσκηση εμπορίας. 

4. Ειδικές απαγορευτικές διατάξεις διατηρούνται σε 
ισχύ. 

Άρθρο 22 

Συμμετοχή σε εταιρείες 

1. Ο υπάλληλος υποχρεούται να δηλώνει στην υπηρε¬ 
σία του τη συμμετοχή του σε Νομικά Πρόσωπα Ιδιωτικού 
Δικαίου οποιοσδήποτε μορφής, εκτός των σωματείων και 
των κοινωφελών Ιδρυμάτων. 

2. Απαγορεύεται ο υπάλληλος να μετέχει σε οποιαδή¬ 
ποτε εμπορική εταιρεία προσωπική, περιορισμένης ευθύ¬ 
νης ή κοινοπραξία ή να είναι Διευθύνων ή Εντεταλμένος 
Σύμβουλος ανωνύμου εταιρείας ή διαχειριστής οποιοσ¬ 
δήποτε εμπορικής εταιρείας. Μετά από άδεια ο υπάλλη¬ 
λος μπορεί να μετέχει στη διοίκηση ανωνύμου εταιρείας 
ή γεωργικού συνεταιρισμού. Η άδεια χορηγείται με τις 
προϋποθέσεις και τη διαδικασία των παραγράφων 1 και 2 
του άρθρου 21. 

3. Απαγορεύεται η απόκτηση από υπάλληλο, σύζυγό 

του ή ανήλικα τέκνα τους μετοχών ανωνύμων εταιρειών 
που υπάγονται στον έλεγχο του Ο.Π.Ε.ΓΕ.Π, Ο υπάλλη¬ 
λος που κατάτηνπρόσληψή του ο ίδιος, ο ή η σύζυγός του 
ή τα ανήλικα τέκνα του κατέχουν μετοχές ανωνύμων εται¬ 
ρειών οι οποίες εμπίπτουν στην απαγόρευση του προη¬ 
γούμενου εδαφίου ή τις αποκτά κατά τη διάρκεια της υπη¬ 
ρεσίας του, λόγω κληρονομιάς, υποχρεούται να υποβάλει 
σχετική δήλωση στην υπηρεσία του και εντός ενός έτους 
να τις μεταβιβάσει. Κατά το διάστημα που μεσολαβεί μέ¬ 
χρι τη μεταβίβαση των μετοχών ο υπάλληλος εμπίπτει στο 
κώλυμα συμφέροντος του άρθρου 24. 

4. Επιτρέπεται η συμμετοχή υπαλλήλων με την υπηρε¬ 
σιακή τους ιδιότητα σε συνεταιρισμούς ή στη διοίκηση 
ανωνύμων εταιρειών ή εταιρειών περιορισμένης ευθύ¬ 
νης, οι οποίες ελέγχονται από το Δημόσιο, τα Νομικά 
Πρόσωπα Δημοσίου Δικαίου, τους Ο.Τ.Α. και τις δημόσιες 
επιχειρήσεις, όταν προβλέπεται από ειδικές διατάξεις. 

Άρθρο 23 

Κατοχή δεύτερης θέσης 

1. Ο Ν. 1256/82 ως προς την κατοχή δεύτερης θέσης 
ισχύει για το τακτικό προσωπικό του Ο.Π.Ε.ΓΕ.Π.. 

Άρθρο 24 

Κώλυμα συμφέροντος 

1. Ο υπάλληλος δεν επιτρέπεται είτε ατομικώς είτε ως 
μέλος συλλογικού οργάνου να αναλαμβάνει την επίλυση 
ζητήματος ή να συμπράττει στην έκδοση πράξεων, εάν ο 
ίδιος ή σύζυγός του ή συγγενής του εξ αίματος ή εξ αγχι¬ 
στείας έως και τον τρίτο βαθμό ή πρόσωπο με το οποίο τε¬ 
λεί σε σχέση ιδιαίτερης φιλίας ή έχθρας έχει πρόδηλο 
συμφέρον στην έκβαση της υπόθεσης. 

2. Η παράβαση της διάταξης της προηγούμενης παρα¬ 
γράφου αποτελεί λόγο ακυρώσεως της σχετικής διοικη¬ 
τικής πράξης. 

3. Υπάλληλοι που είναι σύζυγοιή συγγενείς μεταξύ τους 
έως και τον τρίτο βαθμό εξ αίματος ή εξ αγχιστείας δεν 
επιτρέπεται να είναι μέλη του ίδιου συλλογικού οργάνου. 

Άρθρο 25 
Αστική ευθύνη 

1. Ο υπάλληλος ευθύνεται έναντι του Ο.Π.Ε.ΓΕ.Π. για 
κάθε θετική ζημία την οποία προξένησε σε αυτόν από δό¬ 
λο ή βαρεία αμέλεια κατά την εκτέλεση των καθηκόντων 
του. Ο υπάλληλος ευθύνεται επίσης για την αποζημίωση 
την οποία κατέβαλε ο Ο.Π.Ε.ΓΕ.Π. σε τρίτους για παρά¬ 
νομες πράξεις ή παραλείψεις του κατά την εκτέλεση των 
καθηκόντων του, εφόσον οφείλονται σε δόλο ή βαριά 
αμέλεια. Ο υπάλληλος δεν ευθύνεται έναντι των τρίτων 
για τις ανωτέρω πράξεις ή παραλείψεις του. 

2. Αν περισσότεροι υπάλληλοι προξένησαν από κοινού 
ζημία στον Ο.Π.Ε.ΓΕ.Π., ευθύνονται εις ολόκληρον κατά 
τις διατάξεις του αστικού δικαίου. 

3. Η αξίωση του Ο.Π.Ε.ΓΕ.Π. για αποζημίωση έναντι των 
υπαλλήλωντου στις περιπτώσεις της παρ. 1 παραγράφε¬ 
ται σε δύο (2) έτη. Στην περίπτωση του πρώτου εδαφίου 
της παρ. 1, η διετία αρχίζει αφότου επήλθε η ζημία και 
στην περίπτωση του δεύτερου εδαφίου, αφότου ο 
Ο.Π.Ε.ΓΕ.Π. κατέβαλε την αποζη μίωση. 

4. Ειδικές διατάξεις για την προσωπική αστική ευθύνη 
των υπαλλήλων έναντι των τρίτων διατηρούνται σε ισχύ. 


ΚΕΦΑΛΑΙΟ Ε' 

ΔΙΚΑΙΩΜΑΤΑ 

Άρθρο 26 

Δοκιμαστική υπηρεσία 

1. Οι υπάλληλοι του Ο.Π.Ε.ΓΕ.Π., που προσλαμβάνο¬ 
νται σε οργανικές θέσεις, διανύουν διετή δοκιμαστική 
υπηρεσία, κατά τη διάρκεια της οποίας απολύονται για 
λόγους που ανάγονται στην υπηρεσία τους μόνο μετά 
από απόφαση του Διοικητικού Συμβουλίου του 
Ο.Π.Ε.ΓΕ.Π.. 

2. Οι δόκιμοι υπάλληλοι, κατά τη διάρκεια της δοκιμα¬ 
στικής υπηρεσίας τους, παρακολουθούν υποχρεωτικά 
προγράμματα εισαγωγικής εκπαίδευσης που οργανώνο¬ 
νται από τον Ο.Π.Ε.ΓΕ.Π.. 

3. Μέσα σε τρεις (3) μήνες από τη συμπλήρωση της δο¬ 
κιμαστικής υπηρεσίας, το Διοικητικό Συμβούλιο υποχρε- 
ούται να αποφασίσει αν ο δόκιμος υπάλληλος είναι κα¬ 
τάλληλος. Για το σκοπό αυτόν συνεκτιμά τα προσόντα 
του υπαλλήλου, όπως προκύπτουν από την ειδική έκθεση 
αξιολόγησης και τα λοιπά στοιχεία του προσωπικού του 
μητρώου, λαμβάνοντας υπόψη την επίδοσή του στο πρό¬ 
γραμμα εισαγωγικής εκπαίδευσης και την επιμέλεια την 
οποία επέδειξε σε αυτό. 

4. Ο υπάλληλος που κρίνεται κατάλληλος, καθίσταται 
τακτικός με απόφαση του Διευθύνοντος Συμβούλου. Με 
όμοια απόφαση απολύεται ο υπάλληλος που κρίνεται 
ακατάλληλος. 

5. Κατά της απόφασης του Διοικητικού Συμβουλίου για 
το δόκιμο υπάλληλο, καθώς και κατά της απόφασης από- 
λυσήςτου, σύμφωνα μετηνπαρ. 1, επιτρέπεται η άσκηση 
προσφυγής στα Πολιτικά Δικαστήρια. 

Άρθρο 27 

Δικαίωμα - Αξίωση μισθού 

1. Ο υπάλληλος έχει δικαίωμα σε μισθό. Ο μισθός καθο¬ 
ρίζεται σε μηνιαία βάση και έχει σκοπό την αξιοπρεπή δια¬ 
βίωση του υπαλλήλου. 

2. Η αξίωση του υπαλλήλου για το μισθό αρχίζει απάτην 
ανάληψη υπηρεσίας. 

3. Προκειμένου περί υπαλλήλου, ο οποίος επανέρχεται 
από την κατάσταση της αργίας στα καθήκοντά του, η 
αξίωση για πλήρη μισθό αρχίζει από την επανάληψη των 
καθηκόντωντου. 

4. Η αξίωση του υπαλλήλου για μισθό παύει με την κα¬ 
ταγγελία της σύμβασης εργασίας. 

5. Ο μισθός καταβάλλεται στο τέλος κάθε δεκαπενθη¬ 
μέρου. 

Άρθρο 28 

Πότε δεν οφείλεται μισθός 

1. Δεν οφείλεται μισθός, όταν ο υπάλληλος από υπαι- 
τιότητά του δεν παρέσχε υπηρεσία καθόλου ή εν μέρει. 

2. Η περικοπή του μισθού στις περιπτώσεις της παρ. 1 
ενεργείται με πράξη του αρμόδιου για την εκκαθάριση και 
πληρωμή των δαπανών οργάνου, το οποίο οφείλει να ει¬ 
δοποιήσει ο προϊστάμενος της υπηρεσίας προσωπικού ή 
της υπηρεσίας στην οποία υπηρετεί ο υπάλληλος. Κατά 
της πράξης αυτής, η οποία κοινοποιείται με απόδειξη 
στον υπάλληλο, επιτρέπεται προσφυγή στο Διοικητικό 
Συμβούλιο μέσα σε δέκα (10) ημέρες από την κοινοποίη- 

ση. Η άσκηση της προσφυγής δεν έχει ανασταλτικό απο¬ 
τέλεσμα. Το Διοικητικό Συμβούλιο αποφαίνεται οριστι- 
κώς. 

3. Σε περίπτωση κινήσεως της διαδικασίας απολύσεως 
του υπαλλήλου λόγω ανίατης ασθένειας καταβάλλεται ο 
μισθός ενέργειας έως την καταγγελία της σύμβασης ερ¬ 
γασίας, όχι όμως πέρα από έξι (6) μήνες από τη λήξη της 
αναρρωτικής άδειας. 

Άρθρο 29 

Όροι υγιεινής και ασφάλειας 

1. Οι υπάλληλοι έχουν δικαίωμα στη διασφάλιση συνθη¬ 
κών υγιεινής και ασφάλειας στο χώρο εργασίας τους. 

2. Για τους όρους υγιεινής και ασφάλειας του χώρου 
εργασίας των υπαλλήλων και για τον έλεγχο τήρησής 
τους ισχύουν οι ειδικές διατάξεις. 

Άρθρο 30 

Ελευθερία της έκφρασης 

1. Η ελευθερία της έκφρασης των πολιτικών, φιλοσοφι¬ 
κών και θρησκευτικών πεποιθήσεων, όπως και των επι¬ 
στημονικών απόψεων και της υπηρεσιακής κριτικής των 
πράξεων της προϊσταμένης αρχής, αποτελεί δικαίωμα 
των υπαλλήλων. Δεν επιτρέπονται διακρίσεις των υπαλ¬ 
λήλων λόγω των πεποιθήσεων ή των απόψεών τους ή της 
κριτικής των πράξεων της προϊσταμένης αρχής. 

2. Η συμμετοχή των υπαλλήλων στην πολιτική ζωή της 
Χώρας επιτρέπεται σύμφωνα με τις κείμενες διατάξεις. 

Άρθρο 31 

Συνδικαλιστική ελευθερία και δικαίωμα απεργίας 

1. Η συνδικαλιστική ελευθερία και η ανεμπόδιστη άσκη¬ 
ση των συναφών με αυτή δικαιωμάτων διασφαλίζονται 
στους υπαλλήλους. 

2. Οι υπάλληλοι μπορούν ελεύθερα να ιδρύουν συνδι¬ 
καλιστικές οργανώσεις, να γίνονται μέλη τους και να 
ασκούν τα συνδικαλιστικά τους δικαιώματα. 

3. Η απεργία αποτελεί δικαίωμα των υπαλλήλων και 
ασκείται από τις συνδικαλιστικές τους οργανώσεις ως μέ¬ 
σο για τη διαφύλαξη και προαγωγή των οικονομικών, ερ¬ 
γασιακών, συνδικαλιστικών, κοινωνικών και ασφαλιστι¬ 
κών συμφερόντων τους και ως εκδήλωση αλληλεγγύης 
προς άλλους εργαζόμενους γιατους αυτούς σκοπούς. Το 
δικαίωμα της απεργίας ασκείται σύμφωνα με τις διατά¬ 
ξεις του νόμου που το ρυθμίζει. 

4. Οι συνδικαλιστικές οργανώσεις έχουν δικαίωμα να 
διαπραγματεύονται με τη Διοίκηση του Ο.Π.Ε.ΓΕ.Π. για 
τους όρους, την αμοιβή και τις συνθήκες εργασίας των 
μελώντους. 

Άρθρο 32 

Υπηρεσιακή εκπαίδευση 

1. Η υπηρεσιακή εκπαίδευση είναι δικαίωμα του υπαλ¬ 
λήλου. Η εκπαίδευση γίνεται με τη συμμετοχή του υπαλ¬ 
λήλου σε προγράμματα εισαγωγικής εκπαίδευσης, επι¬ 
μόρφωσης, μετεκπαίδευσης και προγράμματα ή κύκλους 
μεταπτυχιακής εκπαίδευσης. Τα προγράμματα εκτελού- 
νται στην Ελλάδα, ή στο εξωτερικό, σύμφωνα με τις δια¬ 
τάξεις που ισχύουν κάθε φορά. 

2. Η εισαγωγική εκπαίδευση είναι υποχρεωτική, γίνεται 
κατά τη διάρκεια της δοκιμαστικής υπηρεσίας του υπαλ¬ 


λήλου και έχει ως σκοπό την εξοικείωση του υπαλλήλου 
με τα αντικείμενα του Ο.Π.Ε.ΓΕ.Π. και τα καθήκοντά του 
ως υπαλλήλου γενικότερα. 

3. Η υπηρεσία είναι υποχρεωμένη να μεριμνά για την 
επιμόρφωση των υπαλλήλων της σε όλη τη διάρκεια της 
σταδιοδρομίας τους ανεξάρτητα από την κατηγορία, τον 
κλάδο, την ειδικότητα και το βαθμό τους. Η επιμόρφωση 
μπορεί να είναι γενική ή να έχει τη μορφή εξειδίκευσης σε 
αντικείμενα της υπηρεσίαςτου υπαλλήλου. Η συμμετοχή 
του υπαλλήλου σε προγράμματα επιμόρφωσης μπορεί 
να ορίζεται και ως υποχρεωτική. 

4. Η μετεκπαίδευση έχει ως σκοπό την απόκτηση από 
τον υπάλληλο των ειδικών γνώσεων που είναι απαραίτη¬ 
τες για την άσκηση των καθηκόντων του. Γίνεται σε φο¬ 
ρείς δημόσιους ή ιδιωτικούς, στην Ελλάδα ή το εξωτερι¬ 
κό, ιδίως σε Α.Ε.Ι. και Τ.Ε.Ι., Η μετεκπαίδευση μπορεί να 
ορίζεται και ως υποχρεωτική. 

5. Η μεταπτυχιακή εκπαίδευση γίνεται με τη συμμετοχή 
του υπαλλήλου σε προγράμματα ή κύκλους μεταπτυχια¬ 
κών σπουδών σε αναγνωρισμένα Α.Ε.Ι. του εσωτερικού ή 
του εξωτερικού. Ως προγράμματα ή κύκλοι μεταπτυχια¬ 
κών σπουδών νοούνται τα οργανωμένα προγράμματα ή 
κύκλοι που οδηγούν στη λήψη διδακτορικού διπλώματος, 
μεταπτυχιακού τίτλου ή πιστοποιητικού. 

ΚΕΦΑΛΑΙΟ ΣΤ' 

ΜΙΣΘΟΛΟΓΙΚΗ ΕΞΕΛΙΞΗ 
Άρθρο 33 

Μισθολογική εξέλιξη υπαλλήλων 

1. Οι τακτικοί υπάλληλοι όλων των κατηγοριών 
(Π.Ε.,Τ.Ε.,Δ.Ε.,Υ.Ε.) του Ο.Π.Ε.ΓΕ.Π. εξελίσσονται σε μι- 
σθολογικά κλιμάκια, όπως αυτά ορίζονται στο άρθρο 34 
του κανονισμού αυτού. 

2. Σε κάθε μισθολογικό κλιμάκιο αντιστοιχεί ο ίδιος βα¬ 
σικός μισθός. Οι υπάλληλοι που έχουν το ίδιο μισθολογι- 
κό κλιμάκιο δικαιούνταιτο βασικό μισθό που αντιστοιχεί σ’ 
αυτό, ανεξάρτητα από τον κλάδο στον οποίο ανήκει η θέ¬ 
ση τους. 

Άρθρο 34 

Μισθολογικά κλιμάκια 

1. Τα μισθολογικά κλιμάκια (Μ.Κ.) των υπαλλήλων όλων 
των κατηγοριών (Π.Ε. ,Τ.Ε. ,Δ.Ε. ,Υ. Ε.) ορίζονται σε τριάντα 
έξι (36) και οι υπάλληλοι της κάθε κατηγορίας εξελίσσο¬ 
νται σε δεκαοχτώ (18) μισθολογικά κλιμάκια ως εξής : 

α. Οι υπάλληλοι της κατηγορίας Υποχρεωτικής Εκπαί¬ 
δευσης (Υ.Ε.) με εισαγωγικό το 36ο Μ.Κ. και καταληκτικό 
το 19ο Μ.Κ. 

β. Οι υπάλληλοι της κατηγορίας Δευτεροβάθμιας Εκ¬ 
παίδευσης (Δ.Ε.)με εισαγωγικό το 29ο Μ.Κ. και καταλη¬ 
κτικό το 12ο Μ.Κ. 

γ. Οι υπάλληλοι της κατηγορίας Τεχνολογικής Εκπαί¬ 
δευσης (Τ.Ε.) με πτυχίο ή δίπλωμα Τεχνολογικού Εκπαι¬ 
δευτικού Ιδρύματος ή ισότιμο σχολών ημεδαπής ή αλλο¬ 
δαπής, με εισαγωγικό το 23ο Μ.Κ. και καταληκτικό το 6ο 
Μ.Κ. 

δ. Οι υπάλληλοι της κατηγορίας Πανεπιστημιακής Εκ¬ 
παίδευσης (Π.Ε.) με πτυχίο ή δίπλωμα Ανώτατου Εκπαι¬ 
δευτικού Ιδρύματος (Α.Ε.Ι.) ημεδαπής ή ισότιμο σχολών 
αλλοδαπής, με εισαγωγικό το 18ο Μ.Κ. και καταληκτικό το 
Ιο Μ.Κ. 

2. Ειδικά οι υπάλληλοι: 

α. Της κατηγορίας Πανεπιστημιακής Εκπαίδευσης 
(Π.Ε.) με πτυχίο ή δίπλωμα Ανώτατου Εκπαιδευτικού 
Ιδρύματος (Α.Ε.Ι.) με διάρκεια πλήρους πενταετούς φοί¬ 
τησης, εξελίσσονται στα Μ. Κ., με εισαγωγικό το 16ο Μ. Κ. 
και καταληκτικό το Ιο Μ.Κ. 

β. Της κατηγορίας (Τ.Ε.) με πτυχίο ή δίπλωμα με διάρ¬ 
κεια πλήρους τετραετούς φοίτησης εξελίσσονται στα 
Μ.Κ., με εισαγωγικό το 22ο Μ.Κ. και καταληκτικό το 5ο 
Μ.Κ. 

γ. Της κατηγορίας ΔΕ με πτυχίο ή δίπλωμα σχολής Α.Ε.Ι. 
ή ισότιμο της αλλοδαπής εξελίσσονται στα Μ.Κ., με εισα¬ 
γωγικό το 23ο Μ.Κ. και καταληκτικό το 6ο Μ.Κ.. 

δ. Της κατηγορίας ΔΕ με πτυχίο ή δίπλωμα σχολής Τ.Ε.I. 
ή ισότιμο της ημεδαπής ή αλλοδαπής εξελίσσονται στα 
Μ.Κ., με εισαγωγικό το 26ο Μ.Κ. και καταληκτικό το 9ο 
Μ.Κ.. 

ε. Της κατηγορίας Υ.Ε. με απολυτήριο ή πτυχίο σχολής 
δευτεροβάθμιας εκπαίδευσης ή άλλων ισότιμων σχολεί¬ 
ων εξελίσσονται στα Μ.Κ., με εισαγωγικό το 33ο Μ.Κ. και 
καταληκτικό το 16ο Μ.Κ. 

3. Ο διοριζόμενος υπάλληλος εισέρχεται στην Υπηρε¬ 
σία με το εισαγωγικό μισθολογικό κλιμάκιο όπως αυτό 
ορίζεται στις διατάξεις των ανωτέρω παραγράφων. 

Άρθρο 35 

Χρόνος μισθολογικής εξέλιξης 

1. Για τη μισθολογική εξέλιξη των υπαλλήλων όλων των 
κλάδων, από κατώτερο σε ανώτερο μισθολογικό κλιμά¬ 
κιο, απαιτείται υπηρεσία ως εξής: 

α. Για την απονομή του αμέσως επόμενου μετά το εισα¬ 
γωγικό Μ.Κ., υπηρεσία ενός (1) έτους στο εισαγωγικό 
Μ.Κ. 

β. Γ ια την απονομή όλων των επόμενων μισθολογικών 
κλιμακίων, υπηρεσία δύο (2)ετών σε κάθε μισθολογικό 
κλιμάκιο. 

2. Γ ια την, κατά την προηγούμενη παράγραφο, μισθο- 
λογική εξέλιξη λαμβάνεται υπόψη ο χρόνος υπηρεσίας 
που ορίζεται στο άρθρο 38 του Κανονισμού αυτού. 

Άρθρο 36 

Τρόπος μισθολογικής εξέλιξης. 

1. Για τη μισθολογική εξέλιξη υπαλλήλων από κατώτερο 
μισθολογικό κλιμάκιο στο αμέσως ανώτερο, απαιτείται να 
έχει συμπληρωθεί ο καθορισμένος χρόνος υπηρεσίας 
στο κατώτερο μισθολογικό κλιμάκιο. 

Κατ’ εξαίρεση, απαιτείται και σύμφωνη γνώμη του Διοι¬ 
κητικού Συμβουλίου, στις περιπτώσεις που έχει επιβληθεί 
στον υπάλληλο πειθαρχική ποινή, σύμφωνα με τις ισχύ- 
ουσες διατάξεις, ή υπάρχει ποινική καταδίκη σε σχέση με 
την εκτέλεση των καθηκόντων του, ή όταν από τις εκθέ¬ 
σεις αξιολόγησης και επιθεώρησης ή και λοιπά στοιχεία 
του προσωπικού μητρώου του προκύπτουν αμφιβολίες 
για το κατά πόσο ανταποκρίνεται ικανοποιητικά στα κα¬ 
θήκοντα και τις υποχρεώσεις του στην υπηρεσία ή η συ¬ 
μπεριφορά του προς τους πολίτες κατά την εκτέλεση της 
υπηρεσίας δεν είναι η πρέπουσα. 

Στην περίπτωση που το Διοικητικό Συμβούλιο δεν συμ¬ 
φωνεί για την χορήγηση του επόμενου μισθολογικού κλι¬ 
μακίου, ο υπάλληλος επανακρίνεται μετά δύο έτη από τό¬ 
τε που συμπλήρωσε τον απαιτούμενο χρόνο στο μισθο- 
λογικό κλιμάκιο που έχει. Αν και πάλι δεν χορηγηθεί το 


επόμενο μισθολογικό κλιμάκιο, η κρίση επαναλαμβάνεται 
κάθε φορά μετά δύο έτη από την προηγούμενη κρίση. 

2. Η κατά την προηγούμενη παράγραφο εξέλιξη του 
υπαλλήλου γίνεται με απόφαση του Διευθύνοντος Συμ¬ 
βούλου του Ο.Π.Ε.ΓΕ.Π.. 

3. Η εξέλιξη θεωρείται ότι συντελείται από την ημέρα 
συμπλήρωσης του χρόνου υπηρεσίας, σύμφωνα με τις 
διατάξειςτου άρθρου 35του κανονισμού αυτού, πληντων 
περιπτώσεων του δεύτερου εδαφίου της παραγράφου 1 
του παρόντος άρθρου, γιατις οποίες η εξέλιξη θεωρείται 
ότι συντελείται από την ημέρα συμπλήρωσης της διετίας 
για τη θετική κρίση του Διοικητικού Συμβουλίου για τη χο¬ 
ρήγηση του επόμενου μισθολογικού κλιμακίου. 

Άρθρο 37 

Αποδοχές προσωπικού κατηγοριών Π.Ε., Τ.Ε., Δ.Ε. και 
Υ.Ε. 

1. Ο βασικός μισθός του προσωπικού των κατηγοριών 
Π.Ε., Τ.Ε., Δ.Ε. και Υ.Ε., που υπηρετεί στον Ο.Π.Ε.ΓΕ.Π., 
καθορίζεται σύμφωνα με το Ν. 2470/1997, όπως εκάστο- 
τε ισχύει. 

2. Στο προσωπικό της παραγράφου 1 του παρόντος άρ¬ 
θρου καταβάλλονται τα επιδόματα και οι παροχές που 
προβλέπονται στα άρθρα 8 έως 14 του Ν. 2470/1997, 
όπως εκάστοτε ισχύει. 

3. Στο προσωπικό της παραγράφου 1 του παρόντος άρ¬ 
θρου καταβάλλεται επιπλέον των επιδομάτων της προη¬ 
γούμενης παραγράφου και επίδομα προσέλκυσης που κα¬ 
θορίζεται κατά περίπτωση με απόφαση του Δ.Σ. του 
Ο.Π.Ε.ΓΕ.Π. καιτο ύψοςτου οποίου ανέρχεται έως το 50% 
του βασικού μισθού εκάστου υπαλλήλου. Το επίδομα προ¬ 
σέλκυσης δεν εμπίπτει στην έννοια των αποδοχών και χο¬ 
ρηγείται σε 12μηνη βάση. Η καταβολή του επιδόματος αυ¬ 
τού αρχίζει μετά την πάροδο τριμήνου από την ημέρα πρό- 
σληψηςτου υπαλλήλου στον Ο.Π.Ε.ΓΕ.Π.. Ως κριτήριαγια 
τη χορήγηση του επιδόματος προσέλκυσης ορίζονται η 
ποιοτική και ποσοτική απόδοση του υπαλλήλου. Σε περί¬ 
πτωση που δεν πληρούνται οι τεθείσες προϋποθέσεις γί¬ 
νεται κατ’ αρχήν περιορισμός του επιδόματος προσέλκυ¬ 
σης στο μισό επί δίμηνο και εφόσον οι λόγοι περικοπήςτου 
κινήτρου εξακολουθούν να υφίστανται και μετά την παρέ¬ 
λευση διμήνου, διακόπτεται η καταβολή του. Σε όλες αυ¬ 
τές τις περιπτώσεις αποφαίνεται το Δ.Σ. του Ο. Π.Ε.ΓΕ.Π.. 

Άρθρο 38 

Υπηρεσία για μισθολογική εξέλιξη 

1. Ως υπηρεσία για την εξέλιξη των υπαλλήλων στα μι- 
σθολογικά κλιμάκια του άρθρου 35 του Κανονισμού αυ¬ 
τού υπολογίζεται: 

α. Ο χρόνος υπηρεσίας που προσφέρθηκε στον 
Ο.Π.Ε.ΓΕ.Π. με οποιαδήποτε σχέση εργασίας, καθώς και 
με μίσθωση έργου. 

β. Κάθε πραγματική και συντάξιμη υπηρεσία που έχει 
διανυθεί με σύμβαση εξαρτημένης εργασίας, καθώς και 
σύμβαση μίσθωσης έργου, εφ’ όσον πληροί τις προϋπο¬ 
θέσεις του άρθρου 8 του Ν. 1813/1988 (ΦΕΚ 243/τ. 
Α/1988)'. 

γ. Μέχρι δύο (2) έτη πραγματικής και συντάξιμης υπη¬ 
ρεσίας ελευθερίων επαγγελμάτων, πλην αυτασφάλισης 
και στρατιωτικής θητείας ως κληρωτού ή εφέδρου, η 
οποία αποδεικνύεται με την υποβολή σχετικής βεβαίωσης 
του οικείου Οργανισμού κύριας ασφάλισης. 

δ. Η προϋπηρεσία σε Υπηρεσίες Κρατών - Μελών της 
Ευρωπαϊκής Ένωσης και της Κυπριακής Δημοκρατίας με 
σύμβαση εξαρτημένης εργασίας. 

ε. Ο χρόνος αποδεδειγμένης υπηρεσίας στις πρώην σο¬ 
σιαλιστικές χώρες των πολιτικών προσφύγων, των συζύ¬ 
γων και των τέκνων αυτών, που έχουν επαναπατρισθεί 
(μέχρι την έναρξη του παρόντος). 

Προϋπόθεση για τον υπολογισμό των προϋπηρεσιών 
των παρ. γ. και δ. αποτελεί η αναγνώρισή τους από τους 
οικείους Οργανισμούς κύριας ασφάλισης (ΙΚΑ, κ.λπ.). 

2. Για τον υπολογισμό της προϋπηρεσίας απαιτείται η 
υποβολή σχετικής αίτησης του υπαλλήλου μετά απαραί¬ 
τητα δικαιολογητικά. Η προϋπηρεσία αυτή προσμετράται 
από την ημερομηνία υποβολής της αίτησης. 

3. Δεν υπολογίζεται για μισθολογική εξέλιξη και χορή¬ 
γηση επιδόματος χρόνου υπηρεσίας ο χρόνος της παρ. 5 
του άρθρου 64του παρόντος Κανονισμού. 

Άρθρο 39 

Δαπάνες μετακίνησης 

1. Στις διατάξεις του παρόντος άρθρου υπάγονται οι με¬ 
τακινούμενοι εκτός έδρας, με οποιαδήποτε ιδιότητα, με 
εντολή του Ο.Π.Ε.ΓΕ.Π., στο εσωτερικό ή εξωτερικό, για 
εκτέλεση υπηρεσίας με ειδική αποστολή, για συμμετοχή 
σε συνέδρια, σεμινάρια, εκπαίδευση, καθώς και οι μετατι¬ 
θέμενοι και αποσπώμενοι. 

2. Στις δαπάνες μετακίνησης για τις οποίες το προσωπι¬ 
κό του Ο.Π.Ε.ΓΕ.Π. δικαιούται αποζημίωσης, περιλαμβά¬ 
νονται οι δαπάνες που αναφέρονται στο άρθρο 1 παρά¬ 
γραφος 2 του Ν. 2685/1999 (ΦΕΚ Α' 35) «Κάλυψη δαπα¬ 
νών μετακινούμενων υπαλλήλων εντός και εκτός 
Επικράτειας και άλλες διατάξεις». 

Ο αριθμός των επιτρεπομένων κατ’ έτος και κατά μήνα 
ημερών εκτός έδρας του προσωπικού του Ο.Π.Ε.ΓΕ.Π. 
καθορίζεται με απόφαση του Δ.Σ. του Ο.Π.Ε.ΓΕ.Π. όπως 
προβλέπεται στις διατάξεις του άρθρου 2 του Ν. 2685/ 
1999. 

Γ ια κάθε θέμα που δεν ρυθμίζεται ειδικά από τις διατά¬ 
ξεις της παρούσας, εφαρμόζονται αναλογικά οι διατάξεις 
του Ν. 2685/1999, όπως εκάστοτε ισχύουν. 

3. Οι αποφάσεις ή εντολές μετακίνησης των υπαλλήλων 
του Ο.Π.Ε.ΓΕ.Π. και λοιπών προσώπων εκδίδονται από 
τον Διευθύνοντα Σύμβουλο του Ο.Π.Ε.ΓΕ.Π.. 

4. Με τις αποφάσεις ή εντολές μετακίνησης, οι οποίες 
εκδίδονται πριν από την ημερομηνία αναχώρησης του με¬ 
τακινούμενου, προσδιορίζεται η ημερομηνία μετακίνη¬ 
σης, η αιτία, ο τόπος και το μέσο μετακίνησης. Σε εξαιρε¬ 
τικές περιπτώσεις επείγουσας μετακίνησης με προφορι¬ 
κή εντολή, παρέχεται γραπτή έγκριση το αργότερο σε 
δέκα (10) εργάσιμες ημέρες από την ημερομηνία επι- 
στροφήςτου μετακινούμενου στην έδρα του. 

Άρθρο 40 

Δικαίωμα κανονικής άδειας 

Υπάλληλοι του Ο.Π.Ε.ΓΕ.Π. που συμπληρώνουν πραγ¬ 
ματική υπηρεσία ενός (1) έτους, δικαιούνται κανονική 
άδεια απουσίας με αποδοχές, η διάρκεια της οποίας ορί¬ 
ζεται σε είκοσι (20) εργάσιμες ημέρες αν ακολουθούν 
εβδομάδα πέντε (5) εργασίμων ημερών και είκοσι τέσσε¬ 
ρις (24) εργάσιμες ημέρες αν ακολουθούν εβδομάδα έξι 
(6) εργασίμων ημερών. 

Ο χρόνος της κανονικής άδειας επαυξάνεται κατά μία 


εργάσιμη ημέρα για κάθε έτος απασχόλησης και μέχρι τη 
συμπλήρωση του ανώτατου ορίου των είκοσι πέντε (25) ή 
τριάντα (30) εργασίμων ημερών προκειμένου για πενθή¬ 
μερη ή εξαήμερη εβδομάδα εργασίας, αντίστοιχα. 

Άρθρο 41 
Κανονική άδεια 

1. Δεκαπέντε (15) ημέρες από την κανονική άδεια χορη¬ 
γούνται υποχρεωτικά, εφόσον το ζητήσει ο υπάλληλος, 
από 15 Μαίου έως 31 Οκτωβρίου. Όταν με αίτηση του 
υπαλλήλου ολόκληρη η άδεια χορηγείται εκτός από την 
περίοδο αυτή, προσαυξάνεται κατά πέντε (5) εργάσιμες 
ημέρες. Η προσαύξηση αυτή δεν χορηγείται όταν ο υπάλ¬ 
ληλος κάνει χρήση της κανονικής του άδειας κατά την πε¬ 
ρίοδο των χριστουγέννων και του Πάσχα. 

2. Η υπηρεσία στην οποία ανήκει ο υπάλληλος χορηγεί 
υποχρεωτικά σε αυτόν μέσα στο δεύτερο εξάμηνο κάθε 
έτους την κανονική άδεια που δικαιούται και αν ακόμα δεν 
τη ζητήσει. 

3. Επιτρέπεται να μην χορηγείται, να περιορίζεται ή να 
ανακαλείται η κανονική άδεια προκειμένου να αντιμετω¬ 
πιστούν έκτακτες ανάγκες της υπηρεσίας, μετά όμως από 
έγκριση του Διευθύνοντος Συμβούλου. 

4. Σε περίπτωση διαλείπουσας ή εκ περιτροπής εργα¬ 
σία, σύμφωνα με τη σύμβαση εργασίας, ο μισθωτός δικαι¬ 
ούται, μετά τη συμπλήρωση 12μηνης σχέσης εργασίας, 
κάθε ημερολογιακό έτος, άδεια με αποδοχές ίση με το 
1/12(ανά δωδέκατο) της άδειας που προβλέπεται από την 
προηγούμενη παράγραφο, για κάθε μήνα απασχόλησης. 

5. Ο μισθωτός δικαιούται από τον εργοδότη του σε πε¬ 
ρίπτωση λύσης της σχέσης εργασίας με οποιοδήποτε 
τρόπο ή λήξη της σύμβασης ορισμένου χρόνου, πριν από 
τη συμπλήρωση δωδεκάμηνης σχέσης εργασίας, δύο (2) 
ημερομίσθια με κάθε μήνα απασχόλησής του στον 
Ο.Π.Ε.ΓΕ.Π., ανεξάρτητα από οφειλόμενη σ’ αυτόν απο¬ 
ζημίωση για άλλο λόγο. Για απασχόληση μικρότερη του 
μηνάς καταβάλλεται ανάλογο κλάσμα. Για την εφαρμογή 
των διατάξεων του άρθρου αυτού προκειμένου για μι¬ 
σθωτούς που παρέχουν εργασία εκ περιτροπής ή διαλεί- 
πουσα, σαν μήνας λογίζονται είκοσι πέντε (25) ημέρες 
απασχόλησης. 

6. Αν λυθεί η σχέση εργασίας μισθωτού με οποιοδήπο- 
τε τρόπο, πριν λάβει την κανονική άδειά του δικαιούται τις 
αποδοχές τις οποίες θα ελάμβανε αν του χορηγείτο η 
άδεια. 

7. Η άδεια που δεν χορηγήθηκε κατ’ εφαρμογή της 
προηγούμενης παραγράφου, χορηγείται υποχρεωτικά 
μέχρι την 30η Απριλίου του επομένου έτους ή σε αντίθετη 
περίπτωση αποζημιώνεται σύμφωνα με τις διατάξεις της 
εργατικής νομοθεσίας. 

Άρθρο 42 

Δικαίωμα ειδικής άδειας 

1. Οι υπάλληλοι έχουν δικαίωμα άδειας απουσίας με 
αποδοχές πέντε (5) εργασίμων ημερών σε περίπτωση γά¬ 
μου και τριών (3) εργασίμων ημερών σε περίπτωση θανά¬ 
του συζύγου τους ή και συγγενούς έως και β’ βαθμού. Επί¬ 
σης δικαιούνται κατόπιν τεκμηριωμένης αίτησης ειδική 
άδεια με αποδοχές διάρκειας μιας (1) έως τριών (3) ημε¬ 
ρών, κατά περίπτωση, για την άσκηση του εκλογικού δι¬ 
καιώματος ή για τη συμμετοχή σε δίκη ενώπιον οποιου- 
δήποτε δικαστηρίου. 

2. Υπάλληλοι που πάσχουν ή έχουν τέκνα που πάσχουν 
από νόσημα, το οποίο απαιτεί τακτικές μεταγγίσεις αίμα¬ 
τος ή χρήζει περιοδικής νοσηλείας, δικαιούνται ειδική 
άδεια με αποδοχές έως είκοσι δύο (22) εργάσιμες ημέρες 
το χρόνο. 

3. Υπάλληλοι με ποσοστό αναπηρίας πενήντα τοις εκα¬ 
τό (50%) και άνω δικαιούνται από την υπηρεσία κάθε ημε¬ 
ρολογιακό έτος άδεια με αποδοχές έξι (6) εργασίμωνημε- 
ρών επιπλέον της κανονικής τους άδειας. 

4. Λοιπές άδειες που προβλέπονται από διατάξεις της 
εργατικής νομοθεσίας διατηρούνται. 

Άρθρο 43 

Άδειες χωρίς αποδοχές 

1. Επιτρέπεται η χορήγηση στον υπάλληλο, μετά από αί¬ 
τησή του, άδειας άνευ αποδοχών, εφόσον οι ανάγκες της 
υπηρεσίας το επιτρέπουν. Η άδεια αυτή δεν μπορεί να 
υπερβεί τις είκοσι δύο (22) εργάσιμες ημέρες εντός του 
ίδιου ημερολογιακού έτους. 

2. Στους υπαλλήλους επιτρέπεται η χορήγηση άδειας 
άνευ αποδοχών συνολικής διάρκειας έως δύο (2) ετών, 
ύστερα από αίτησή τους και γνώμη του Διοικητικού Συμ¬ 
βουλίου, για σοβαρούς ιδιωτικούς λόγους. 

3. Υπάλληλος, του οποίου ο σύζυγος υπηρετεί στο εξω¬ 
τερικό σε ελληνική υπηρεσία του Δημοσίου, Νομικού 
Προσώπου Δημοσίου Δικαίου ή άλλου φορέα του δημό¬ 
σιου τομέα ή σε υπηρεσία ή φορέα της Ευρωπαϊκής Ένω¬ 
σης ή σε διεθνή οργανισμό, στον οποίο μετέχει και η Ελ¬ 
λάδα, δικαιούται να πάρει άδεια χωρίς αποδοχές μέχρι έξι 
(6) έτη συνεχώς ή και τμηματικά, εφόσον έχει συμπληρώ¬ 
σει διετή πραγματική υπηρεσία. 

4. Στον υπάλληλο που αποδέχεται θέση στην Ευρωπαϊκή 
Ένωση ή σε διεθνή οργανισμό, στον οποίο μετέχει η Ελλά¬ 
δα, χορηγείται μετά από γνώμη του Διοικητικού Συμβουλί¬ 
ου άδεια χωρίς αποδοχές μέχρι πέντε (5) έτη, η οποία μπο¬ 
ρεί να παραταθεί με την ίδια διαδικασία για μια ακόμα πε¬ 
νταετία. Αν ο υπάλληλος δεν εμφανιστεί να αναλάβει 
καθήκοντα μέσα σε δύο (2) μήνες από τη λήξη της άδειας, 
θεωρείται ότι παραιτήθηκε αυτοδικαίως απάτην υπηρεσία. 

5.0 χρόνος της άδειας άνευ αποδοχών αποτελεί χρόνο 
πραγματικής υπηρεσίας κατά τη διάρκεια δε των αδειών 
αυτών ο υπάλληλος υποχρεούται να καταβάλλει τις νόμι¬ 
μες κρατήσεις για κύρια και επικουρική ασφάλιση και τα 
ταμεία πρόνοιας. 

Άρθρο 44 
Άδειες μητρότητας 

1. Στις υπαλλήλους οι οποίες κυοφορούν χορηγείται 
άδεια μητρότητας με πλήρεις αποδοχές δύο (2) μήνες 
πριν και τρεις (3) μήνες μετά τον τοκετό. Η άδεια λόγω 
κυοφορίας χορηγείται ύστερα από βεβαίωση του θερά¬ 
ποντα ιατρού για τον πιθανολογούμενο χρόνο τοκετού. 

2. Όταν ο τοκετός πραγματοποιείται σε χρόνο μεταγε¬ 
νέστερο από αυτόν που είχε πιθανολογηθεί αρχικά, η 
άδεια που είχε χορηγηθεί παρατείνεται μέχρι την πραγ¬ 
ματική ημερομηνία του τοκετού, χωρίς αυτή η παράταση 
να συνεπάγεται αντίστοιχη μείωση του χρόνου της άδει¬ 
ας που χορηγείται μετά τον τοκετό. Όταν ο τοκετός 
πραγματοποιηθεί σε χρόνο προγενέστερο από αυτόν που 
είχε αρχικά πιθανολογηθεί, το υπόλοιπο της άδειας χο¬ 
ρηγείται μετά τον τοκετό, ώστε να εξασφαλιστεί συνολι¬ 
κός χρόνος πέντε (5) μηνών. 


3. Σε κυοφορούσες υπαλλήλους που έχουν ανάγκη ει¬ 
δικής θεραπείας, μετά την εξάντληση της αναρρωτικής 
άδειας με αποδοχές, χορηγείται κανονική άδεια κυοφο¬ 
ρίας με αποδοχές, μετά από βεβαίωση θεράποντος ια¬ 
τρού και Διευθυντή γυναικολογικής ή μαιευτικής κλινικής 
ή τμήματος δημόσιου νοσηλευτικού ιδρύματος. 

4. Στις υπαλλήλους που υιοθετούν τέκνο χορηγείται 
άδεια τριών (3) μηνών με πλήρεις αποδοχές εντός του 
πρώτου εξαμήνου μετά την περαίωση της διαδικασίας 
της υιοθεσίας, εφόσοντο υιοθετημένο τέκνο είναι ηλικίας 
έως έξι (6) ετών. 

5. Επιδόματα λόγω τοκετού, που καταβλήθηκαν στην 
υπάλληλο λόγω υποχρεωτικής ασφάλισης σε ασφαλιστι¬ 
κούς οργανισμούς, εκπίπτουν από τις αποδοχές που κα¬ 
ταβάλλονται κατά τη διάρκεια της άδειας μητρότητας. 

Άρθρο 45 

Διευκολύνσεις υπαλλήλων 
με οικογενειακές υποχρεώσεις 

1. Η προβλεπόμενη απότηνπαρ. 2του άρθρου 43 άδεια 
χορηγείται υποχρεωτικά, χωρίς γνώμη του Διοικητικού 
Συμβουλίου, όταν πρόκειται για ανατροφή παιδιού ηλι¬ 
κίας έως και έξι (6) ετών. 

2. Στις μητέρες υπαλλήλους ο χρόνος εργασίας μειώ¬ 
νεται κατά δύο (2) ώρες ημερησίως, εφόσον έχουν τέκνα 
ηλικίας έως δύο (2) ετών, και κατά μία (1) ώρα, εφόσον 
έχουν τέκνα ηλικίας από δύο (2) έως τεσσάρων (4) ετών. 
Η μητέρα υπάλληλος δικαιούται εννέα (9) μήνες άδεια με 
αποδοχές για ανατροφή παιδιού, εφόσον δεν κάνει χρή¬ 
ση του κατά το προηγούμενο εδάφιο μειωμένου ωραρίου. 

3. Όταν ο ένας γονέας λάβει την άδεια της παρ. 1, ο άλ¬ 
λος δεν έχει δικαίωμα να κάνει χρήση των διευκολύνσεων 
της παρ. 2 για το ίδιο διάστημα. 

4. Σε περίπτωση διάστασης, διαζυγίου, χηρείας ή γέν¬ 
νησης τέκνου χωρίς γάμο των γονέων του, την άδεια της 
παρ. 1 δικαιούται ο γονέας που ασκεί τη γονική μέριμνα. 

5. Οι υπηρεσίες υποχρεούνται να διευκολύνουν τους 
υπαλλήλους που έχουν τέκνα τα οποία παρακολουθούν 
μαθήματα πρωτοβάθμιας ή δευτεροβάθμιας εκπαίδευ¬ 
σης, για να επισκέπτονταιτο σχολείο των παιδιών τους, με 
σκοπό την παρακολούθηση της σχολικής τους επίδοσης. 

6. Για την εφαρμογή των διατάξεων της προηγούμενης 
παραγράφου έχουν ανάλογη εφαρμογή οι διατάξεις που 
ισχύουν κάθε φορά για το Δημόσιο. 

Άρθρο 46 

Κωλύματα παροχής εργασίας 

1. Ο προσληφθείς διατηρεί την αξίωση για τις αποδο¬ 
χές, αν κωλύεται να εργασθεί για σπουδαίο λόγο, που δεν 
οφείλεται σε υπαιτιότητά του. Σπουδαίο λόγο συνιστά 
μόνο η ασθένεια του υπαλλήλου. 

2. Το προσωπικό το οποίο πάσχει από μεσογειακή ή 
δρεπανοκυτταρική αναιμία ή από δυσίατα νοσήματα, 
όπως αυτά προσδιορίζονται στον Υπαλληλικό Κώδικα για 
τους δημοσίους πολιτικούς διοικητικούς υπαλλήλους, 
εφόσον απουσιάζει από την υπηρεσία και νοσηλεύεται σε 
νοσοκομείο λόγω επιπλοκών της ασθένειάς του, διατηρεί 
την αξίωση για τις αποδοχές του μέχρι δύο μήνες κατά 
ανώτατο όριο παραμονής του στο νοσοκομείο για κάθε 
ημερολογιακό έτος. Η διάταξη αυτή δεν καλύπτει όσους 
έχουν στίγμα μεσογειακής αναιμίας. 

3. Ο χρόνος διάρκειας του κωλύματος υπολογίζεται εί- 

τε εφάπαξ είτε σε περισσότερα διαστήματα μικρότερης 
χρονικής διάρκειας. 

4. Η κατά τις παρ. 2 και 3 αξίωση υφίσταται και αν ακό¬ 
μη η υπηρεσία κατήγγειλε τη σύμβαση εργασίας κατά τη 
διάρκεια του κωλύματος. 

Άρθρο 47 

Αναρρωτικές άδειες - Αναγγελία ασθένειας 

1. Ο υπάλληλος που ασθενεί δικαιούται αναρρωτική 
άδεια με αποδοχές, ως κατωτέρω: 

α. Βραχυχρόνιες, αναρρωτικές άδειες χορηγούνται με 
υπεύθυνη δήλωση του Ν. 1599/1985 μια (1) ημέρα κάθε 
φορά και μέχριτρεις (3) ημέρες κάθε ημερολογιακό έτος. 

β. Λοιπές αναρρωτικές άδειες χορηγούνται με βάση 
γνωμάτευση που εκδίδεται από γιατρό του οικείου ασφα¬ 
λιστικού οργανισμού, σύμφωνα με τις κείμενες γι’ αυτόν 
διατάξεις, στην οποία βεβαιώνεται η ανικανότητα για ερ¬ 
γασία καθώς και η πιθανή διάρκειά της. Η διάρκεια της 
αναρρωτικής άδειας στις περιπτώσεις αυτές ορίζεται ως 
ακολούθως: 

ί) Δέκα πέντε (15) ημέρες για υπαλλήλους που δεν 
έχουν συμπληρώσει ένα (1) έτος υπηρεσίας. 

ϋ) Ένα (1) μήνα για υπαλλήλους που έχουν συμπληρώ¬ 
σει ένα (1) έτος υπηρεσίας και όχι πάνω από τέσσερα (4) 
έτη. 

ίϋ) Τρεις (3) μήνες για υπαλλήλους που έχουν υπερβεί 
τα τέσσερα (4) έτη υπηρεσίας όχι όμως πέραν των δέκα 
( 10 ). 

ίν) Τέσσερις (4) μήνες για υπαλλήλους με δέκα (10) έτη 
υπηρεσίας όχι όμως πάνω από δέκα πέντε (15) έτη και έξι 
(6) μήνες για υπαλλήλους με υπηρεσία άνω των δέκα πέ¬ 
ντε (15) ετών. 

2. Οποιοδήποτε ποσό, το οποίο ο υπάλληλος δικαιούται 
να λάβει κατά τη διάρκεια της ασθένειάς του, λόγω υπο¬ 
χρεωτικής από το νόμο ασφάλισης, εκπίπτει από τις οφει- 
λόμενες σ’ αυτόν αποδοχές. 

3.0 υπάλληλος που δενπροσήλθε στην υπηρεσία λόγω 
ασθένειας υποχρεούται νατό αναγγείλει αυθημερόν στην 
αρμόδια υπηρεσία προσωπικού του Ο.Π.Ε.ΓΕ.Π. ή στον 
προϊστάμενο της περιφερειακής μονάδας στην οποία 
υπηρετεί. 

4. Εντός τριών (3) ημερών από την επάνοδό του στην 
υπηρεσία υποχρεούται να προσκομίσει τη σχετική γνω¬ 
μάτευση του γιατρού του οικείου ασφαλιστικού οργανι¬ 
σμού. 

5. Αν η διάρκεια της ασθένειας παρατείνεται για μεγάλο 
χρονικό διάστημα, τη σχετική γνωμάτευση του γιατρού 
αποστέλλει ο υπάλληλος, στην αρμόδια υπηρεσία προ¬ 
σωπικού του Ο.Π.Ε.ΓΕ.Π., με τον προσφορότερο γι’ αυτό 
τρόπο εντός εύλογου χρονικού διαστήματος, που δεν 
μπορεί να είναι ανώτερο των δέκα (10) ημερών, από την 
έναρξη της ασθένειας. 

6. Η μη αναγγελία του κωλύματος για παροχή εργασίας 
μέσα σε είκοσι τέσσερις ώρες, καθώς και μη προσκόμιση 
των δικαιολογητικών αποχής από την εργασία ταυτόχρο¬ 
να με την ανάληψή της, αποτελούν πειθαρχικά αδικήματα. 

Άρθρο 48 

Άδειες υπηρεσιακής εκπαίδευσης 

1. Για τη συμμετοχή του σε προγράμματα μετεκπαίδευ¬ 
σης και προγράμματα ή κύκλους μεταπτυχιακής εκπαί¬ 
δευσης, ο υπάλληλος δικαιούται να ζητήσει άδεια υπηρε¬ 


σιακής εκπαίδευσης. Άδεια δεν χορηγείται αν ο υπάλλη¬ 
λος έχει υπερβεί κατά το χρόνο, για τον οποίο ζητείται η 
άδεια, το 50ο έτος της ηλικίας του ή δεν έχει συμπληρώσει 
τρία (3) χρόνια πραγματικής υπηρεσίας. Προκειμένου για 
συμμετοχή σε προγράμματα μετεκπαίδευσης με διάρκεια 
μικρότερη του έτους, άδεια δεν χορηγείται εάν ο υπάλλη¬ 
λος έχει συμπληρώσει το 55ο έτος της ηλικίας του. 

2. Η άδεια υπηρεσιακής εκπαίδευσης χορηγείται από 
τον Διευθύνοντα Σύμβουλο, ύστερα από αίτηση του 
υπαλλήλου και μετά από σύμφωνη γνώμη του Διοικητικού 
συμβουλίου, το οποίο συνεκτιμά τη συνάφεια της μετεκ¬ 
παίδευσης ή της μεταπτυχιακής εκπαίδευσης με το αντι¬ 
κείμενο του Ο.Π.Ε.ΓΕ.Π., καθώς και την υπηρεσιακή επί¬ 
δοση, τις γνώσεις και την ηλικία του υπαλλήλου. 

Ειδικά, προκειμένου περί εκπαιδευτικής άδειας στο 
εξωτερικό, απαιτείται πολύ καλή γνώση της γλώσσας της 
χώρας στην οποία πρόκειται να μεταβεί ο υπάλληλος. 

3. Η άδεια χορηγείται υποχρεωτικά, εάν ο υπάλληλος 
έχει λάβει υποτροφία από το Ίδρυμα Κρατικών Υποτρο¬ 
φιών. Υποτροφία από άλλο ίδρυμα ή οργανισμό ημεδαπό, 
διεθνή ή αλλοδαπό ή αλλοδαπή κυβέρνηση για μετεκπαί¬ 
δευση ή μεταπτυχιακή εκπαίδευση σχετιζόμενη με το 
αντικείμενο του Ο.Π.Ε.ΓΕ.Π. συνεκτιμάται για τη χορήγη¬ 
ση της άδειας. Η άρνηση χορήγησης της άδειας πρέπει 
να αιτιολογείται ειδικώς. 

4. Η άδεια υπηρεσιακής εκπαίδευσης δεν μπορεί να 
υπερβεί τη διετία. Σε περίπτωση φοίτησης σε προγράμ¬ 
ματα ή κύκλους μεταπτυχιακών σπουδών διάρκειας δύο 

(2) ετών ή εκπόνησης διδακτορικής διατριβής, η άδεια 
υπηρεσιακής εκπαίδευσης δεν μπορεί να υπερβεί τα τρία 

(3) ή τα τέσσερα (4) χρόνια, αντίστοιχα. Καθ’ όλη τη διάρ¬ 
κεια της υπηρεσίας του υπαλλήλου δεν μπορεί να χορη¬ 
γηθεί σε αυτόν άδεια υπηρεσιακής εκπαίδευσης πέραν 
των πέντε (5) ετών. 

5. Ο υπάλληλος, στον οποίο χορηγείται άδεια υπηρε¬ 
σιακής εκπαίδευσης, λαμβάνει τις αποδοχές του. Στους 
υπαλλήλους που χορηγείται άδεια για μετεκπαίδευση ή 
μεταπτυχιακή εκπαίδευση στο εσωτερικό παρέχονται 
αποδοχές αυξημένες κατά 15%. Μετά από σύμφωνη γνώ¬ 
μη του Διοικητικού Συμβουλίου μπορεί να χορηγηθούν 
αποδοχές αυξημένες έως και 75%. Στους υπαλλήλους 
που χορηγείται άδεια για μετεκπαίδευση ή μεταπτυχιακή 
εκπαίδευση στο εξωτερικό παρέχονται αποδοχές αυξη¬ 
μένες στο διπλάσιο. Η προσαύξηση των αποδοχών μειώ¬ 
νεται κατά το μέρος που καλύπτεται από υποτροφία ή άλ¬ 
λου είδους χρηματική αμοιβή ή αποζημίωση που τυχόν 
χορηγείται στον υπάλληλο στο εσωτερικό ή το εξωτερικό. 
Ο υπάλληλος δικαιούται επίσης οδοιπορικά έξοδα μετά¬ 
βασης και επιστροφής. 

6. Η άδεια υπηρεσιακής εκπαίδευσης μπορεί να ανακα¬ 
λείται για εξαιρετικούς λόγους που αφορούν στην υπη¬ 
ρεσία ή για λόγους που ανάγονται στην επίδοση του 
υπαλλήλου πριν από την πάροδο του χρόνου της λήξης 
της, με πράξη του αρμόδιου για τη χορήγησή της οργά¬ 
νου, η οποία εκδίδεται μετά από σύμφωνη και ειδικώς αι¬ 
τιολογημένη γνώμη του Διοικητικού Συμβουλίου. 

7. Μετά το τέλος της άδειας εκπαίδευσης ο υπάλληλος 
υποχρεούται να υπηρετήσει στον Ο.Π.Ε.ΓΕ.Π. για χρονι¬ 
κό διάστημα ίσο με το τριπλάσιο του χρόνου της άδειας. 
Το διάστημα αυτό δεν μπορεί να είναι λιγότερο από τρία 
(3) ούτε περισσότερο από δέκα (10) έτη. Σε περίπτωση 
αθέτησης της υποχρέωσής του αυτής ο υπάλληλος υπο- 
χρεούται να επιστρέφει τις αποδοχές που έλαβε κατά το 

χρόνο της άδειας, ο οποίος δεν υπολογίζεται στην περί¬ 
πτωση αυτή ως χρόνος πραγματικής υπηρεσίας. 

8. Με απόφαση του Διοικητικού Συμβουλίου του 
Ο.Π.Ε.ΓΕ.Π. καθορίζονται οι υποχρεώσεις των υπαλλή¬ 
λων κατά τη διάρκεια της άδειας του παρόντος άρθρου, 
καθώς και κάθε άλλη αναγκαία λεπτομέρεια. 

Άρθρο 49 

Άδειες για επιμορφωτικούς ή επιστημονικούς λόγους 

1. Άδειες μικρής χρονικής διάρκειας μπορεί να χορη¬ 
γούνται, μετά από αίτησή τους, σε υπαλλήλους για συμ¬ 
μετοχή σε συνέδρια, συνδιασκέψεις, σεμινάρια και κάθε 
είδους συναντήσεις επιστημονικού χαρακτήρα, στο εσω¬ 
τερικό ή το εξωτερικό, εφόσον η συμμετοχή κρίνεται συμ- 
φέρουσα για τον Ο.Π.Ε.ΓΕ.Π.. 

2. Οι άδειες της προηγούμενης παραγράφου χορηγού¬ 
νται από τον Διευθύνοντα Σύμβουλο του Ο.Π.Ε.ΓΕ.Π., με¬ 
τά από γνώμη του άμεσου προϊσταμένου του υπαλλήλου, 
με αποδοχές για όλο το χρόνο κατά τον οποίο ο υπάλλη¬ 
λος συμμετέχει στα παραπάνω. Στο χρόνο αυτόν προστί¬ 
θενται οι ημέρες που είναι αναγκαίες για τη μετάβαση και 
την επιστροφή του υπαλλήλου. 

Άρθρο 50 
Άδειες εξετάσεων 

1. Στους υπαλλήλους που είναι μαθητές, σπουδαστές ή 
φοιτητές, προπτυχιακοί ή μεταπτυχιακοί, σε σχολεία και 
ιδρύματα και των τριών βαθμιδών εκπαίδευσης, χορηγεί¬ 
ται άδεια εξετάσεων με αποδοχές. 

2. Η άδεια εξετάσεων δεν μπορεί να υπερβαίνει τις εί¬ 
κοσι (20) εργάσιμες ημέρες κάθε έτος και χορηγείται συ¬ 
νεχώς ή τμηματικώς κατά την εξεταστική περίοδο που ζη¬ 
τά ο ενδιαφερόμενος. Οι άδειες εξετάσεων χορηγούνται 
για το χρόνο φοίτησης και μέχρι δύο το πολύ εξάμηνα με¬ 
τά τη λήξη του, εφόσον ο υπάλληλος εξακολουθεί να φοι¬ 
τά. Για κάθε ημέρα εξετάσεων χορηγείται άδεια δύο (2) 
ημερών. 

ΚΕΦΑΆΑΙΟ Ζ' 

ΗΘΙΚΕΣ ΑΜΟΙΒΕΣ 

Άρθρο 51 

Έπαινος - Μετάλλιο 

1. Για πράξεις εξαιρετικές κατά την εκτέλεση της υπη¬ 
ρεσίας τους, που δεν επιβάλλονται από τα καθήκοντά 
τους, μπορεί να απονέμονται στους υπαλλήλους οι ακό¬ 
λουθες κατά περίπτωση ηθικές αμοιβές: 

α) έπαινος, 

β) μετάλλιο διακεκριμένων πράξεων με δίπλωμα. 

2. Το σχήμα, οι διαστάσεις και οι παραστάσεις που απο- 
τυπώνονται στο μετάλλιο διακεκριμένων πράξεων και ο 
τύπος και το περιεχόμενο του διπλώματος, καθώς και κά¬ 
θε σχετική λεπτομέρεια, καθορίζονται με απόφαση του 
Διοικητικού Συμβουλίου του Ο.Π.Ε.ΓΕ.Π.. 

Άρθρο 52 

Τρόπος απονομής ηθικών αμοιβών 

Δημοσιοποίηση απονομής 

1.0 έπαινος απονέμεται με απόφαση του Διευθύνοντος 
Συμβούλου, μετά από σύμφωνη και ειδικά αιτιολογημένη 
γνώμη του Διοικητικού Συμβουλίου. 


2. Το μετάλλιο διακεκριμένων πράξεων απονέμεται με¬ 
τά από ειδικά αιτιολογημένη απόφαση του Διοικητικού 
Συμβουλίου του Ο.Π.Ε.ΓΕ.Π.. 

3. Η απόφαση απονομής ηθικής αμοιβής ανακοινώνεται 
με εγκύκλιο σε όλες τις υπηρεσίες του Ο.Π.Ε.ΓΕ.Π.. 

ΚΕΦΑΑΑΙΟ Η' 

ΥΠΗΡΕΣΙΑΚΕΣ ΜΕΤΑΒΟΑΕΣ 
Άρθρο 53 

Τοποθέτηση - Μετακίνηση 

1. Ο υπάλληλος, μετά τη πρόσληψή του, τοποθετείται, 
με απόφαση του Διευθύνοντος Συμβούλου σε θέση για 
την κατάληψη της οποίας συμμετείχε στη διαδικασία πρό¬ 
σληψης. Σε περίπτωση που ο υπάλληλος μπορεί να τοπο¬ 
θετηθεί σε περισσότερες θέσεις, συνεκτιμάται για την το¬ 
ποθέτησή του σε συγκεκριμένη θέση η αίτηση προτίμη¬ 
σης που τυχόν έχει υποβάλει. 

2. Μετακίνηση υπαλλήλου από μία οργανική μονάδα σε 
άλλη της ίδιας αρχής πραγματοποιείται με απόφαση του 
προϊσταμένου της. 

Άρθρο 54 
Μετάθεση 

1. Μετάθεση επιτρέπεται μετά από αίτηση του υπαλλή¬ 
λου ή αυτεπαγγέλτως από την υπηρεσία, μόνο όταν 
υπάρχει κενή θέση. 

2. Οι μεταθέσεις μετά από αίτηση του υπαλλήλου προη¬ 
γούνται των μεταθέσεων χωρίς αίτηση. Οι μεταθέσεις, 
μετά από αίτηση, υπαλλήλων που πάσχουν από δυσίατα 
νοσήματα, προηγούνται των λοιπών κατηγοριών μεταθέ¬ 
σεων μετά από αίτηση. Μετάθεση πολυτέκνων δεν είναι 
δυνατή χωρίς αίτησή τους. 

3. Γιατη διενέργεια μεταθέσεων λαμβάνονται υπόψη τα 
κριτήρια του συνολικού χρόνου υπηρεσίας του υπαλλή¬ 
λου, του χρόνου υπηρεσίας κατά περιοχή, της οικογενει¬ 
ακής του κατάστασης, της ηλικίας, της συνυπηρέτησης 
και της εντοπιότητας, αξιολογούμενα με συντελεστές βα¬ 
ρύτητας (μόρια). 

Η οικογενειακή κατάσταση αξιολογείται με συντελεστή 
τρία (3) για το σύζυγο, τρία (3) για το πρώτο και πέντε (5) για 
κάθε επόμενο ανήλικο τέκνο ή τέκνο που σπουδάζει σε σχο¬ 
λή τριτοβάθμιας εκπαίδευσης, εφόσον δεν έχει συμπληρώ¬ 
σει το 25ο έτος της ηλικίαςτου. Στους άγαμους, διαζευγμέ¬ 
νους, χήρους και εν διαστάσει γονείς τέκνων από τα αναφε- 
ρόμενα στο προηγούμενο εδάφιο, για τα οποία τους έχει 
αποδεδειγμένα ανατεθεί η επιμέλεια, οι συντελεστές βαρύ¬ 
τητας προσαυξάνονται κατά ένα (1) για κάθε τέκνο. 

Η ηλικία των ετών 40, 41 - 50 και 51 - 60 αξιολογείται με 
τους συντελεστές ένα (1), δύο (2) και τρία (3), αντίστοιχα. 

4. Με απόφαση του Διοικητικού Συμβουλίου του 
Ο.Π.Ε.ΓΕ.Π., καθορίζονται συντελεστές, πληντων προσ¬ 
διοριζόμενων στην προηγούμενη παράγραφο, ανάλογα με 
τις συνθήκες λειτουργίας και τις ειδικότερες ανάγκες του 
Οργανισμού, η διαδικασία με βάση πίνακες μεταθετέων, η 
δυνατότητα εξαιρέσεων από μεταθέσεις και η δυνατότητα 
προσωρινής αναστολής αυτών, καθώς και κάθε άλλη ανα¬ 
γκαία λεπτομέρεια για τη διενέργεια των μεταθέσεων. 

5. Η μετάθεση των υπαλλήλων διενεργείται με απόφα¬ 
ση του Διευθύνοντος Συμβούλου μετά από σύμφωνη γνώ¬ 
μη του Διοικητικού Συμβουλίου. 

6. Με το έγγραφο, με το οποίο ανακοινώνεται στον 

υπάλληλο η μετάθεσή του, τάσσεται ανάλογα με την από¬ 
σταση και τα μέσα συγκοινωνίας, η αναγκαία για τη μετά¬ 
βαση στη νέα του θέση προθεσμία. Η προθεσμία αυτή δεν 
μπορεί να υπερβαίνει τον ένα (1) μήνα. 

7. Οι υπάλληλοι δεν μετατίθενται πριν συμπληρώσουν 
διετία στην υπηρεσία που τοποθετήθηκαν κατά το διορι¬ 
σμό τους. 

8. Κατ’ εξαίρεση επιτρέπεται, σύμφωνα με τη διαδικα¬ 
σία της παρ. 5, μετάθεση πριν από την παρέλευση του 
ανωτέρω χρονικού διαστήματος είτε σε περίπτωση αμοι¬ 
βαίας αίτησης υπαλλήλων του ίδιου κλάδου είτε για σο¬ 
βαρούς υπηρεσιακούς ή προσωπικούς λόγους. 

Άρθρο 55 
Απόσπαση 

1. Απόσπαση υπαλλήλων από μία Υπηρεσία σε άλλη του 
Ο.Π.Ε.ΓΕ.Π., επιτρέπεται για κάλυψη υπηρεσιακών ανα¬ 
γκών με απόφαση του Διευθύνοντος Συμβούλου του 
Ο. Π. Ε. ΓΕ. Π. μετά από γνώμη του Διοικητικού Συμβουλίου. 

2. Απόσπαση για προσωπικούς λόγους είναι δυνατή 
κατ’ εξαίρεση και εφόσον οι ανάγκες της υπηρεσίας το 
επιτρέπουν. 

3. Η διάρκεια των ανωτέρω αποσπάσεων δεν μπορεί να 
υπερβαίνει τα δύο (2) έτη συνολικά. 

4. Η απόσπαση παύει αυτοδικαίως όταν λήξει το χρονι¬ 
κό όριο της παρ. 3. Ο υπάλληλος με τη λήξη της απόσπα¬ 
σης επανέρχεται υποχρεωτικά στη θέση του χωρίς άλλη 
διατύπωση. 

5. Σε περίπτωση που ο αποσπασθείς υπάλληλος επιλε- 
γεί ως προϊστάμενος οργανικής μονάδας, επέρχεται αυ¬ 
τοδίκαιη παύση της απόσπασης από την τοποθέτησή του 
ως προϊσταμένου. 

6. Η απόσπαση μπορεί να παύει οποτεδήποτε πριν από 
τη λήξη του χρονικού ορίου της παρ. 4 για λόγους αναγό¬ 
μενους στην υπηρεσία. 

7. Απαγορεύεται η απόσπαση του υπαλλήλου κατά τη 
διάρκεια της δοκιμαστικής υπηρεσίας. 

ΚΕΦΑΛΑΙΟ Θ' 

ΜΕΤΑΤΑΞΕΙΣ 
Άρθρο 56 

Μετάταξη από κλάδο σε κλάδο της ίδιας κατηγορίας 

Μετάταξη τακτικού υπαλλήλου σε κενή θέση άλλου 
κλάδου της ίδιας κατηγορίας του Ο.Π.Ε.ΓΕ.Π., αντίστοι¬ 
χα, επιτρέπεται είτε με πρωτοβουλία της υπηρεσίας είτε 
μετά από αίτηση του υπαλλήλου. Ο μετατασσόμενος πρέ¬ 
πει να έχει τα τυπικά και ουσιαστικά προσόντα για την κα¬ 
τάληψη της θέσης στην οποία μετατάσσεται. Δεν επιτρέ¬ 
πεται μετάταξη δόκιμου υπαλλήλου. 

Άρθρο 57 

Μετάταξη σε κλάδο ανώτερης κατηγορίας 

1. Μετάταξη τακτικού υπαλλήλου σε κενή θέση κλάδου 
ανώτερης κατηγορίας του Ο.Π.Ε.ΓΕ.Π., αντίστοιχα, επι¬ 
τρέπεται με αίτηση του υπαλλήλου. Ο μετατασσόμενος 
πρέπει να έχει τα τυπικά και ουσιαστικά προσόντα του 
κλάδου στον οποίο μετατάσσεται. Δεν επιτρέπεται μετά¬ 
ταξη δόκιμου υπαλλήλου. 

2. Υπάλληλοι που είχαν το απαιτούμενο για διορισμό σε 
ανώτερη κατηγορία τυπικό προσόν κατά το χρόνο υπο¬ 
βολής της αίτησης διορισμού τους, δεν επιτρέπεται να 


μεταταγούν σε θέση κλάδου ανώτερης κατηγορίας πριν 
από τη συμπλήρωση οκταετίας από το διορισμό τους. 

3. Οι υπάλληλοι μετατάσσονται με το βαθμό που κατέ¬ 
χουν. Αν ο εισαγωγικός βαθμός του κλάδου στον οποίο με¬ 
τατάσσονται είναι ανώτερος του βαθμού που κατέχουν, με¬ 
τατάσσονται με τον εισαγωγικό αυτό βαθμό. Ο χρόνος 
υπηρεσίας που έχει διανυθεί στο βαθμό με τον οποίο ο 
υπάλληλος μετατάσσεται, θεωρείται ότι έχει διανυθεί στο 
βαθμό της θέσης στην οποία μετατάσσεται, εφόσον έχει 
διανυθεί μετατυπικά προσόντατης ανώτερης κατηγορίας. 

Άρθρο 58 

Διαδικασία μετατάξεων 

1. Οι μετατάξεις των άρθρων 56 και 57 του παρόντος γί¬ 
νονται με απόφαση του Διευθύνοντος Συμβούλου μετά 
από γνώμη του Διοικητικού Συμβουλίου, το οποίο εκτιμά 
και τις ανάγκες της υπηρεσίας. 

2. Σε περίπτωση υποβολής περισσότερων αιτήσεων για 
μετάταξη στην ίδια θέση, το Διοικητικό Συμβούλιο λαμβά¬ 
νει υπόψη την απόδοση των υπαλλήλων, το χρόνο κτήσης 
του τυπικού προσόντος, το χρόνο συνολικής υπηρεσίας 
στο βαθμό και τον κλάδο, καθώς καιταλοιπά στοιχείατου 
υπηρεσιακού τους φακέλου. 

3. Θέσεις για τις οποίες κινήθηκε η διαδικασία πλήρω¬ 
σής τους με διορισμό δεν καλύπτονται με μετάταξη. 

ΚΕΦΑΛΑΙΟ Ι' 

ΚΑΤΗΓΟΡΙΕΣ - ΚΛΑΔΟΙ - ΠΡΟΣΟΝΤΑ 

Άρθρο 59 

Κατάταξη θέσεων σε κατηγορίες 

Οι θέσεις του τακτικού προσωπικού που υπάγεται στις 
διατάξεις του παρόντος κατατάσσονται στις εξής κατη¬ 
γορίες: 

α. κατηγορία θέσεων Πανεπιστημιακής Εκπαίδευσης 
(Π.Ε.), 

β. κατηγορία θέσεων Τεχνολογικής Εκπαίδευσης (Τ.Ε.), 

γ. κατηγορία θέσεων Δευτεροβάθμιας Εκπαίδευσης 
(ΔΕ.), 

δ. κατηγορία θέσεων Υποχρεωτικής Εκπαίδευσης (Υ.Ε.) 

Άρθρο 60 

Θέσεις κατά κατηγορία - Τυπικά προσόντα 

1. Θέσεις της κατηγορίας Υ.Ε. είναι εκείνες, για τις οποί¬ 
ες ωςτυπικό προσόν διορισμού ορίζεται απολυτήριος τίτ¬ 
λος Υποχρεωτικής Εκπαίδευσης ή ισοδύναμης κατώτε¬ 
ρης Τεχνικής Σχολής. 

2. Θέσεις της κατηγορίας Δ. Ε. είναι εκείνες, για τις οποί¬ 
ες ωςτυπικό προσόν διορισμού ορίζεται απολυτήριος τίτ¬ 
λος ή πτυχίο Σχολής Δευτεροβάθμιας Εκπαίδευσης ή άλ¬ 
λου ισότιμου σχολείου ή αναγνωρισμένης σχολής τυ¬ 
φλών τηλεφωνητών. 

3. Θέσειςτης κατηγορίας Τ.Ε. είναι εκείνες για τις οποί¬ 
ες ως τυπικό προσόν διορισμού ορίζεται το πτυχίο ή το δί¬ 
πλωμα Σχολής Τεχνολογικού Εκπαιδευτικού Ιδρύματος 
της ημεδαπής ή ισότιμο πτυχίο ή δίπλωμα της ημεδαπής 
ή αλλοδαπής ή πτυχίο Κ.Α.Τ.Ε.Ε. ή ισότιμο πτυχίο ή δι¬ 
πλωμάτης ημεδαπής ή αλλοδαπής. 

4. Θέσειςτης κατηγορίας Π.Ε. είναι εκείνες για τις οποί¬ 
ες ως τυπικό προσόν διορισμού ορίζεται το πτυχίο ή δί¬ 
πλωμα τμήματος ή Σχολής Ανώτατου Εκπαιδευτικού 
Ιδρύματος της ημεδαπής ή ισότιμο της αλλοδαπής. 

Άρθρο 61 

Κλάδοι Προσωπικού - Οργανικές Θέσεις 

1. Οι θέσεις του τακτικού προσωπικού διακρίνονται κα¬ 
τά κατηγορία σε κλάδους ως εξής: 

ΚΑΤΗΓΟΡΙΑ Π.Ε. 

1. Κλάδος Π.Ε.1 Γεωπονικού 

2. Κλάδος Π.Ε.2 Κτηνιατρικού 

3. Κλάδος Π.Ε.3 Δασολόγου 

4. Κλάδος Π.Ε.4 Ιχθυολόγου 

5. Κλάδος Π.Ε.5 Τοπογράφου ή Χημικού Μηχανικού 

6. Κλάδος Π.Ε.6 Χημικού 

7. Κλάδος Π.Ε.7 Βιολόγου 

8. Κλάδος Π.Ε.8 Περιβαλλοντολόγου 

9. Κλάδος Π.Ε.9 Διοικητικού 

10. Κλάδος Π.Ε.10 Οικονομικού 

11. Κλάδος Π.Ε.11 Πληροφορικής 
ΚΑΤΗΓΟΡΙΑ Τ.Ε. 

1. Κλάδος Τ.Ε.1 Τεχνολόγων Τροφίμων 

2. Κλάδος Τ.Ε.2 Βιβλιοθηκονόμων 
ΚΑΤΗΓΟΡΙΑ Δ.Ε. 

1. Κλάδος Δ.Ε. 1 Διοικητικών Γραμματέων 

2. Κλάδος Δ.Ε.2 Χειριστών Η/Υ 

3. Κλάδος Δ.Ε.3 Οδηγού 
ΚΑΤΗΓΟΡΙΑ Υ.Ε. 

1. Κλάδος Υ.Ε. 1 Επιμελητών 

2. Η κατηγορία Πανεπιστημιακής Εκπαίδευσης (Π.Ε.) 
περιλαμβάνει 51 Οργανικές θέσεις, έκτων οποίων η μία 
(1) του Γενικού Διευθυντή ανήκει κάθε φορά στον κλάδο 
προσωπικού, από τον οποίο προέρχεται ο υπάλληλος που 
την κατέχει, οι δε υπόλοιπες κατανέμονται κατά κλάδο ως 
εξής: 


Κλάδος Π.Ε.1 Γεωπονικού 

θέσεις 12 

Κλάδος Π.Ε.2 Κτηνιατρικού 

θέσεις 12 

Κλάδος Π.Ε.3 Δασολόγου 

θέσεις 2 

Κλάδος Π.Ε.4 Ιχθυολόγου 

θέσεις 2 

Κλάδος Π.Ε.5 Τοπογράφου ή 


Χημικού Μηχανικού 

θέσεις 4 

Κλάδος Π.Ε.6 Χημικού 

θέσεις 4 

Κλάδος Π.Ε.7 Βιολόγου 

θέσεις 2 

Κλάδος Π.Ε.8 Περιβαλλοντολόγου 

θέσεις 2 

Κλάδος Π.Ε.9 Διοικητικού 

θέσεις 3 

Κλάδος Π.Ε.10 Οικονομικού 

θέσεις 5 

Κλάδος Π.Ε.11 Πληροφορικής 

θέσεις 2 

3. Η κατηγορία Τεχνολογικής Εκπαίδευσης (Τ.Ε.)περι- 


λαμβάνει 8 οργανικές θέσεις, οι οποίες κατανέμονται κα¬ 
τά κλάδο ως εξής: 

Κλάδος Τ.Ε.1 Τεχνολόγων Τροφίμων θέσεις 6 

Κλάδος Τ.Ε.2 Βιβλιοθηκονόμων θέσεις 2 

4. Η κατηγορία Δευτεροβάθμιας Εκπαίδευσης (Δ.Ε.) 
περιλαμβάνει 17 οργανικές θέσεις, οι οποίες κατανέμο- 
νται κατά κλάδο ως εξής: 

Κλάδος Δ.Ε.1 Διοικητικών Γ ραμματέων θέσεις 6 

Κλάδος Δ.Ε.2 Χειριστών Η/Υ θέσεις 10 

Κλάδος Δ.Ε.3 Οδηγού θέση 1 

5. Η κατηγορία Υποχρεωτικής Εκπαίδευσης (Υ.Ε.) περι¬ 
λαμβάνει 1 οργανική θέση, του κλάδου Υ.Ε.1 Επιμελητών: 

Κλάδος Υ. Ε.1 Επιμελητών θέση 1 

Άρθρο 62 
Τυπικά προσόντα 

1. Τυπικά προσόντα πρόσληψης στον εισαγωγικό βαθ¬ 


μό κάθε κλάδου προσωπικού ορίζονται τα προβλεπόμενα 
από το Π.Δ. 50/2001, όπως κάθε φορά ισχύει. 

2. Ειδικά για τον κλάδο Π.Ε.11 Πληροφορικής απαιτού¬ 
νται επιπλέον μεταπτυχιακές σπουδές σε δίκτυα Η/Υ. 

ΚΕΦΑΛΑΙΟ ΙΑ' 

ΑΞΙΟΛΟΓΗΣΗ - ΠΡΟΪΣΤΑΜΕΝΟΙ 
Άρθρο 63 
Αξιολόγηση 

1. Τα ουσιαστικά προσόντα των υπαλλήλων αξιολογού¬ 
νται βάσει συστήματος αξιολόγησης, το οποίο διέπεται 
από τις αρχές της αμεροληψίας, της επαγγελματικής ικα¬ 
νότητας του υπαλλήλου και της αποδοτικότητάς του. 

2. Με απόφαση του Διοικητικού Συμβουλίου του 
Ο.Π.Ε.ΓΕ.Π., καθορίζονται τα κριτήρια αξιολόγησης, ο 
χρόνος, η συχνότητα, ο τύπος, η διαδικασία και τα όργα¬ 
να αξιολόγησης, καθώς και τα δικαιώματα και οι εγγυή¬ 
σεις υπέρ των υπαλλήλων σε σχέση με αυτήν. 

Άρθρο 64 

Τοποθέτηση προϊσταμένων 

1. Ως προϊστάμενοι διευθύνσεων, τμημάτων και γρα¬ 
φείων (αυτοτελών και μη) ή αντίστοιχου επιπέδου οργανι¬ 
κών μονάδων, επιλέγονται και τοποθετούνται από τον Δι- 
ευθύνοντα Σύμβουλο του Ο.Π.Ε.ΓΕ.Π. υπάλληλοι ανάλο¬ 
γα με τα προσόντα, τις εμπειρίες και την ειδικότητα που 
διαθέτουν καθώς και τα ουσιαστικά τους προσόντα όπως 
αυτά απορρέουν από τα στοιχεία του προσωπικού μη¬ 
τρώου των υπαλλήλων. 

2. Προκειμένου να διαπιστώσει τη συνδρομή των ου¬ 
σιαστικών προσόντων, λαμβάνει υπόψη όλα τα στοιχεία 
του προσωπικού μητρώου των υπαλλήλων, από τα οποία 
προκύπτει η δραστηριότητάτους στην υπηρεσία, η πρω¬ 
τοβουλία τους, η άσκηση καθηκόντων ως προϊσταμένων 
η διοικητική τους ικανότητα και η ικανότητα παρακίνησης 
των υφισταμένων τους για αυξημένη απόδοση στην υπη¬ 
ρεσία. 

3. Ειδικά για την επιλογή και τοποθέτηση προϊσταμένου 
διεύθυνσης λαμβάνονται υπόψη κατά κύριο λόγο τα στοι¬ 
χεία του προσωπικού μητρώου κάθε υπαλλήλου, από τα 
οποία εκτιμώνται ιδιαίτερα η άρτια επαγγελματική κατάρ¬ 
τιση και οι επιστημονικές γνώσεις, η δραστηριότητα στην 
υπηρεσία, η ικανότητα ανάληψης πρωτοβουλιών και ευ¬ 
θυνών, η ευχέρεια προγραμματισμού και συντονισμού, η 
ικανότητα παρακίνησης των υφισταμένων για την επίτευ¬ 
ξη στόχων, καθώς και η καλή γνώση μιας ή περισσότερων 
ευρωπαϊκών γλωσσών από τις πλέον διαδεδομένες. Επί¬ 
σης συνεκτιμώνται η συμμετοχή σε προγράμματα μετεκ¬ 
παίδευσης και οι μεταπτυχιακοί τίτλοι σπουδών που συν¬ 
δέονται με αντικείμενα της υπηρεσίας. 

4. Η επίδραση των αναρρωτικών αδειών καθώς και η συ¬ 
χνότητα λήψης αυτών στην ικανότητα του υπαλλήλου για 
την άσκηση των αυξημένων απαιτήσεων καθηκόντων του 
προϊσταμένου οργανικής μονάδας, λαμβάνονται επίσης 
υπόψη. 

5. Επίσης για την επιλογή και τοποθέτηση προϊσταμέ¬ 
νων λαμβάνονται υπόψη: 

α. ο χρόνος της αργίας που επήλθε είτε εξαιτίας ποινι¬ 
κής δίωξης που κατέληξε σε οποιαδήποτε καταδίκη είτε 
εξαιτίας πειθαρχικής δίωξης που κατέληξε σε πειθαρχική 
ποινή τουλάχιστον προστίμου αποδοχώντριών (3) μηνών, 

β. ο χρόνος της αδικαιολόγητης αποχής από τα καθή¬ 
κοντα , 

γ. ο χρόνος κάθε αδείας χωρίς αποδοχές όταν δεν λογί¬ 
ζεται ως χρόνος πραγματικής υπηρεσίας για κάθε συνέ¬ 
πεια. 

Άρθρο 65 

Προϊστάμενοι οργανικών μονάδων 

1. Προϊστάμενοι των Διευθύνσεων και των Τμημάτων 
της Κεντρικής Υπηρεσίας τοποθετούνται όπως αναλυτικά 
αναφέρονται παρακάτω: 

α. Της Διεύθυνσης Διοικητικής και Οικονομικής Υπο¬ 
στήριξης καθώς και των Τμημάτων αυτής τακτικοί υπάλ¬ 
ληλοι των κλάδων Π.Ε.9 Διοικητικού και Π.Ε. 10 Οικονομι¬ 
κού. 

β. Των Διευθύνσεων Πιστοποίησης και Προδιαγραφών 
και Ανάπτυξης Εργασιών τακτικοί υπάλληλοι των κλάδων 
Π.Ε.1 Γεωπονικού, Π.Ε.2 Κτηνιατρικού, Π.Ε.3Δασολόγου 
και Π.Ε.4 Ιχθυολόγου. Επίσης των Τμημάτων των Διευ¬ 
θύνσεων αυτών τακτικοί υπάλληλοι της κατηγορίας Π.Ε.. 

2. Προϊστάμενοι των αυτοτελών γραφείων της Κεντρι¬ 
κής Υπηρεσίας τοποθετούνται όπως αναλυτικά αναφέρο- 
νται παρακάτω: 

α. Του Γ ραφείου Νομικών Θεμάτων, δικηγόρος με έμμι¬ 
σθη εντολή. 

β. Των Γ ραφείων Ποιότητας και Ευρωπαϊκών Προγραμ¬ 
μάτων καθώς και των Περιφερειακών Γ ραφείων, τακτικός 
υπάλληλος της κατηγορίας Π.Ε.. 

Άρθρο 66 

Αναπλήρωση προϊσταμένων 

1. Τον προϊστάμενο, που απουσιάζει ή κωλύεται, ανα¬ 
πληρώνει στα καθήκοντά του ο προϊστάμενος των υπο¬ 
κείμενων οργανικών μονάδων που έχει ασκήσει περισσό¬ 
τερο χρόνο καθήκοντα προϊσταμένου. Τ ο αρμόδιο για την 
τοποθέτηση προϊσταμένων όργανο μπορεί, να ορίσει ως 
αναπληρωτή προϊσταμένου οργανικής μονάδας, που 
απουσιάζει ή κωλύεται, έναν από τους προϊσταμένους 
των υποκείμενων οργανικών μονάδων. 

2. Αν δεν υπάρχουν υποκείμενες οργανικές μονάδες, τον 
προϊστάμενο αναπληρώνει στα καθήκοντά του υπάλληλος 
που υπηρετεί στην ίδια οργανική μονάδα, και ορίζεται από 
τον προϊστάμενο της αμέσως υπερκείμενης μονάδας. 

3. Το αρμόδιο για την τοποθέτηση προϊσταμένων όργα¬ 
νο μπορεί με απόφασή του να ορίσει ως αναπληρωτή 
προϊσταμένου οργανικής μονάδας τον προϊστάμενο άλ¬ 
λης οργανικής μονάδας του ίδιου επιπέδου. 

4. Αν κενωθεί ή συσταθεί θέση προϊσταμένου οργανικής 
μονάδας, έως την τοποθέτηση νέου προϊσταμένου εφαρ¬ 
μόζονται οι διατάξειςτωνπαρ. 1 έως3του άρθρου αυτού. 
Ο αναπληρωτής προϊσταμένου οργανικής μονάδας κατά 
την παράγραφο αυτή, δικαιούται το προβλεπόμενο για τη 
θέση επίδομα από την έναρξη της αναπλήρωσης. 

5. Η εφαρμογή των διατάξεων των προηγουμένων πα¬ 
ραγράφων του άρθρου αυτού γίνεται με την επιφύλαξη 
τωνδιατάξεωντου άρθρου 65του παρόντος Κανονισμού. 

Άρθρο 67 

Κατάσταση υπαλλήλων 

1. Τον Ιανουάριο κάθε έτους συντάσσεται από την αρ¬ 
μόδια υπηρεσία κατάσταση, στην οποία καταγράφονται 


όλοι οι υπάλληλοι κατά κατηγορία, κλάδο και ειδικότητα 
και με βάση το χρόνο υπηρεσίας. Η κατάσταση αυτή συ- 
ντάσσεται με βάση τα στοιχεία της 31ης Δεκεμβρίου του 
προηγούμενου έτους και περιλαμβάνει και στοιχεία δη¬ 
λωτικά της ηλικίας, της συνολικής υπηρεσίας, του μισθο- 
λογικού κλιμακίου καιτωντίτλων σπουδών. 

2. Η κατάσταση αυτή κοινοποιείται υποχρεωτικά στους 
υπαλλήλους κατά το πρώτο δεκαήμερο του Φεβρουάριου 
κάθε έτους. Διόρθωση των στοιχείων που αναγράφονται 
στην κατάσταση γίνεται από την υπηρεσία ύστερα από αί¬ 
τηση του υπαλλήλου, η οποία υποβάλλεται σε προθεσμία 
δέκα (10) ημερών από την κοινοποίησή της. 

Άρθρο 68 
Προβάδισμα 

1. Μεταξύ υπαλλήλων που ανήκουν σε διαφορετικές κα¬ 
τηγορίες, έχουν προβάδισμα οι υπάλληλοι της κατηγο¬ 
ρίας Π.Ε. και ακολουθούν κατά σειρά οι υπάλληλοιτης κα¬ 
τηγορίας Τ.Ε., της κατηγορίας Δ.Ε. και τέλος οι υπάλλη¬ 
λοι της κατηγορίας Υ.Ε.. 

2. Στις περιπτώσεις υπαλλήλων που επιλέγονται και το¬ 
ποθετούνται προϊστάμενοι και για όσο χρόνο αυτοί 
ασκούν τα καθήκοντά τους δεν ισχύουν οι διατάξεις της 
προηγούμενης παραγράφου περί προβαδίσματος. 

ΚΕΦΑΛΑΙΟ ΙΒ' 

ΑΡΓΙΑ 

Άρθρο 69 

Αυτοδίκαιη θέση σε αργία 

1. Τίθεται αυτοδίκαια σε αργία ο υπάλληλος ο οποίος 
στερήθηκε την προσωπική του ελευθερία, ύστερα από 
ένταλμα προσωρινής κράτησης ή δικαστική απόφαση, 
έστω και αν απολύθηκε με εγγύηση. 

2. Τίθεται αυτοδίκαια σε αργία ο υπάλληλος στον οποίο 
επιβλήθηκε η ποινή της οριστικής παύσης. Η αργία αρχί¬ 
ζει από την κοινοποίηση της πειθαρχικής απόφασης και 
λήγει τηντελευταία ημέρα της προθεσμίας άσκησης προ¬ 
σφυγής ενώπιον των πολιτικών δικαστηρίων ή την ημέρα 
που δημοσιεύθηκε η απόφαση των πολιτικών δικαστη¬ 
ρίων, εφόσον έχει ασκηθεί προσφυγή. 

3. Ο υπάλληλος επανέρχεται αυτοδίκαια στα καθήκο¬ 
ντά του, εάν εκλείψει ο λόγος για τον οποίο έχει τεθεί σε 
αργία. 

Άρθρο 70 

Δυνητική θέση σε αργία - 
Αναστολή άσκησης καθηκόντων 

1. Μπορεί να τεθεί σε αργία ο υπάλληλος κατά του οποί¬ 
ου : α. έχει ασκηθεί ποινική δίωξη για αδίκημα, το οποίο 
μπορεί να επισύρει την έκπτωση από την υπηρεσία και 
προκειμένου για το αδίκημα της παράβασης καθήκοντος, 
εφόσον έχει παραπεμφθεί στο ακροατήριο, β. έχει ασκη¬ 
θεί πειθαρχική δίωξη για παράπτωμα, το οποίο μπορεί να 
επισύρει την ποινή της οριστικής παύσης και γ. υπάρχει 
βάσιμη υπόνοια για άτακτη διαχείριση, η οποία στηρίζεται 
σε έκθεση της προϊσταμένης αρχής ή του αρμόδιου επι¬ 
θεωρητή. 

2. Σε κατεπείγουσες περιπτώσεις, όταν διακυβεύεταιτο 
συμφέρον του Ο.Π.Ε.ΓΕ.Π. καιπριναποφανθείτο Διοικη¬ 
τικό Συμβούλιο, μπορεί να επιβληθεί στον υπάλληλο από 
τον Διευθύνοντα Σύμβουλο, το μέτρο της αναστολής της 

άσκησηςτωνκαθηκόντωντου. Εντός δεκαπέντε (15) ημε¬ 
ρών το Διοικητικό Συμβούλιο συνέρχεται και αποφασίζει 
για τη θέση του υπαλλήλου σε αργία. Η αναστολή άσκη¬ 
σης των καθηκόντων αίρεται αυτοδικαίως, εάν το Διοικη¬ 
τικό Συμβούλιο δεν αποφασίσει για τη θέση σε αργία 
εντός της παραπάνω προθεσμίας. 

3. Ο υπάλληλος τίθεται σε δυνητική αργία ή επαναφέ- 
ρεται στα καθήκοντά του, με απόφαση του Διευθύνοντος 
Συμβούλου που εκδίδεται μετά από απόφαση του Διοικη¬ 
τικού Συμβουλίου. Για να τεθεί ο υπάλληλος σε αργία 
απαιτείται προηγούμενη ακρόασή του. 

4. Μετά την πάροδο έτους από τη θέση σε αργία, το Δι¬ 
οικητικό Συμβούλιο υποχρεούται να αποφανθείγιατη συ¬ 
νέχιση ή μη της αργίας. 

5. Η αργία αρχίζει από την κοινοποίηση της σχετικής 
απόφασης. Ο υπάλληλος επανέρχεται στα καθήκοντά του 
από την κοινοποίηση της απόφασης επαναφοράς ή αυτο¬ 
δίκαια από τηντελεσιδικία της ποινικής απόφασης που δεν 
συνεπάγεται έκπτωση, ή της πειθαρχικής απόφασης, η 
οποία δεν επιβάλλει την ποινή της οριστικής παύσης. 

Άρθρο 71 

Συνέπειες της αργίας 

1. Ο υπάλληλος ο οποίος τελεί σε κατάσταση αργίας 
απέχει από την άσκηση των κύριων και παρεπόμενων κα¬ 
θηκόντων του. 

2. Στον υπάλληλο που τελεί σε κατάσταση αργίας κατα¬ 
βάλλεται το ήμισυτων αποδοχώντου. Το υπόλοιπο ήμισυ 
ή μέρος αυτού μπορεί να αποδοθεί σε αυτόν, μετά από ει¬ 
δικά αιτιολογημένη απόφαση του Διοικητικού Συμβουλί¬ 
ου, εφόσον απαλλαγεί με τελεσίδικη δικαστική απόφαση 
ή τιμωρηθεί με πειθαρχική ποινή κατώτερη από την ορι¬ 
στική παύση. Εάν ο υπάλληλος απαλλαγεί από κάθε πει¬ 
θαρχική ευθύνη ή αποδειχτεί αβάσιμη η υπόνοια για άτα¬ 
κτη διαχείριση, επιστρέφεταιτο μέρος των αποδοχώντου 
που παρακρατήθηκε. 

3.0 υπάλληλος, στον οποίο επιβλήθηκε πειθαρχική ποι¬ 
νή οριστικής παύσης για το παράπτωμα της αδικαιολόγη¬ 
της αποχής από την εκτέλεση των καθηκόντων του, δεν 
δικαιούται αποδοχές αργίας. 

4. Οι διατάξεις του άρθρου 21 του παρόντος Κανονι¬ 
σμού εφαρμόζονται και κατά τη διάρκεια της αργίας. 

ΚΕΦΑΛΑΙΟ ΙΓ 
ΠΕΙΘΑΡΧΙΚΟ ΔΙΚΑΙΟ 

Άρθρο 72 

Ορισμός πειθαρχικού παραπτώματος 

1. Πειθαρχικό παράπτωμα αποτελεί κάθε παράβαση 
υπαλληλικού καθήκοντος που συντελείται με υπαίτια 
πράξη ή παράλειψη και μπορεί να καταλογισθεί στον 
υπάλληλο. 

2. Το υπαλληλικό καθήκον προσδιορίζεται τόσο από τις 
υποχρεώσεις που επιβάλλουν στον υπάλληλο οι κείμενες 
διατάξεις, οι εντολές και οδηγίες όσο και από τη συμπερι¬ 
φορά που πρέπει να τηρεί ο υπάλληλος και εκτός της υπη¬ 
ρεσίας ώστε να μη θίγεται το κύρος αυτής. 

3. Το υπαλληλικό καθήκον, κατά την προηγούμενη πα¬ 
ράγραφο, σε καμία περίπτωση δεν επιβάλλει στον υπάλ¬ 
ληλο πράξη ή παράλειψη που να αντίκειται προς τις δια¬ 
τάξεις του Συντάγματος και των νόμων. 


Άρθρο 73 

Πειθαρχικά παραπτώματα 
1. Πειθαρχικά παραπτώματα αποτελούν ιδίως: 
α. Πράξεις με τις οποίες εκδηλώνεται άρνηση αναγνώ¬ 
ρισης του Συντάγματος ή έλλειψη αφοσίωσης στην Πα¬ 
τρίδα και τη Δημοκρατία. 

β. Η παράβαση καθήκοντος κατά τον Ποινικό Κώδικα ή 
άλλους ειδικούς ποινικούς νόμους, 
γ. Η παράβαση της αρχής της αμεροληψίας. 
δ. Η αδικαιολόγητη αποχή από την εκτέλεση των καθη¬ 
κόντων. 

ε. Η άρνηση ή παρέλκυση εκτέλεσης υπηρεσίας, 
στ. Η αμέλεια, καθώς και η ατελής ή μη έγκαιρη εκπλή¬ 
ρωση του καθήκοντος. 

ζ. Η παράβαση της υποχρέωσης εχεμύθειας, με την επι¬ 
φύλαξη των διατάξεων του άρθρου 16. 

η. Η άσκηση κριτικής των πράξεων της προϊσταμένης 
αρχής που γίνεται δημοσίως, γραπτώς ή προφορικώς, με 
σκόπιμη χρησιμοποίηση εκδήλως ανακριβών στοιχείων ή 
με προδήλως απρεπείς εκφράσεις. 

θ. Η άσκηση εργασίας ή έργου με αμοιβή χωρίς προη¬ 
γούμενη άδεια της υπηρεσίας. 

ι. Η αδικαιολόγητη άρνηση προσέλευσης για ιατρική 
εξέταση. 

ια. Η αδικαιολόγητη μη έγκαιρη σύνταξη ή η σύνταξη με¬ 
ροληπτικής έκθεσης αξιολόγησης. 

ιβ. Η ανάρμοστη συμπεριφορά προς τους πολίτες, η 
αδικαιολόγητη μη εξυπηρέτησή τους και η μη έγκαιρη 
διεκπεραίωση των υποθέσεώντους. 

ιγ. Η αδικαιολόγητη μη έγκαιρη απάντηση σε αναφορές 
πολιτών. 

ιδ. Η αδικαιολόγητη προτίμηση νεότερων υποθέσεων 
με παραμέληση παλαιότερων. 

ιε. Η άμεση ή μέσω τρίτου προσώπου συμμετοχή σε δη¬ 
μοπρασία την οποία διενεργεί επιτροπή, μέλος της οποί¬ 
ας είναι ο υπάλληλος ή η αρχή στην οποία αυτός ανήκει. 

ιστ. Η χρησιμοποίηση της υπαλληλικής ιδιότητας ή πλη¬ 
ροφοριών που κατέχει ο υπάλληλος λόγω της υπηρεσίας 
ή της θέσης του, για εξυπηρέτηση ιδιωτικών συμφερό¬ 
ντων του ίδιου ή τρίτων προσώπων. 

ιζ. Η αποδοχή οποιοσδήποτε υλικής εύνοιας ή ανταλ¬ 
λάγματος που προέρχεται από πρόσωπο του οποίου τις 
υποθέσεις χειρίζεται ή πρόκειται να χειριστεί κατά την 
άσκηση των υπηρεσιακών του καθηκόντων ο υπάλληλος. 

ιη. Η χρησιμοποίηση τρίτων προσώπων για την απόκτη¬ 
ση υπηρεσιακής εύνοιας ή την πρόκληση ή ματαίωση δια¬ 
ταγής της υπηρεσίας. 

ιθ. Η σύναψη στενών κοινωνικών σχέσεων με πρόσωπα 
των οποίων ουσιώδη συμφέροντα εξαρτώνται από τον 
τρόπο αντιμετώπισης θεμάτων της αρμοδιότητας του 
υπαλλήλου. 

κ. Η φθορά λόγω ασυνήθιστης χρήσης, η εγκατάλειψη 
ή η παράνομη χρήση πράγματος το οποίο ανήκει στην 
υπηρεσία. 

κα. Η παράλειψη δίωξης καιτιμώρησης πειθαρχικού πα¬ 
ραπτώματος, μετηνεπιφύλαξητωνδιατάξεωντηςπαρ. 2 
άρθρου 76. 

Άρθρο 74 

Εφαρμογή κανόνων και αρχών του ποινικού δικαίου 

1. Κανόνες και αρχές του ποινικού δικαίου και της ποινι¬ 
κής δικονομίας εφαρμόζονται ανάλογα και στο πειθαρχι- 

κό δίκαιο, εφόσον δεν αντίκεινται στις ρυθμίσεις του πα¬ 
ρόντος και συνάδουν με τη φύση και το σκοπό της πει¬ 
θαρχικής διαδικασίας. 

2. Εφαρμόζονται ιδίως οι κανόνες και οι αρχές που αφο¬ 
ρούν: 

α. Τους λόγους αποκλεισμού της υπαιτιότητας και της 
ικανότητας προς καταλογισμό. 

β. Τις ελαφρυντικές ή επιβαρυντικές περιστάσεις για 
την επιμέτρηση της πειθαρχικής ποινής, 
γ. Την έμπρακτη μετάνοια. 

δ. Το δικαίωμα σιγής του πειθαρχικώς διωκομένου. 
ε. Την πραγματική και νομική πλάνη, 
στ. Το τεκμήριο της αθωότητας του πειθαρχικώς διω- 
κομένου. 

ζ. Την επιείκεια υπέρ του πειθαρχικώς διωκομένου. 
η. Την προστασία των δικαιολογημένων συμφερόντων 
ως λόγο που αίρει τον πειθαρχικό χαρακτήρα δυσμενών 
κρίσεων, εκφράσεων και εκδηλώσεων, εκτός εάν συνι- 
στούν το πειθαρχικό παράπτωμα της χαρακτηριστικώς 
ανάρμοστης συμπεριφοράς. 

Άρθρο 75 

Πειθαρχικές ποινές 

1. Οι πειθαρχικές ποινές που επιβάλλονται στους υπαλ¬ 
λήλους είναι: 

α. Έγγραφη επίπληξη, 

β. Πρόστιμο έως τις αποδοχές τριών (3) μηνών, 
γ. Καταγγελία της σύμβασης εργασίας, 

2. Η καταγγελία της σύμβασης εργασίας μπορεί να επι¬ 
βληθεί μόνο για τα ακόλουθα παραπτώματα: 

α. παράβαση του άρθρου 73 παρ. 1 α. του παρόντος κε¬ 
φαλαίου, 

β. παράβαση καθήκοντος κατά τον Ποινικό Κώδικα ή άλ¬ 
λους ειδικούς νόμους, 

γ. αποδοχή οποιοσδήποτε υλικής εύνοιας ή ανταλλάγ¬ 
ματος που προέρχεται από πρόσωπο του οποίου τις υπο¬ 
θέσεις χειρίζεται ή πρόκειται να χειριστεί, κατά την άσκη¬ 
ση των υπηρεσιακών καθηκόντων του, ο υπάλληλος, 
δ. χαρακτηριστικώς αναξιοπρεπή ή ανάξια για υπάλλη¬ 
λο διαγωγή εντός ή εκτός της υπηρεσίας, 
ε. παραβίαση απορρήτων της υπηρεσίας κατά τις κεί¬ 
μενες διατάξεις, 

στ. αδικαιολόγητη αποχή από την εκτέλεση των υπηρε¬ 
σιακών καθηκόντων πάνω από είκοσι δύο (22) εργάσιμες 
ημέρες συνεχώς ή πάνω από τριάντα (30) εργάσιμες ημέ¬ 
ρες σε διάστημα ενός (1) έτους, 
ζ. εξαιρετικώς σοβαρή απείθεια, 
η. άμεση ή μέσω τρίτου προσώπου συμμετοχή σε δη¬ 
μοπρασία, την οποία διενεργεί η αρχή στην οποία αυτός 
ανήκει ή επιτροπή μέλος της οποίας είναι αυτός, 
θ. εμμονή σε άρνηση προσέλευσης για εξέταση από 
υγειονομική επιτροπή σύμφωνα με το άρθρο 118. 

3. Η ποινή της καταγγελίας της σύμβασης εργασίας 
μπορεί να επιβληθεί στον υπάλληλο για οποιοδήποτε πα¬ 
ράπτωμα αν: α. κατά την προηγούμενη της διάπραξής 
του διετία, του είχαν επιβληθεί τρεις (3) τουλάχιστον πει¬ 
θαρχικές ποινές ανώτερες του προστίμου αποδοχών 
ενός (1) μηνός ή β. κατά το προηγούμενο της διάπραξής 
του έτος είχε τιμωρηθεί για το ίδιο αδίκημα με ποινή ανώ¬ 
τερη του προστίμου αποδοχών ενός (1) μηνός. 

Άρθρο 76 

Δίωξη πειθαρχικών παραπτωμάτων 

1. Η δίωξη και η τιμωρία πειθαρχικών παραπτωμάτων 


αποτελεί καθήκον των πειθαρχικών οργάνων. Η παράβα¬ 
ση του καθήκοντος αυτού συνιστά το κατά την περ. κα. 
της παρ. 1 του άρθρου 73 πειθαρχικό παράπτωμα. 

2. Κατ’ εξαίρεση, για παραπτώματα που θα επέσυραν 
την ποινή της έγγραφης επίπληξης, η δίωξη απόκειται στη 
διακριτική εξουσία των πειθαρχικών οργάνων, τα οποία 
λαμβάνουν υπόψη αφ’ ενός το συμφέρον της υπηρεσίας 
και αφ’ ετέρου τις συνθήκες διάπραξής τους και την υπη¬ 
ρεσιακή γενικώς διαγωγή του υπαλλήλου. Αν το πειθαρ¬ 
χικό όργανο αποφασίσει να μην ασκήσει δίωξη, υποχρε- 
ούται να ενημερώσει, με αιτιολογημένη έκθεσή του, τον 
αμέσως ανώτερο πειθαρχικώς προϊστάμενο. 

3. Δεν επιτρέπεται δεύτερη δίωξη για το ίδιο πειθαρχικό 
παράπτωμα. 

4. Η βαθμολογική ή η μισθολογική εξέλιξη του υπαλλή¬ 
λου δεν αίρει το πειθαρχικώς κολάσιμο παραπτώματος 
που διαπράχτηκε πριν από την εξέλιξη αυτή. 

5. Πράξεις που έχουν τελεστεί από υπάλληλο κατά τη 
διάρκεια προγενέστερης υπηρεσίας του σε δημόσια υπη¬ 
ρεσία, οργανισμό τοπικής αυτοδιοίκησης ή άλλο νομικό 
πρόσωπο του δημόσιου τομέα τιμωρούνται πειθαρχικά, 
εάν υπάγονται σε μία από τις περιπτώσεις της παρ. 2 του 
άρθρου 75 του παρόντος Κανονισμού και δεν έχει παρέλ- 
θει ο χρόνος παραγραφής τους. 

Άρθρο 77 

Σχέση πειθαρχικού παραπτώματος και ποινής 

1. Για κάθε πειθαρχικό παράπτωμα επιβάλλεται μία μό¬ 
νο πειθαρχική ποινή. Σε κάθε υπάλληλο με την ίδια πει¬ 
θαρχική απόφαση επιβάλλεται μία μόνο ποινή. 

2. Αν το πειθαρχικό όργανο επιλαμβάνεται για περισσό¬ 
τερα πειθαρχικά παραπτώματα, με την πειθαρχική από¬ 
φαση επιβάλλεται μία μόνο ποινή σε κάθε υπάλληλο. Κα¬ 
τά την επιμέτρηση της ποινής αυτής λαμβάνεται υπόψη ο 
αριθμός και η βαρύτητα όλων των παραπτωμάτων. 

3. Κατά την επιμέτρηση των πειθαρχικών ποινών λαμ- 
βάνονται υπόψη οι κανόνες και οι αρχές των περιπτώσε¬ 
ων β., γ., ε., ζ. και η. της παρ. 2 του άρθρου 74. Η υποτρο¬ 
πή αποτελεί ιδιαιτέρως επιβαρυντική περίπτωση για την 
επιμέτρηση της ποινής. 

Άρθρο 78 

Παραγραφή πειθαρχικών παραπτωμάτων 

1. Τα πειθαρχικά παραπτώματα παραγράφονται μετά 
δύο (2) έτη από την ημέρα που διαπράχτηκαν. Τα πειθαρ¬ 
χικά παραπτώματα της παρ. 1 του άρθρου 73 παραγρά¬ 
φονται μετά πέντε (5) έτη. 

2. Πειθαρχικό παράπτωμα το οποίο αποτελεί και ποινι¬ 
κό αδίκημα, δεν παραγράφεται πριν παραγραφεί το ποι¬ 
νικό αδίκημα. Για τα παραπτώματα αυτά οι πράξεις της 
ποινικής διαδικασίας διακόπτουντην παραγραφή του πει¬ 
θαρχικού παραπτώματος. 

3. Η κλήση σε απολογία ή η παραπομπή στο Διοικητικό 
Συμβούλιο διακόπτουντηνπαραγραφή. Στις περιπτώσεις 
αυτές ο συνολικός χρόνος παραγραφής ως την έκδοση 
της πρωτοβάθμιας πειθαρχικής απόφασης δεν μπορεί να 
υπερβεί τα τρία (3) έτη και προκειμένου για τα παραπτώ¬ 
ματα της παρ. 1 του άρθρου 73, τα επτά (7) έτη. 

4. Η παραγραφή του πειθαρχικού παραπτώματος δια¬ 
κόπτεται επίσης από την τέλεση νέου πειθαρχικού παρα¬ 
πτώματος, το οποίο αποσκοπεί στην απόκρυψη ή την πα- 
ρεμπόδιση της πειθαρχικής δίωξης του πρώτου. Στην πε- 

ρίτπωση αυτή το πρώτο παράπτωμα παραγράφεται όταν 
παραγραφεί το δεύτερο, εφόσον η παραγραφή του δεύ¬ 
τερου συντελείται σε χρόνο μεταγενέστερο της παρα¬ 
γραφής του πρώτου. 

5. Δεν παραγράφεται το πειθαρχικό παράπτωμα για το 
οποίο εκδόθηκε πειθαρχική απόφαση που επιβάλλει πει¬ 
θαρχική ποινή σε πρώτο βαθμό. 

Άρθρο 79 

Λήξη πειθαρχικής ευθύνης 

Ο υπάλληλος ο οποίος απώλεσε την υπαλληλική ιδιότη¬ 
τα με οποιονδήποτε τρόπο δε διώκεται πειθαρχικώς, η 
πειθαρχική όμως διαδικασία, η οποία τυχόν έχει αρχίσει, 
συνεχίζεται και μετά τη λύση της σύμβασης εργασίας με 
εξαίρεση την περίπτωση του θανάτου. Η τυχόν καταδικα- 
στική απόφαση που εκδίδεται στην περίπτωση αυτή πα¬ 
ραμένει ανεκτέλεστη. 

Άρθρο 80 

Σχέση της πειθαρχικής διαδικασίας με την ποινική δίκη 

1. Η πειθαρχική διαδικασία είναι αυτοτελής και ανεξάρ¬ 
τητη από την ποινική ή άλλη δίκη. 

2. Η ποινική δίκη δεν αναστέλλει την πειθαρχική διαδι¬ 
κασία. Το πειθαρχικό όργανο όμως μπορεί με απόφασή 
του, η οποία είναι ελευθέρως ανακλητή, να διατάξει, για 
εξαιρετικούς λόγους, την αναστολή της πειθαρχικής δια¬ 
δικασίας, η οποία δεν πρέπει να υπερβαίνει το ένα (1) 
έτος. Αναστολή δεν επιτρέπεται σε περίπτωση που το πει¬ 
θαρχικό παράπτωμα προκάλεσε δημόσιο σκάνδαλο ή θί¬ 
γει σοβαρά το κύρος του Ο.Π.Ε.ΓΕ.Π. 

3. Το πειθαρχικό όργανο δεσμεύεται από την κρίση που 
περιέχεται σε αμετάκλητη απόφαση ποινικού δικαστηρί¬ 
ου ή σε αμετάκλητο απαλλακτικό βούλευμα, μόνο ως 
προς την ύπαρξη ή την ανυπαρξία πραγματικών περιστα¬ 
τικών που στοιχειοθετούν την αντικειμενική υπόσταση 
πειθαρχικού παραπτώματος. 

4. Αν μετά την έκδοση πειθαρχικής απόφασης με την 
οποία απαλλάσσεται ο υπάλληλος ή επιβάλλεται ποινή 
κατώτερη από την καταγγελία της σύμβασης εργασίας, 
εκδοθεί αμετάκλητη καταδικαστική απόφαση ποινικού δι¬ 
καστηρίου με την οποία διαπιστώνονται πραγματικά περι¬ 
στατικά που συνιστούν την αντικειμενική υπόσταση πα¬ 
ραπτώματος, το οποίο δικαιολογεί κατά την παρ. 2 του 
άρθρου 75 την πειθαρχική ποινή της καταγγελίας της 
σύμβασης εργασίας, η πειθαρχική διαδικασία επαναλαμ¬ 
βάνεται με τη διαδικασία του άρθρου 107. Επίσης επανα¬ 
λαμβάνεται η πειθαρχική διαδικασία, αν μετά την έκδοση 
καταδικαστικής πειθαρχικής απόφασης, με την οποία επι¬ 
βάλλεται οποιαδήποτε ποινή, εκδοθεί αμετάκλητη αθωω¬ 
τική ποινική απόφαση ή αμετάκλητο απαλλακτικό βού¬ 
λευμα για την πράξη ή την παράλειψη, για την οποία διώ- 
χθηκε πειθαρχικά ο υπάλληλος. 

5. Η επανάληψη της πειθαρχικής διαδικασίας επιτρέπε¬ 
ται και όταν έχει εκδοθεί καταδικαστική πειθαρχική από¬ 
φαση, χωρίς να έχει λάβει υπόψη καταδικαστική ποινική 
απόφαση που προηγήθηκε. 

6. Ο εισαγγελέας πλημμελειοδικών έχει υποχρέωση να 
ανακοινώνει αμέσως στον Ο.Π.Ε.ΓΕ.Π. κάθε ποινική δίω¬ 
ξη που ασκείται κατά υπαλλήλου του. Επίσης ανακοινώ¬ 
νεται από τον αρμόδιο εισαγγελέα η απόφαση ή το βού¬ 
λευμα με το οποίο τερματίζεται η δίωξη. Σε περίπτωση 
εγκλεισμού σε σωφρονιστικό κατάστημα, ο διευθυντής 


φυλακών γνωστοποιεί, χωρίς καθυστέρηση, στον 
Ο.Π.Ε.ΓΕ.Π.. 

Άρθρο 81 

Αυτοτέλεια κολασίμου του πειθαρχικού παραπτώματος 

1. Σε περίπτωση αποκατάστασης, απονομής χάριτος ή 
άρσης με οποιονδήποτε άλλο τρόπο του κολασίμου ή με¬ 
ταβολής των συνεπειών της ποινικής καταδίκης, δεν αί¬ 
ρεται το πειθαρχικώς κολάσιμο της πράξης. 

2. Σε περίπτωση άρσης των συνεπειών της ποινικής κα¬ 
ταδίκης, κατά το άρθρο 47 του Συντάγματος, αίρεται και 
το πειθαρχικώς κολάσιμο της πράξης. 

Άρθρο 82 

Πειθαρχικά όργανα 

Πειθαρχική εξουσία στους υπαλλήλους ασκούν: α. οι 
πειθαρχικώς προϊστάμενοί τους, και β. το Διοικητικό Συμ¬ 
βούλιο. 

Άρθρο 83 

Πειθαρχικώς προϊστάμενοι 

1. Πειθαρχικώς προϊστάμενοι για τους υπαλλήλους του 
Ο.Π.Ε.ΓΕ.Π. είναι: 

α. Ο Διευθύνων Σύμβουλος του Ο.Π.Ε.ΓΕ.Π. 

β. Ο Γενικός Διευθυντής 

γ. Ο Διευθυντής 

2. Η ιδιότητα του προϊσταμένου ως επί θητεία ή μετα¬ 
κλητού υπαλλήλου δεν κωλύει την άσκηση της πειθαρχι¬ 
κής εξουσίας από αυτόν. 

Άρθρο 84 

Αρμοδιότητα πειθαρχικώς προϊσταμένων 

1. Όλοι οι πειθαρχικώς προϊστάμενοι μπορούν να επι¬ 
βάλλουν την ποινή της επίπληξης. Την ποινή του προστί¬ 
μου μπορούν να επιβάλλουν οι εξής με τις πιο κάτω δια¬ 
κρίσεις: 

α. Ο Διευθύνων Σύμβουλος έως και τις αποδοχές ενός 
(1) μηνάς. 

β. Ο Γ ενικός Διευθυντής έως και το ήμισυ των μηνιαίων 
αποδοχών. 

γ. Ο Διευθυντής έως και το ένα τρίτο των μηνιαίων απο¬ 
δοχών. 

2. Η αρμοδιότητα των πειθαρχικώς προϊσταμένων είναι 
αμεταβίβαστη, εκτός αν από διάταξη νόμου προβλέπεται 
διαφορετικά. 

3. Αρμόδιος πειθαρχικώς προϊστάμενος είναι εκείνος 
στον οποίο υπάγεται, με οποιαδήποτε υπηρεσιακή σχέση 
ή κατάσταση, ο υπάλληλος κατά το χρόνο τέλεσης του 
παραπτώματος. 

4. Οι πειθαρχικώς προϊστάμενοι επιλαμβάνονται αυτε- 
παγγέλτως. 

5. Αν έχουν επιληφθεί αρμοδίως περισσότεροι πειθαρ- 
χικώς προϊστάμενοι, η πειθαρχική διαδικασία συνεχίζεται 
μόνο από εκείνον που κάλεσε πρώτος σε απολογία τον 
υπάλληλο. Ανώτερος πειθαρχικώς προϊστάμενος έχει, σε 
κάθε περίπτωση, δικαίωμα να ζητήσει την παραπομπή σ’ 
αυτόν της πειθαρχικής υπόθεσης, εφόσον δεν έχει εκδο¬ 
θεί πειθαρχική απόφαση. 

6. Αν ο πειθαρχικώς προϊστάμενος, ο οποίος έχει επιλη- 
φθεί, κρίνει ότι το παράπτωμα επισύρει ποινή ανώτερη 
της αρμοδιότητάςτου, παραπέμπειτην υπόθεση σε οποί- 

ονδήποτε ανώτερο αυτού πειθαρχικώς προϊστάμενο μέ¬ 
χρι και τον Διευθύνοντα Σύμβουλο. Αν και ο Διευθύνων 
Σύμβουλος κρίνει ότι η προσήκουσα ποινή είναι ανώτερη 
και της δικής του αρμοδιότητας, παραπέμπει το θέμα στο 
Διοικητικό Συμβούλιο. 

Άρθρο 85 

Αρμοδιότητα Διοικητικού Συμβουλίου 

Το Διοικητικό Συμβούλιο μπορεί να επιβάλλει οποιαδή¬ 
ποτε πειθαρχική ποινή. Το Διοικητικό Συμβούλιο κρίνει σε 
πρώτο βαθμό μετά από παραπομπή της υπόθεσης σε αυ¬ 
τό και σε δεύτερο βαθμό μετά από άσκηση ένστασης κατ’ 
αποφάσεων πειθαρχικώς προϊσταμένων. 

Άρθρο 86 

Από κοινού κρίση πειθαρχικών παραπτωμάτων 

1. Περισσότερα του ενός πειθαρχικά παραπτώματα του 
ίδιου υπαλλήλου μπορεί, κατά την κρίση του πειθαρχικού 
οργάνου, να κρίνονται ενιαίως. 

2. Περισσότεροι υπάλληλοι, που διώκονται για το ίδιο ή 
για συναφή πειθαρχικά παραπτώματα, μπορεί να κρίνο- 
νται ενιαίως, εφόσον συντρέχουν οι προϋποθέσεις της 
προηγούμενης παραγράφου. 

3. Αν στις περιπτώσεις των παραγράφων 1 και 2 τα πει¬ 
θαρχικά όργανα που είναι αρμόδια να επιληφθούν είναι 
διαφορετικά, αρμόδιο για την κρίση όργανο είναι: 

α. μεταξύ περισσότερων πειθαρχικώς προϊσταμένων ο 
ανώτερος σε βαθμό, και 

β. σε περίπτωση ομοιοβάθμων, εκείνος που έχει επιλη- 
φθεί πρώτος. 

Άρθρο 87 

Άσκηση πειθαρχικής δίωξης 

Η πειθαρχική δίωξη αρχίζει είτε με την κλήση του υπαλλή¬ 
λου σε απολογία από το μονομελές πειθαρχικό όργανο είτε 
με την παραπομπή του στο Διοικητικό Συμβούλιο. Η πειθαρ¬ 
χική διαδικασία ολοκληρώνεται ενώπιον του μονομελούς 
πειθαρχικού οργάνου εντός τριμήνου και ενώπιον του Διοι¬ 
κητικού Συμβουλίου εντός εξαμήνου από την έναρξη της πει¬ 
θαρχικής δίωξης. Η υπαίτια παράβαση της διάταξης του 
προηγούμενου εδαφίου αποτελεί πειθαρχικό παράπτωμα. 

Άρθρο 88 

Παραπομπή στο Διοικητικό Συμβούλιο 

1. Αν ο Διευθύνων Σύμβουλος κρίνει ότι το πειθαρχικό 
παράπτωμα τιμωρείται με ποινή μεγαλύτερη της αρμο- 
διότητάς του, παραπέμπει την υπόθεση στο Διοικητικό 
Συμβούλιο. Η παραπομπή είναι υποχρεωτική όταν υπάρ¬ 
χει αιτιολογημένη πρόταση αρμόδιας υπηρεσίας. 

2. Δεν επιτρέπεται παραπομπή στο Διοικητικό Συμβού¬ 
λιο μετά την έκδοση οριστικής απόφασης για το ίδιο πα¬ 
ράπτωμα από οποιοδήποτε πειθαρχικό όργανο. 

Άρθρο 89 

Διαδικασία και συνέπειες παραπομπής 

1. Στο έγγραφο, με το οποίο η υπόθεση παραπέμπεται 
στο Διοικητικό Συμβούλιο σύμφωνα με το άρθρο 85 του 
παρόντος, πρέπει να προσδιορίζονται επακριβώς κατά 
τόπο και χρόνο τα πραγματικά περιστατικά που συνι- 
στούντο πειθαρχικό παράπτωμα και ο διωκόμενος υπάλ¬ 
ληλος. 


2. Το παραπεμπτήριο έγγραφο κοινοποιείται στον διω¬ 
κόμενο υπάλληλο και αποστέλλεται μαζί με το φάκελο της 
υπόθεσης στο Διοικητικό Συμβούλιο. Η παράλειψη κοινο¬ 
ποίησης του παραπεμπτηρίου εγγράφου συνεπάγεται 
ακυρότητα της πειθαρχικής διαδικασίας, εκτός αν ο διω¬ 
κόμενος υπάλληλος έλαβε αποδεδειγμένως πλήρη γνώ¬ 
ση του με άλλον τρόπο. 

3. Η έκδοση του παραπεμπτηρίου εγγράφου καταργεί 
την εκκρεμή πειθαρχική διαδικασία ενώπιον άλλου πει¬ 
θαρχικού οργάνου. 

4. Το παραπεμπτήριο έγγραφο δεν ανακαλείται. 

Άρθρο 90 

Προκαταρκτική έρευνα 

1. Προκαταρκτική έρευνα είναι η άτυπη συλλογή και κα¬ 
ταγραφή στοιχείων για να διαπιστωθεί η τέλεση πειθαρχι¬ 
κού παραπτώματος και οι συνθήκες τέλεσής του. 

2. Προκαταρκτική έρευνα μπορεί να ενεργήσει κάθε 
πειθαρχικώς προϊστάμενος του υπαλλήλου. 

3. Αν αυτός που ενεργεί προκαταρκτική έρευνα κρίνει, 
με βάση τα στοιχεία που έχουν συγκεντρωθεί, ότι δεν συ¬ 
ντρέχει περίπτωση πειθαρχικής δίωξης, περατώνει την 
έρευνα με αιτιολογημένη έκθεσή του. Στην περίπτωση 
αυτή δεν αποκλείεται η ενέργεια προκαταρκτικής έρευ¬ 
νας από ανώτερο πειθαρχικώς προϊστάμενο. Αν, αντιθέ- 
τως, αυτός που ενεργεί προκαταρκτική έρευνα κρίνει ότι 
έχει διαπραχθεί πειθαρχικό παράπτωμα, το οποίο τιμω¬ 
ρείται με ποινή της αρμοδιότητάς του, καλείτον υπάλλη¬ 
λο σε απολογία σύμφωνα με το άρθρο 99. Αν κρίνει, είτε 
πριν από την κλήση του υπαλλήλου σε απολογία ή μετά 
την απολογία του, ότι δικαιολογείται η επιβολή βαρύτε¬ 
ρης ποινής, παραπέμπει την υπόθεση σε ανώτερο πει- 
θαρχικώς προϊστάμενο, σύμφωνα με όσα ορίζονται στην 
παρ. 6 του άρθρου 84. Αν, τέλος, κρίνει ότι το πειθαρχικό 
παράπτωμα χρειάζεται περαιτέρω έρευνα, διατάσσει την 
ενέργεια ένορκης διοικητικής εξέτασης. 

Άρθρο 91 

Ένορκη διοικητική εξέταση 

1. Ένορκη διοικητική εξέταση (Ε.Δ.Ε.) ενεργείται κάθε 
φορά που η υπηρεσία έχει σοβαρές υπόνοιες ή σαφείς εν¬ 
δείξεις για τη διάπραξη πειθαρχικού παραπτώματος. Η 
εξέταση αυτή αποσκοπεί στη συλλογή στοιχείων για τη 
διαπίστωση της τέλεσης πειθαρχικού παραπτώματος και 
των προσώπων που τυχόν ευθύνονται, καθώς και στη διε- 
ρεύνηση των συνθηκών κάτω από τις οποίες αυτό έχει τε- 
λεστεί. Η ένορκη διοικητική εξέταση δεν συνιστά έναρξη 
πειθαρχικής δίωξης. 

2. Η ένορκη διοικητική εξέταση διατάσσεται από οποιον- 
δήποτε πειθαρχικώς προϊστάμενο και ενεργείται από Διευ¬ 
θυντή ή Τμηματάρχη του Ο.Π.Ε.ΓΕ.Π. και σε καμία περί¬ 
πτωση κατώτερου βαθμού εκείνου στον οποίο αποδίδεται 
η πράξη. Σε περίπτωση αδυναμίας, λόγω κωλύματος, η 
ένορκη διοικητική εξέταση μπορεί να ενεργείται και από 
μόνιμο δημόσιο υπάλληλο του εποπτεύοντος Υπουργείου. 

3. Κατά την εξέταση του υπαλλήλου, στον οποίο αποδί¬ 
δεται η διάπραξη πειθαρχικού παραπτώματος, εφαρμό¬ 
ζονται αναλόγως οι διατάξεις των άρθρων 92 παρ. 3 και 94 
του παρόντος. 

4. Η ένορκη διοικητική εξέταση ολοκληρώνεται με την 
υποβολή αιτιολογημένης έκθεσης του υπαλλήλου που 
την ενεργεί. Η έκθεση αυτή υποβάλλεται, με όλα τα στοι- 

χείαπου συγκεντρώθηκαν, στον πειθαρχικώς προϊστάμε¬ 
νο ο οποίος διέταξε τη διενέργεια της εξέτασης. Εφόσον 
με την έκθεση διαπιστώνεται η διάπραξη πειθαρχικού πα¬ 
ραπτώματος από συγκεκριμένο υπάλληλο, ο πειθαρχι¬ 
κούς προϊστάμενος υποχρεούται να ασκήσει πειθαρχική 
δίωξη. 

5. Διατάξεις που προβλέπουν τη διενέργεια ένορκων δι¬ 
οικητικών εξετάσεων οποιοσδήποτε μορφής από ειδικά 
όργανα δεν θίγονται. 

6. Οι διατάξεις των παρ. 5,6 και 7 του άρθρου 92, καθώς 
και οι διατάξεις των άρθρων 93 και 94 εφαρμόζονται ανα- 
λόγως. 

Άρθρο 92 

Πειθαρχική ανάκριση 

1. Πειθαρχική ανάκριση διεξάγεται υποχρεωτικά κατά 
τη διαδικασία ενώπιον του Διοικητικού Συμβουλίου. Κατ’ 
εξαίρεση δεν είναι υποχρεωτική η ανάκριση στις ακόλου¬ 
θες περιπτώσεις: 

α. όταν τα πραγματικά περιστατικά που συνιστούν την 
αντικειμενική υπόσταση του πειθαρχικού παραπτώματος 
προκύπτουν από το φάκελο κατά τρόπο αναμφισβήτητο, 

β. όταν ο υπάλληλος ομολογεί με την απολογία του κα¬ 
τά τρόπο μη επιδεχόμενο αμφισβήτηση ότι διέπραξε το 
πειθαρχικό παράπτωμα, 

γ. όταν ο υπάλληλος συλλαμβάνεται επ’ αυτοφώρω κα¬ 
τά τη διάπραξη ποινικού αδικήματος που αποτελεί συγ¬ 
χρόνως και πειθαρχικό παράπτωμα, 

δ. όταν έχει προηγηθεί ανάκριση ή προανάκριση σύμ¬ 
φωνα με τις διατάξεις του Κώδικα Ποινικής Δικονομίας 
για ποινικό αδίκημα που αποτελεί και πειθαρχικό παρά¬ 
πτωμα, 

ε. όταν έχει διενεργηθεί, πριν την έκδοση του παραπε- 
μπτηρίου εγγράφου ή της ένστασης Ε.Δ.Ε. ή άλλη ένορ¬ 
κη εξέταση κατά την οποία διαπιστώθηκε διάπραξη πει¬ 
θαρχικού παραπτώματος από συγκεκριμένο υπάλληλο. 
Το ίδιο ισχύει όταν η διάπραξη πειθαρχικού παραπτώμα¬ 
τος προκύπτει από έκθεση δικαστικού οργάνου ή άλλου 
ελεγκτικού οργάνου της διοίκησης. 

2. Η πειθαρχική ανάκριση διεξάγεται από υπάλληλο που 
μπορεί να είναι και μέλος του Διοικητικού Συμβουλίου 
τουλάχιστον ομοιόβαθμο του διωκομένου. 

3. Δεν ενεργούν πειθαρχική ανάκριση: 

α. τα πρόσωπα κατά των οποίων στρέφεται το πειθαρχι¬ 
κό παράπτωμα, 

β. οι πειθαρχικώς προϊστάμενοι που έχουν εκδώσειτην 
πειθαρχική απόφαση η οποία κρίνεται κατ’ ένσταση, 

γ. τα πρόσωπα που έχουν ενεργήσει ένορκη διοικητική 
εξέταση. 

Ο εγκαλούμενος δικαιούται μέσα σε τρεις ημέρες από 
την κλήση του για εξέταση να ζητήσει την εξαίρεση εκεί¬ 
νου που διεξάγει την ανάκριση με έγγραφη αίτηση. Στην 
αίτηση πρέπει να εκτίθενται κατά τρόπο σαφή και συγκε¬ 
κριμένο οι λόγοι της εξαίρεσης και να αναφέρονται τα 
στοιχεία στα οποία θεμελιώνονται οι προβαλλόμενοι ισχυ¬ 
ρισμοί. Γιατην αίτηση εξαίρεσης αποφασίζει το Διοικητικό 
Συμβούλιο χωρίςτη συμμετοχή εκείνου, του οποίου ζητεί¬ 
ται η εξαίρεση, που αναπληρώνεται νομίμως. Αν η αίτηση 
γίνει δεκτή, οι ανακριτικές πράξεις που στο μεταξύ ενερ- 
γήθηκαν, είναι άκυρες και επαναλαμβάνονται εξ αρχής. 

4. Όποιος διεξάγει ανάκριση, δικαιούται να ενεργήσει 
ανακριτικές πράξεις και εκτός της έδρας του. Επίσης δι¬ 


καιούται να ζητήσει την ενέργεια ανακριτικών πράξεων και 
εκτός της έδρας του από οποιαδήποτε διοικητική αρχή. 

5. Η πειθαρχική ανάκριση είναι μυστική. 

6. Η πειθαρχική ανάκριση μπορεί να επεκταθεί στην 
έρευνα και άλλων παραπτωμάτων του ίδιου υπαλλήλου, 
εφόσον προκύπτουν επαρκή στοιχεία. 

7. Καθήκοντα γραμματέα εκτελεί υπάλληλος ο οποίος 
ορίζεται από τον ενεργούντα την ανάκριση. 

Άρθρο 93 

Ανακριτικές πράξεις 

1. Ανακριτικές πράξεις είναι: 

α. η αυτοψία, 

β. η εξέταση μαρτύρων, 

γ. η πραγματογνωμοσύνη, 

δ. η εξέταση του διωκομένου. 

2. Δεν μπορεί να αποτελέσει αντικείμενο ανακριτικής 
πράξης θέμα που κατά το νόμο καλύπτεται: α. από το 
απόρρητο της υπηρεσίας, εκτός αν συμφωνεί η αρμόδια 
αρχή ή 

β. από το κατά νόμο επαγγελματικό ή άλλο απόρρητο. 

3. Για την ανακριτική πράξη συντάσσεται έκθεση που 
υπογράφεται από όσους συνέπραξαν. Αν κάποιος απ’ αυ¬ 
τούς είναι αναλφάβητος ή αρνείται να υπογράψει, γίνεται 
σχετική μνεία στην έκθεση. 

Άρθρο 94 

Αυτοψία 

1. Με την επιφύλαξη όσων ορίζονται στην παρ. 3 του άρ¬ 
θρου 92, η αυτοψία διενεργείται αυτοπροσώπως από 
εκείνον που διεξάγει την πειθαρχική ανάκριση με την πα¬ 
ρουσία γραμματέα. 

2. Η αυτοψία δημόσιων εγγράφων ή εγγράφων ιδιωτι¬ 
κών που έχουν κατατεθεί σε δημόσια αρχή ενεργείται στο 
γραφείο όπου φυλάσσονται. 

3. Έγγραφα που κατέχονται από ιδιώτη, παραδίδονται 
στον ανακριτή και επιστρέφονται υποχρεωτικώς μετά το 
τέλος της πειθαρχικής διαδικασίας. Ο ανακριτής, ύστερα 
από αίτηση του ιδιώτη, υποχρεούται να χορηγεί ατελώς 
απόδειξη παραλαβής και επίσημο αντίγραφο των εγγρά¬ 
φων που παραλήφθηκαν. 

Έγγραφα τα οποία είναι αναγκαία για τη διεκπεραίωση 
κάθε είδους υπόθεσης του κατόχου τους ή άλλου προ¬ 
σώπου ανακοινώνονται στον ανακριτή στον τόπο όπου 
βρίσκονται. 

Άρθρο 95 

Μάρτυρες 

1. Οι μάρτυρες εξετάζονται ενόρκως σύμφωνα με τις 
διατάξεις του Κώδικα Ποινικής Δικονομίας. 

2. Η μη εμφάνιση ή η άρνηση κατάθεσης του μάρτυρα 
χωρίς εύλογη αιτία αποτελεί πλημμέλημα. Εύλογη αιτία 
θεωρείται και η συγγένεια του διωκόμενου με το μάρτυρα 
σε ευθεία γραμμή ή έως και το δεύτερο βαθμό σε πλάγια 
γραμμή. 

3. Ο διωκόμενος δικαιούται κατά τη διάρκεια της πει¬ 
θαρχικής ανάκρισης και της ένορκης διοικητικής εξέτα¬ 
σης και μέχρι το τέλος της εξέτασής του να ζητήσει εγ- 
γράφωςτην εξέταση μαρτύρων. Ο ανακριτής υποχρεού- 
ται να εξετάσει πέντε τουλάχιστον από τους 
προτεινόμενους μάρτυρες. 

Άρθρο 96 

Π ραγματογνώμονες 

Ως πραγματογνώμονες ορίζονται δημόσιοι υπάλληλοι, 
υπάλληλοι νομικών προσώπων δημοσίου δικαίου και 
Ο.Τ.Α., καθώς και αξιωματικοί των ενόπλων δυνάμεων και 
σωμάτων ασφαλείας και του Λιμενικού Σώματος. Οιπραγ- 
ματογνώμονες, πριν από τη διενέργεια της πραγματο¬ 
γνωμοσύνης, ορκίζονται σύμφωνα με τις διατάξεις του 
Κώδικα Ποινικής Δικονομίας. 

Άρθρο 97 

Εξέταση διωκομένου 

Κατά την πειθαρχική ανάκριση καλείται οπωσδήποτε 
για εξέταση ο διωκόμενος υπάλληλος. Ο υπάλληλος εξε¬ 
τάζεται ανωμοτί και μπορεί να παρίσταται μετά δικηγό¬ 
ρου. Η μη προσέλευση του διωκομένου ή η άρνησή του να 
εξετασθεί δεν εμποδίζει την πρόοδο της ανάκρισης. 

Άρθρο 98 

Ενέργειες μετά την ανάκριση 

1. Ο Πρόεδροςτου Διοικητικού Συμβουλίου, όταν λάβει 
το παραπεμπτήριο έγγραφο, ορίζει ως εισηγητή της πει¬ 
θαρχικής υπόθεσης ένα από τα μέλη του συμβουλίου, στο 
οποίο και παραδίδεται ο φάκελος. 

2. Ο Πρόεδρος του Διοικητικού Συμβουλίου, όταν δια¬ 
βιβαστεί σε αυτόν το πόρισμα της πειθαρχικής ανάκρισης 
ή, σε περίπτωση μη διενέργειας ανάκρισης κατά την παρ. 
1 του άρθρου 92, όταν κρίνει ότι η υπόθεση είναι ώριμη για 
συζήτηση, την εισάγει στο Διοικητικό Συμβούλιο για να 
αποφασίσει την κλήση σε απολογία του διωκόμενου 
υπαλλήλου ή την απαλλαγή του χωρίς αυτή. 

Άρθρο 99 

Κλήση σε απολογία 

1. Πειθαρχική ποινή δεν επιβάλλεται, εάν ο υπάλληλος 
δεν κληθεί προηγουμένως σε απολογία. Η εξέταση του 
διωκόμενου κατά το στάδιο της ένορκης διοικητικής εξέ¬ 
τασης ή της πειθαρχικής ανάκρισης δεν αναπληρώνει την 
κλήση σε απολογία. 

2. Στην κλήση σε απολογία καθορίζεται σαφώς το απο¬ 
διδόμενο πειθαρχικό παράπτωμα και τάσσεται εύλογη 
προθεσμία για απολογία. Η προθεσμία αυτή δεν μπορεί 
να είναι βραχύτερη από δύο (2) ημέρες, όταν ο υπάλλη¬ 
λος καλείται σε απολογία από τον πειθαρχικώς προϊστά¬ 
μενο και από τρεις (3) ημέρες, όταν αυτός καλείται από 
Συμβούλιο. Η προθεσμία για απολογία μπορεί να παρα- 
ταθεί μία μόνο φορά και έως το τριπλάσιο της αρχικής 
προθεσμίας μετά από αιτιολογημένη έγγραφη αίτηση 
του διωκομένου. Εκπρόθεσμη απολογία λαμβάνεται 
υποχρεωτικώς υπόψη, εφόσον υποβάλλεται πριν από 
την έκδοση της απόφασης. Η παράλειψη της κλήσης σε 
απολογία καλύπτεται από την υποβολή εγγράφου απο¬ 
λογίας. 

3. Όταν μετά την κλήση του διωκομένου σε απολογία 
ακολουθεί παραπομπή σύμφωνα με την παρ. 6 του άρ¬ 
θρου 84 σε ανώτερο πειθαρχικώς προϊστάμενο ή στο Δι¬ 
οικητικό Συμβούλιο ή στα όργανα του άρθρου 82, δεν 
απαιτείται νέα κλήση σε απολογία. 

4. Μετά την κλήση σε απολογία η υπόθεση περατώνεται 
με την έκδοση απόφασης. 


Άρθρο 100 
Απολογία 

1. Η απολογία υποβάλλεται εγγράφως. Ενώπιον συλλο¬ 
γικού πειθαρχικού οργάνου επιτρέπεται στο διωκόμενο 
και η προφορική συμπληρωματική απολογία. 

2. Η απολογία παραδίδεται με απόδειξη στο όργανο το 
οποίο καλεί σε απολογία. Μπορεί όμως και να αποσταλεί 
ταχυδρομικώς με συστημένη επιστολή ή να κατατεθεί σε 
δημόσια αρχή για αποστολή. Στις περιπτώσεις του προη¬ 
γούμενου εδαφίου το εμπρόθεσμο της υποβολής της κρί- 
νεται από το χρόνο της ταχυδρόμησης ή της κατάθεσης 
στη δημόσια αρχή. 

3. Πριν από την απολογία ο διωκόμενος έχει δικαίωμα να 
λάβει γνώση του φακέλου της πειθαρχικής υπόθεσης. Το 
γεγονός ότι έλαβε γνώση αποδεικνύεται με πράξη η οποία 
υπογράφεται από τον υπάλληλο, ο οποίος τηρεί το φάκε¬ 
λο και το διωκόμενο ή μόνο από τον πρώτο, αν ο δεύτερος 
αρνηθεί να υπογράψει. Αν ο διωκόμενος υπάλληλος δεν 
υπηρετεί στην έδρα του οργάνου που τον καλεί σε απο¬ 
λογία, του χορηγείται σχετική άδεια. 

4. Με την απολογία του ο υπάλληλος έχει δικαίωμα να 
ζητήσει εύλογη προθεσμία για να υποβάλει έγγραφα 
στοιχεία. Η παροχή της προθεσμίας και η διάρκειά της 
εναπόκεινται στην κρίση του οργάνου το οποίο τον καλεί 
σε απολογία. 

Άρθρο 101 

Προσδιορισμός δικασίμου - Παράσταση διωκόμενου 

1. Μετά την υποβολή της απολογίας ή την παρέλευση 
της προθεσμίας υποβολής της ο Πρόεδρος του Διοικητι¬ 
κού Συμβουλίου προσδιορίζει με πράξη του την ημέρα κα¬ 
τά την οποία θα κριθεί η υπόθεση. Η ημέρα, η ώρα και ο 
τόπος της συνεδρίασης ανακοινώνονται εγγράφως στο 
διωκόμενο πριν από τέσσερις τουλάχιστον ημέρες. 

2. Ο διωκόμενος υπάλληλος έχει δικαίωμα να παραστεί 
αυτοπροσώπως ή να παρασταθεί δια ή μετά πληρεξουσί¬ 
ου δικηγόρου ενώπιον των οργάνων του άρθρου 82. Η μη 
προσέλευση του διωκόμενου δεν εμποδίζει την πρόοδο 
της διαδικασίας. 

3. Αν το Διοικητικό Συμβούλιο κρίνει ανεπαρκή τα απο¬ 
δεικτικά στοιχεία, αναβάλλει την κρίση της υπόθεσης και 
διατάσσει συμπληρωματική ανάκριση. 

4. Η υπηρεσία του διωκομένου υποχρεούται να του χο¬ 
ρηγεί ανάλογη άδεια για να προσέλθει ενώπιον συλλογι¬ 
κού πειθαρχικού οργάνου κατά την κρίση της υπόθεσής 
του. 

Άρθρο 102 

Κωλύματα και εξαίρεση μελών Διοικητικού Συμβουλίου 

1. Μέλη του Διοικητικού Συμβουλίου που δε δικαιούνται 
να διεξάγουν ανάκριση σύμφωνα με την παρ. 3 του άρ¬ 
θρου 92 ή έχουν διενεργήσει πειθαρχική ανάκριση στην 
κρινόμενη υπόθεση, κωλύονται να μετάσχουν στη σύνθε¬ 
σή του κατά την κρίση της υπόθεσης αυτής. 

2. Ο διωκόμενος μπορεί με έγγραφη αίτησή του να ζη¬ 
τήσει την εξαίρεση μελών του Διοικητικού Συμβουλίου με 
την προϋπόθεση ότι με τα υπόλοιπα μέλη υπάρχει απαρ¬ 
τία. Η αίτηση αυτή, που υποβάλλεται δύο τουλάχιστον 
ημέρες πριν από τη συζήτηση της υπόθεσης, πρέπει να 
περιέχει κατά τρόπο σαφή και συγκεκριμένο τους λόγους 
της εξαίρεσης και να συνοδεύεται από τα στοιχεία με τα 

οποία αυτοί αποδεικνύονται. Για την αίτηση εξαίρεσης το 
Διοικητικό Συμβούλιο αποφασίζει αιτιολογημένα με συμ¬ 
μετοχή των νόμιμων αναπληρωτώντων μελώντων οποίων 
ζητείται η εξαίρεση. Τα μέλη που εξαιρούνται αντικαθί¬ 
στανται από τα αναπληρωματικά τους. Αν εξαιρεθεί το τα¬ 
κτικό και το αναπληρωματικό του μέλος, το συμβούλιο 
συνεδριάζει με τα υπόλοιπα μέλη του, εφόσον έχει απαρ¬ 
τία. Η εξαίρεση αναπληρωματικού μέλους μπορεί να ζη¬ 
τηθεί και την ημέρα της συνεδρίασης. Στην περίπτωση 
αυτή το συμβούλιο αποφασίζει αμέσως επί της αιτήσεως 
εξαιρέσεως και συνεδριάζει με τα υπόλοιπα μέλη του. 

3. Στην περίπτωση της παρ. 4 του άρθρου 80 αποκλείε¬ 
ται να μετάσχει στο Διοικητικό Συμβούλιο ο ανακριτής. 

Άρθρο 103 

Κοινοποιήσεις στο διωκόμενο 

Η κλήση σε απολογία και κάθε πρόσκληση ή ειδοποίηση 
του διωκόμενου επιδίδονται με δημόσιο όργανο στον ίδιο 
προσωπικά ή στην κατοικία του σε πρόσωπο με το οποίο 
συνοικεί. Εάν δεν καταστεί δυνατή η επίδοση, το έγγραφο 
της κλήσης σε απολογία τοιχοκολλείται στο κατάστημα 
της υπηρεσίας του υπαλλήλου και συντάσσεται πρωτό¬ 
κολλο που υπογράφεται από ένα μάρτυρα. Για την επίδο¬ 
ση αυτή συντάσσεται αποδεικτικό. Σε περίπτωση άρνη¬ 
σης παραλαβής αυτός που διενεργεί την επίδοση, συ¬ 
ντάσσει πράξη στην οποία βεβαιώνεται η άρνηση. Αν ο 
υπάλληλος είναι άγνωστης διαμονής, το έγγραφο της 
κλήσης σε απολογία τοιχοκολλείται στο κατάστημα της 
υπηρεσίας του και συντάσσεται σχετικό αποδεικτικό. 

Άρθρο 104 
Εκτίμηση αποδείξεων 

1. Το πειθαρχικό όργανο εκτιμά ελευθέρως τις αποδεί¬ 
ξεις. Γ ια να μορφώσει την κρίση του, μπορεί να λάβει υπό¬ 
ψη του και αποδεικτικά στοιχεία που δεν προκύπτουν από 
την πειθαρχική διαδικασία αλλά από άλλη νόμιμη διαδι¬ 
κασία, εφόσον έλαβε γνώση τους ο διωκόμενος. 

2. Συναφή πειθαρχικά παραπτώματα, τα οποία διαπι¬ 
στώνονται κατά την εκτίμηση των αποδείξεων, μπορούν 
να αποτελέσουν αντικείμενο της ίδιας πειθαρχικής κρί¬ 
σης μόνο εφόσον ο διωκόμενος κληθεί σε απολογία και γι’ 
αυτά. 

3. Η κρίση πρέπει να στηρίζεται σε αποδεδειγμένα 
πραγματικά γεγονότα και να είναι ειδικώς αιτιολογημένη. 

Άρθρο 105 
Πειθαρχική απόφαση 

1. Η πειθαρχική απόφαση διατυπώνεται εγγράφως. 

2. Στην απόφαση μνημονεύονται: α. ο τόπος και ο χρό¬ 
νος έκδοσήςτης, β. το ονοματεπώνυμο και η ιδιότητα του 
μονομελούς πειθαρχικού οργάνου ή των μελών του συλ¬ 
λογικού πειθαρχικού οργάνου, γ. το ονοματεπώνυμο και 
η ιδιότητα του κρινόμενου, δ. τα πραγματικά περιστατικά 
και στοιχεία που συνιστούντην αντικειμενική και υποκει¬ 
μενική υπόσταση του πειθαρχικού παραπτώματος, προσ¬ 
διορισμένα κατά τόπο και χρόνο, ε. η υποβολή ή όχι απο¬ 
λογίας, στ. η αιτιολογία της απόφασης, ζ. η γνώμη των με¬ 
λών του συλλογικού οργάνου που μειοψήφησαν και η. η 
απαλλαγή του κρινόμενου ή η ποινή που του επιβάλλεται. 

Η παράλειψη των στοιχείων που αναφέρονται στα εδά¬ 
φια α., β. και γ., εκτός του ονοματεπώνυμου, δεν συνεπά¬ 


γεται ακυρότητα της απόφασης, εφόσον αυτά προκύ¬ 
πτουν από το φάκελο της υπόθεσης. 

3. Η πειθαρχική απόφαση υπογράφεται από το όργανο 
που την εκδίδει. 

Όταν αυτή εκδίδεται από συλλογικό όργανο, υπογρά¬ 
φεται από τον πρόεδρο και το γραμματέα. 

4. Η πειθαρχική απόφαση κοινοποιείται σε αντίγραφο 
με τη φροντίδα της υπηρεσίας στον υπάλληλο και γνω¬ 
στοποιείται στα όργανα που δικαιούνται να ασκήσουν έν¬ 
σταση. Η κοινοποίηση της απόφασης στον υπάλληλο 
ενεργείται σύμφωνα με τις διατάξεις του άρθρου 103. 
Στον υπάλληλο γνωστοποιούνται επίσης τα ένδικα μέσα 
που δικαιούται να ασκήσει. 

5. Η πειθαρχική απόφαση δεν ανακαλείται. Ανάκληση 
της πειθαρχικής απόφασης επιτρέπεται κατ’ εξαίρεση σε 
περίπτωση πρόδηλης παρανομίας. Ανάκληση πειθαρχι¬ 
κής απόφασης μονομελούς οργάνου γίνεται ύστερα από 
σύμφωνη γνώμη του Διοικητικού Συμβουλίου. Πειθαρχική 
απόφαση που υπόκειται σε ένσταση δεν ανακαλείται. Η 
αίτηση για ανάκληση της πειθαρχικής απόφασης υπο¬ 
βάλλεται μέσα σε αποκλειστική προθεσμία εξήντα (60) 
ημερών από την κοινοποίησή της στον υπάλληλο. Αν η 
ανάκληση δεν γίνει εντός τριμήνου, λογίζεται ότι το αίτη¬ 
μα της ανάκλησης έχει απορριφθεί. 

Άρθρο 106 
Ένσταση 

1. Οι αποφάσεις των πειθαρχικώς προϊσταμένων, υπό- 
κεινται σε ένσταση ενώπιον του Διοικητικού Συμβουλίου. 

2. Ένσταση ενώπιον του Διοικητικού Συμβουλίου δικαι¬ 
ούνται να ασκήσουν: α. ο υπάλληλος που τιμωρήθηκε και 
β. υπέρ της διοίκησης ή υπέρ του υπαλλήλου, κάθε ανώ¬ 
τερος πειθαρχικώς προϊστάμενος. 

3. Η ένσταση ασκείται μέσα σε προθεσμία είκοσι (20) 
ημερών από την κοινοποίηση της απόφασης στον υπάλ¬ 
ληλο ή από την περιέλευσή της στα όργανα που δικαιού¬ 
νται να ασκήσουν ένσταση. Η προθεσμία αυτή παρατεί- 
νεται κατά τριάντα (30) ημέρες για εκείνους που διαμέ¬ 
νουν στο εξωτερικό. 

4. Το Διοικητικό Συμβούλιο, όταν κρίνει μετά από έν¬ 
σταση του υπαλλήλου ή υπέρ του, δεν μπορούν να χειρο- 
τερεύσουντη θέσητου. Όταν κρίνει ένσταση υπέρ της δι¬ 
οίκησης, δεν μπορούν να επιβάλλουν ελαφρότερη ποινή 
από αυτήν που επιβλήθηκε. “Όταν ασκούνται ενστάσεις 
τόσο από τον υπάλληλο όσο και υπέρ της διοίκησης, το Δι¬ 
οικητικό Συμβούλιο τις κρίνει από κοινού και δεν δεσμεύ¬ 
εται ως προς την ποινή που θα επιβάλει. 

5. Η προθεσμία για την άσκηση ένστασης και η άσκησή 
της αναστέλλουντην εκτέλεση της πειθαρχικής απόφασης. 

Άρθρο 107 

Επανάληψη της πειθαρχικής διαδικασίας 

1. Την επανάληψη της πειθαρχικής διαδικασίας, σύμ¬ 
φωνα με τις παρ. 4 και 5 του άρθρου 80, μπορεί να ζητή¬ 
σει ο Διευθύνων Σύμβουλος, όταν έχει εκδοθεί καταδικα- 
στική ποινική απόφαση και ο υπάλληλος, όταν έχει εκδο¬ 
θεί αθωωτική ποινική απόφαση εντός αποκλειστικής 
προθεσμίας ενός (1) έτους. 

2. Η αίτηση για την επανάληψη της πειθαρχικής διαδι¬ 
κασίας απευθύνεται στο Διοικητικό Συμβούλιο, στο οποίο 
υπαγόταν ο υπάλληλος κατά το χρόνο τέλεσης του παρα¬ 
πτώματος. 

3. Αν έχει εκδοθεί καταδικαστική ποινική απόφαση, κα¬ 
τά την επανάληψη της πειθαρχικής διαδικασίας, μπορεί 
να επιβληθεί πειθαρχική ποινή ανώτερη από αυτήν που εί¬ 
χε επιβληθεί. Αν έχει εκδοθεί αθωωτική ποινική απόφαση, 
μπορεί να επιβληθεί ελαφρότερη ποινή ή να απαλλαγεί ο 
υπάλληλος. “Όταν ο υπάλληλος είχε τιμωρηθεί με καταγ¬ 
γελία της σύμβασης εργασίας, το Διοικητικό Συμβούλιο 
μπορεί κατά την επανάληψη της πειθαρχικής διαδικασίας 
να αποφασίσει και τη μισθολογική του αποκατάσταση. Αν 
δεν υπάρχει κενή θέση, ο υπάλληλος παραμένει υπερά¬ 
ριθμος και καταλαμβάνει την πρώτη θέση που θα κενωθεί. 

Άρθρο 108 
Προσφυγή 

1. Προσφυγή ενώπιον των Πολιτικών Δικαστηρίων, δι¬ 
καιούται να ασκήσει ο υπάλληλος που τιμωρήθηκε, εντός 
προθεσμίας που προβλέπεται από τις κείμενες διατάξεις 
από την ημερομηνία έκδοσης της απόφασης. 

2. Η προθεσμία για την άσκηση της προσφυγής και η 
άσκησή της αναστέλλουν την εκτέλεση της πειθαρχικής 
απόφασης. 

3. Τα πολιτικά δικαστήρια, όταν κρίνουν μετά από προ¬ 
σφυγή, δεν μπορούν να χειροτερεύσουν τη θέση του 
υπαλλήλου. 

ΚΕΦΑΛΑΙΟ ΙΔ' 

ΕΚΤΕΛΕΣΗ ΑΠΟΦΑΣΗΣ - ΔΙΑΓΡΑΦΗ ΠΟΙΝΩΝ 
Άρθρο 109 
Εκτέλεση απόφασης 

1. Η τελεσίδικη απόφαση εκτελείται υποχρεωτικώς. Πα¬ 
ράλειψη εκτέλεσης της ποινής αποτελεί πειθαρχικό πα¬ 
ράπτωμα. 

2. Σε περίπτωση απόρριψης προσφυγής κατά απόφα¬ 
σης που επιβάλλει την ποινή της καταγγελίας της σύμβα¬ 
σης εργασίας, η λύση της υπαλληλικής σχέσης επέρχεται 
αυτοδικαίως απάτη δημοσίευση της απόφασης των πολι¬ 
τικών δικαστηρίων. 

3. Η πειθαρχική απόφαση, η οποία επιβάλλει πρόστιμο, 
εκτελείται από τον προϊστάμενο της υπηρεσίας που 
εντέλλεται την πληρωμή των αποδοχών του υπαλλήλου. 
Για την καταβολή βαρύνεται αποκλειστικά ο υπάλληλος 
που τιμωρήθηκε και όχι οι κληρονόμοι του. Το πρόστιμο 
υπολογίζεται στις αποδοχές που λαμβάνει ο υπάλληλος 
κατά το χρόνο έκδοσης της πρωτοβάθμιας πειθαρχικής 
απόφασης. Όταν αυτό ορίζεται έως στο ένα πέμπτο (1/5) 
των αποδοχών του, παρακρατείται εφάπαξ από τις απο¬ 
δοχές του πρώτου μήνα μετά την τελεσιδικία της απόφα¬ 
σης. “Όταν είναι μεγαλύτερο, παρακρατείται τμηματικώς 
κατά μήνα. Η μηνιαία παρακράτηση καθορίζεται με την 
πειθαρχική απόφαση και δεν επιτρέπεται να είναι ανώτε¬ 
ρη από το ένα πέμπτο (1/5) των αποδοχών του υπαλλή¬ 
λου. 

Άρθρο 110 

Διαγραφή πειθαρχικών ποινών 

1. Διαγράφονται αυτοδικαίως η ποινή της επίπληξης με- 
τάτρία (3) έτη, του προστίμου μετά πέντε (5) έτη καιοιλοι- 
πέςποινές, εκτός από την ποινή της καταγγελίας της σύμ¬ 
βασης εργασίας, μετά δέκα (10) έτη, εφόσον κατάτο αντί¬ 
στοιχο χρονικό διάστημα ο υπάλληλος δεντιμωρήθηκε με 
άλλη ποινή. 


2. Ο πειθαρχικός φάκελος ποινής που διαγράφεται, 
αφαιρείται από το προσωπικό μητρώο του υπαλλήλου, τί¬ 
θεται στο αρχείο της υπηρεσίας και δεν επιτρέπεται εφε¬ 
ξής να αποτελεί στοιχείο κρίσης του. 

ΚΕΦΑΛΑΙΟ ΙΕ' 

Α' ΚΑΤΑΓΓΕΛΙΑ ΣΥΜΒΑΣΗΣ ΕΡΓΑΣΙΑΣ 

Άρθρο 111 

Λύση της σύμβασης εργασίας - αποζημίωση 

Η σύμβαση εργασίας λύεται: 
α. με το θάνατο 
β. με την έκπτωση 
γ. με την απόλυση 
δ. με την καταγγελία 

ε. με τη λήξη του χρόνου διάρκειάς της, προκειμένου 
για προσωπικό με σύμβαση εργασίας ορισμένου χρόνου 

Β' ΕΚΠΤΩΣΗ 

Άρθρο 112 

Αυτοδίκαιη έκπτωση λόγω ποινικής καταδίκης 

Ο υπάλληλος εκπίπτει αυτοδικαίως της υπηρεσίας, 
εφόσον με αμετάκλητη δικαστική απόφαση: 

α. καταδικασθεί σε ποινή τουλάχιστον πρόσκαιρης κά¬ 
θειρξης ή σε οποιαδήποτε ποινή για πλημμέλημα από τα 
αναφερόμενα στην περ. α. της παρ.1 του άρθρου 6 ή σε 
οποιαδήποτε ποινή για λιποταξία, 
β. του επιβληθεί στέρηση πολιτικών δικαιωμάτων. 

Η έκπτωση επέρχεται από την ημερομηνία δημοσίευ¬ 
σης της αμετάκλητης καταδικαστικής απόφασης. Γιατην 
έκπτωση εκδίδεται διαπιστωτική πράξη του Διευθύνο- 
ντος Συμβούλου. 

Άρθρο 113 

Επαναφορά στην υπηρεσία σε περίπτωση έκπτωσης 

Ο υπάλληλος που εξέπεσε σύμφωνα με τις διατάξεις 
του άρθρου 112, επανέρχεται στην υπηρεσία, εφόσον εκ¬ 
δοθεί το κατά το άρθρο 47 παρ. 1 του Συντάγματος διά¬ 
ταγμα που αίρει τις συνέπειες της ποινής. 

Άρθρο 114 

Έκπτωση λόγω απώλειας ιθαγένειας 

Ο υπάλληλος εκπίπτει αυτοδικαίως της υπηρεσίας από 
την ημερομηνία που απώλεσε την ελληνική ιθαγένεια ή 
την ιθαγένεια κράτους-μέλους της Ευρωπαϊκής “Ένω¬ 
σης. Γ ια την έκπτωση εκδίδεται διαπιστωτική πράξη του 
Διευθύνοντος Συμβούλου. 

Γ ΑΠΟΛΥΣΗ 

Άρθρο 115 
Λόγοι απόλυσης 

Ο υπάλληλος απολύεται: 
α λόγω συμπλήρωσης του ορίου ηλικίας, 
β για υπηρεσιακή ανεπάρκεια, 
γ για σωματική ή πνευματική ανικανότητα και 
δ λόγω κατάργησης θέσης. 

Άρθρο 116 

Απόλυση λόγω ορίου ηλικίας. 

1. Το τακτικό προσωπικό του παρόντος κανονισμού, 

εκτός αν διαφορετικά ο νόμος ορίζει, απολύεται αυτοδί¬ 
καια από την υπηρεσία, με τη συμπλήρωση του 65ου 
έτους της ηλικίας του. Για την εφαρμογή της διάταξης αυ¬ 
τής, ως ημέρα γέννησης λαμβάνεται πάντοτε η 31η Δε¬ 
κεμβρίου του έτους γέννησης. 

2. Κατ’ εξαίρεση της παρ. 1 υπάλληλος ο οποίος δεν θε¬ 
μελιώνει δικαίωμα λήψης σύνταξης, διατηρείται στην 
υπηρεσία μέχρι τη συμπλήρωση του 70ου έτους της ηλι¬ 
κίας του. Για τη διατήρηση του προσωπικού στην υπηρε¬ 
σία, σύμφωνα με τη διάταξη της παραγράφου αυτής, εκ- 
δίδεται πράξη του αρμοδίου για την πρόσληψη οργάνου. 

3. Η διάταξη της προηγούμενης παραγράφου δεν έχει 
εφαρμογή για όσους έχουν την ιδιότητα του συνταξιού¬ 
χου από δική τους υπηρεσία. 

4. Για τη λύση της σύμβασης εργασίας, κατ’ εφαρμογή 
του παρόντος άρθρου, εκδίδεται διαπιστωτική πράξη του 
αρμοδίου για την πρόσληψη οργάνου. 

5. Η ηλικία, για την εφαρμογή του άρθρου αυτού, απο- 
δεικνύεται σύμφωνα με τα οριζόμενα στο άρθρο 4 του πα¬ 
ρόντος κανονισμού. 

Άρθρο 117 

Απόλυση για υπηρεσιακή ανεπάρκεια. 

1. Η απόλυση για υπηρεσιακή ανεπάρκεια αποφασίζε- 
ται αιτιολογημένα από το Διοικητικό Συμβούλιο, μετά από 
προηγούμενη κλήση του απασχολούμενου για να παρά¬ 
σχει έγγραφα ή προφορικά τις αναγκαίες διασαφήσεις. 

2. Η λύση της σύμβασης εργασίας επέρχεται από την 
κοινοποίηση στον ενδιαφερόμενο της απόφασης του Δι¬ 
οικητικού Συμβουλίου. 

Άρθρο 118 

Απόλυση για σωματική ή πνευματική ανικανότητα. 

1. Η απόλυση για σωματική ή πνευματική ανικανότητα 
αποφασίζεται από το Διοικητικό Συμβούλιο μετά από 
προηγούμενη γνώμη της πρωτοβάθμιας υγειονομικής 
επιτροπής ή, σε περίπτωση που ασκήθηκε έφεση κατ’ αυ¬ 
τής, της δευτεροβάθμιας υγειονομικής επιτροπής του οι¬ 
κείου ασφαλιστικού οργανισμού στην οποία παραπέμπε- 
ται ο απασχολούμενος από την υπηρεσία. 

2. Η λύση της σύμβασης εργασίας επέρχεται από την 
κοινοποίηση της απόφασης του Διοικητικού Συμβουλίου. 

Άρθρο 119 

Απόλυση λόγω κατάργησης θέσης. 

1. Η σύμβαση εργασίας λύεται αυτοδικαίως με την κα¬ 
τάργηση της θέσηςτου απασχολούμενου. Αν μέσα σε ένα 
έτος από την απόλυση αυτή συσταθεί και πάλι η θέση που 
καταργήθηκε, ο απολυθείς προτιμάται για την κατάληψή 
της. 

2. Σε περίπτωση που οι καταργούμενες θέσεις δεν εξει¬ 
δικεύονται ή από το σύνολο των θέσεων κάποιας ειδικό¬ 
τητας ορισμένες μόνο καταργούνται, το Διοικητικό Συμ¬ 
βούλιο, μετά από εισήγηση της αρμόδιας Διεύθυνσης, 
αποφασίζει αιτιολογημένα για ποιους από τους απασχο¬ 
λούμενους λύεται η σύμβαση εργασίας. 

Στην περίπτωση αυτή, η λύση της σύμβασης εργασίας 
επέρχεται από την κοινοποίηση της απόφασης του Διοι¬ 
κητικού Συμβουλίου. 

3. Στις περιπτώσεις της προηγούμενης παραγράφου, η 
αρμόδια Διεύθυνση υποχρεούται να εισαγάγει την υπό¬ 


θεση στο Διοικητικό Συμβούλιο το αργότερο μέσα σε δε¬ 
καπέντε (15) ημέρες από την κατάργηση των θέσεων και 
το Συμβούλιο να αποφασίσει μέσα σε δεκαπέντε (15) ημέ¬ 
ρες από τότε που θα περιέλθει σ’ αυτό η υπόθεση. 

Άρθρο 120 

Καταγγελία της σύμβασης εργασίας από τον 

Ο.Π.Ε.ΓΕ.Π. 

1. Η σύμβαση εργασίας μπορεί να καταγγελθεί από τον 
Οργανισμό οποτεδήποτε για σπουδαίο λόγο. 

Σπουδαίο λόγο αποτελούν ιδίως: 

α. Πράξεις με τις οποίες εκδηλώνεται άρνηση αναγνώ¬ 
ρισης του Συντάγματος ή έλλειψη αφοσίωσης στην Πα¬ 
τρίδα και τη Δημοκρατία. 

β. Η παράβαση καθήκοντος κατά το Ποινικό Κώδικα ή 
άλλο ειδικό ποινικό νόμο. 

γ. Η αδικαιολόγητη αποχή από την εκτέλεση των καθη¬ 
κόντων για δέκα πέντε (15) τουλάχιστον κατά συνεχείς 
ημέρες. 

δ. Η παραβίαση απορρήτων του Οργανισμού. 

ε. Η διάπραξη μέσα σε ένα (1) έτος, από τότε που έχει 
τελεστεί παράπτωμα που τιμωρήθηκε τουλάχιστον με τη 
ποινή του προστίμου ίσου με τις αποδοχές ενός (1) μηνάς 
άλλου παραπτώματος που μπορεί να επισύρει την ίδια ή 
μεγαλύτερη ποινή. 

στ. Η αποδοχή οποιοσδήποτε υλικής εύνοιας ή ανταλ¬ 
λάγματος που προέρχεται από πρόσωπο του οποίου τις 
υποθέσεις χειρίζεται ή πρόκειται να χειριστεί, κατά την 
άσκηση των καθηκόντων του ο υπάλληλος. 

ζ. Η χαρακτηριστικούς αναξιοπρεπής ή ανάξια για υπάλ¬ 
ληλο διαγωγή εντός ή εκτός του Οργανισμού. 

η. Η σοβαρή απείθεια στις νόμιμες εντολές των προϊ¬ 
σταμένων. 

2. Η καταγγελία της σύμβασης εργασίας, σύμφωνα με 
τις διατάξεις του άρθρου αυτού, γίνεται με απόφαση του 
αρμοδίου για την πρόσληψη οργάνου, μετά από σύμφω¬ 
νη αιτιολογημένη γνώμη του Διοικητικού Συμβουλίου. Η 
λύση της σύμβασης εργασίας επέρχεται από την ανακοί¬ 
νωση της απόφασης στον υπάλληλο. 

Άρθρο 121 

Καταγγελία της σύμβασης εργασίας από τον υπάλληλο. 

1.0 απασχολούμενος δικαιούται να καταγγείλειτη σύμ¬ 
βαση εργασίας οποτεδήποτε. 

2. Η καταγγελία γίνεται με έγγραφη δήλωση του που 
υποβάλλεται στην υπηρεσία. 

3. Ο καταγγέλωντη σύμβαση έχει υποχρέωση να παρέ¬ 
χει τις υπηρεσίες του για δεκαπέντε (15) ημέρες από την 
υποβολή του κατά την προηγούμενη παράγραφο εγγρά¬ 
φου, εκτός αν η υπηρεσία ήθελε απαλλάξει αυτόν εν όλω 
ή εν μέρει από την υποχρέωση αυτή. 

Άρθρο 122 

Δύση της σύμβασης εργασίας ορισμένου χρόνου. 

1. Το προσωπικό με σύμβαση εργασίας ορισμένου χρό¬ 
νου απολύεται αυτοδίκαια μόλις συμπληρωθεί ο χρόνος 
διάρκειας της σύμβασης με την οποία προσλήφθηκε. Για 
την αυτοδίκαιη λύση της σύμβασης εκδίδεται διαπιστωτι- 
κή πράξη του Διευθύνοντος Συμβούλου του Ο.Π.Ε.ΓΕ.Π. 

2. Κατά τη διάρκεια της απασχόλησης επιτρέπεται η κα¬ 
ταγγελία της σύμβασης για σπουδαίο λόγο. Αδικαιολόγη- 

τη αποχή από την εργασία για τρεις (3) τουλάχιστον συ¬ 
νεχείς ημέρες λογίζεται ως καταγγελία της σύμβασης ερ¬ 
γασίας από μέρους του μισθωτού. 

3. Το προσωπικό του οποίου η σύμβαση λύεται σύμφω¬ 
να με τις διατάξεις του άρθρου αυτού δεν δικαιούται απο¬ 
ζημίωση για την αιτία αυτή. 

Άρθρο 123 

Αποζημίωση 

1. Το τακτικό προσωπικό του Ο.Π.Ε.ΓΕ.Π. που απολύε¬ 
ται ή καταγγέλλεται η σύμβαση εργασίας του από τον Ορ¬ 
γανισμό δικαιούται την προβλεπόμενη, από τις διατάξεις 
της εργατικής νομοθεσίας αποζημίωση. 

2. Το τακτικό προσωπικό του Ο.Π.Ε.ΓΕ.Π., όταν συ¬ 
μπληρώσει τις προϋποθέσεις για τη λήψη πλήρους σύ¬ 
νταξης γήρατος, μπορεί να αποχωρεί από τον Οργανισμό 
λαμβάνοντας το 50% της αποζημίωσης που προβλέπεται 
στην παράγραφο 1 του παρόντος άρθρου. 

3. Το τακτικό προσωπικό που απολύεται σύμφωνα με τις 
διατάξεις των άρθρων 116,117,118,119 και 120 εφόσον 
κατά το χρόνο της απόλυσης δικαιούται σύνταξη από δι¬ 
κή του υπηρεσία καταβάλλεται αποζημίωση ίση με το 1/2 
από αυτή που ορίζεται στη παράγραφο 1 του άρθρου αυ¬ 
τού, με εξαίρεση τις περιπτώσεις α., β. και γ. της παρ.1 
του άρθρου 120 για τις οποίες δεν οφείλεται καμία απο¬ 
ζημίωση. Την ίδια αποζημίωση και με τις ίδιες προϋποθέ¬ 
σεις δικαιούται και το προσωπικό που απολύεται σύμφω¬ 
να με τις διατάξεις του άρθρου 26 του παρόντος κανονι¬ 
σμού. 

4. Αν η σύμβαση εργασίας αορίστου χρόνου διήρκεσε 
πάνω από ένα (1) έτος και λυθεί με το θάνατο του μισθω¬ 
τού, καταβάλλεται στους νόμιμους κληρονόμους του, με 
εξαίρεση τα ενήλικα τέκνα, το 50% της αποζημίωσης της 
παρ. 1. Την αποζημίωση αυτή δικαιούνται και τα ενήλικα 
τέκνα, εφόσον φοιτούν σε δημόσια ή αναγνωρισμένη 
σχολή ή Α.Ε.Ι. ή Τ.Ε.Ι. και δεν έχουν υπερβεί το 25ο έτος 
της ηλικίας τους. Τα θήλεα τέκνα δικαιούνται την αποζη¬ 
μίωση αυτή ανεξάρτητα από ηλικία εφόσον είναι άγαμα 
και δεν εργάζονται. 

ΚΕΦΑΛΑΙΟ ΙΣΤ' 

ΟΜΑΔΕΣ ΕΡΓΑΣΙΑΣ, ΤΕΛΙΚΕΣ - 
ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 124 
Ομάδες Εργασίας 

Με απόφαση του Διευθύνοντος Συμβούλου του 
Ο.Π.Ε.ΓΕ.Π. μπορεί να συγκροτούνται ομάδες εργασίας 
για τη μελέτη θεμάτων που αφορούν τις αρμοδιότητες 
του Ο.Π.Ε.ΓΕ.Π., μετά από σχετική έγκριση του Διοικητι¬ 
κού Συμβουλίου. Εκτός των υπηρεσιακών παραγόντων 
στις ομάδες αυτές μπορεί να συμμετέχουν και εξειδικευ- 
μένοι κατά περίπτωση μη υπάλληλοι του Ο.Π.Ε.ΓΕ.Π.. Με 
την απόφαση αυτή καθορίζονται εκτός των άλλων η διάρ¬ 
κεια εργασιών και οι ώρες απασχόλησης, η τυχόν αμοιβή 
των μελών και οι απαραίτητες λεπτομέρειες για την έγκαι¬ 
ρη και απρόσκοπτη διεκπεραίωση των εργασιών. Τα συ¬ 
μπεράσματα ή τα πορίσματα των εργασιών αυτών υπο¬ 
βάλλονται στον Διευθύνοντα Σύμβουλο από τον Πρόεδρο 
της ομάδας εργασίας. 


Άρθρο 125 

Μεταβατικές διατάξεις 

1. Το προσωπικό που υπηρετεί στον Ο.Π.Ε.ΓΕ.Π. κατά 
την έναρξη ισχύος του παρόντος κατατάσσεται αυτοδί¬ 
καια στα μισθολογικά κλιμάκια του άρθρου 34, ανάλογα 
με την κατηγορία στην οποία ανήκει, με βάση το συνολικό 
χρόνο υπηρεσίας του, όπως αυτός ορίζεται στο άρθρο 38 
του παρόντος. Ο τυχόν πλεονάζον χρόνος θεωρείται ότι 
διανύθηκε στο μισθολογικά κλιμάκιο κατάταξης, για την 
μισθολογική εξέλιξη σε ανώτερο κλιμάκιο. 

2. Για την αυτοδίκαιη κατάταξη της προηγούμενης πα¬ 
ραγράφου εκδίδεται διαπιστωτική πράξη του Διευθύνο- 
ντος Συμβούλου του Ο.Π.Ε.ΓΕ.Π., μέσα σε ένα μήνα από 
την δημοσίευση του παρόντος Κανονισμού στην Εφημε¬ 
ρίδα της Κυβερνήσεως. 

3. Υπάλληλοι που κατά την έναρξη ισχύοςτου παρόντος 
είναι αποσπασμένοι στον Ο.Π.Ε.ΓΕ.Π. με την επιφύλαξη 
της σύμφωνης γνώμης των υπηρεσιών από τις οποίες 
προέρχονται και του Ο.Π.Ε.ΓΕ.Π., μετά από αίτησή τους 
και σε διάστημα δύο (2) μηνών, δύνανται να μεταταγούν 
σε κενές οργανικές θέσεις της ειδικότητάς τους. Ο χρό¬ 
νος προϋπηρεσίας στην υπηρεσία προέλευσης λογίζεται 
για κάθε συνέπεια. Η παρούσα διάταξη ισχύει και για τον 
Διευθύνοντα Σύμβουλο του Ο.Π.Ε.ΓΕ.Π.. 

Άρθρο 126 
Τελικές διατάξεις 

1. Για την εφαρμογή των διατάξεων του Κανονισμού τα 
περιφερειακά γραφεία αποτελούν οργανικές μονάδες 
επιπέδου αυτοτελούς γραφείου. 

2. Όπου στον Κανονισμό αυτό δεν ορίζεται διαφορετι¬ 
κά, εφαρμόζονται συμπληρωματικά οι διατάξεις της ερ¬ 
γατικής νομοθεσίας για τις συμβάσεις εξαρτημένης ερ¬ 
γασίας. 

3. Οι αρμοδιότητες του Διευθύνοντος Συμβούλου του 
Ο. Π. Ε. ΓΕ. Π. που απορρέουν από τον παρόντα Κανονισμό 
μπορούν με απόφασή του να μεταβιβάζονται στο Γενικό 
Διευθυντή και γενικά σε προϊστάμενους οργανικών μονά¬ 
δων ή το δικαίωμα να υπογράφουν κατά περίπτωση «με 
εντολή Διευθύνοντος Συμβούλου». Η απόφαση μεταβίβα¬ 
σης της αρμοδιότητας ή του δικαιώματος υπογραφής 
εξακολουθεί να ισχύει μέχρι την ανάκληση της και αν αυ¬ 
τός που την εξέδωσε παύει να υπάρχει. 

4. Κατά παρέκκλιση των διατάξεων των άρθρων 63 και 
64 του παρόντος Κανονισμού, μπορεί με απόφαση του Δι- 
ευθύνοντος Συμβούλου του Ο.Π.Ε.ΓΕ.Π. να τοποθετού¬ 
νται ως προϊστάμενοι οργανικών μονάδων του 
Ο.Π.Ε.ΓΕ.Π., αποσπασμένοι σ’ αυτόν υπάλληλοι. 

5. Η ισχύς του παρόντος αρχίζει απάτη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2002 

